
কলিকাতা, ৯ ষ্যামাচরণ দে সীট হইতে প্রীপ্রহ্লাদকুমার প্রামাণিক কর্তৃক প্রকাশিত ও ১৫এ, 
ক্ষুদিরাম বু রোড হইতে শ্রীধনপ্রয় প্রামাণিক কর্তৃক সাধারণ প্রেস লিমিটেডে সুদ্রিত। 


ভূমিকা 


গফুর খানের জীবনী এখন পর্যন্ত রচিত হয় নাই। এই 
গ্রন্থখানি লিখিবার সময় আমাকে নর্থ-ওয়েষ্ট ফ্রটিয়ার প্রদেশ 
সম্পর্কে লিখিত বিভিন্ন গ্রন্থের সাহায্য লইতে হইয়াছে। কিন্ত 
জীবনীর যোগসূত্র রক্ষা করিবার জন্য আমাকে বিশেষ করিয়া . 
পুরাতন "ও নূতন সংবাদপত্রের ফাইল ঘাঁটিতে হইয়াছে। 
পুস্তকখানি লিখিবার সময় বন্ধু শ্রীযুত সত্যেন সেনের নিকট 
হইতে আমি যথেষ্ট উৎসাহ পাইয়াছি। লেখার ব্যাপারে তিনি 
আমাকে নানাভাবে সাহায্য না করিলে হয়ত বইখানি অর্ধেক 
লেখা হইয়াই পড়িয়া থাকিত। | 
সীমান্ত গান্ধী ও খোদাই-খিদ্মদ্গার আন্দোলন সম্পর্কে 
জানিবার আগ্রহ হওয়া স্বাভাবিক । ১৯৩০ এবং ১৯৪২ সালের 
আন্দোলনে পাঠান জাতি যে বীরত্বের পরিচয় দিয়াছে__শান্তি- 
পূর্ণভাবে স্বাধীনতার বেদীমূলে আত্মবলি দিয়া যে অহিংসার 
পরাকাষ্ঠা দেখাইয়াছে, তাহাই সীমান্ত আন্দোলন সম্পর্কে 
জানিবার জন্য দেশবাসীর আগ্রহ জাগাইয়া৷ তুলিয়াছে। তবে 
গফুর খানের আন্দোলনকে বুঝিতে হইলে আগে মানুষটিকে 
চিনিতে হইবে । তাই সর্বপ্রথম দেই চেষ্টাই করিয়াছি। ইতি 


মহালয়া { 


গ্রন্থকার 

প্রকাশকের কথা! 


সীমান্ত গান্ধীর বয়স এখন ৬৩ বৎসর । জ্ঞানের জ্যোতিতে 
উজ্জল তাহার মুখমণ্ডল। গান্তীর্য্য ও প্রশান্তভাবমণ্তিত তাহার, 
চরিত্র । মুখে সর্বদা হাসি লাগিয়াই আছে। ভারতের নেতৃ- 
বুন্দের মধ্যে তিনিই দীর্ঘতম ব্যক্তি। খাঁটি হিন্দুস্থানীতে তিনি 
কথা বলেন। অবশ্য কথা বলেন অতি অল্পই। তিনি বাণী 
অথবা বক্তৃতা দেওয়া পছন্দ করেন না । সীমান্ত গান্ধী কর্মে 
বিশ্বাসী এবং দরিদ্রদের মধ্যে কাজ করিতেই তিনি ভালবাসেন । 
তিনি বলেন, “আমি খোদার সেবকমাত্র। আমি খোদাই- 
খিদ্মদ্গার। এই দেশের যে লক্ষ লক্ষ দরিদ্র গ্রামের মানুষ 
আছে, তাহাদের মধ্যে গিয়া কাজ করাতেই আমি বিশ্বাস করি।” 

২২ বৎসর বয়সে খা আবদুল গফুর খান সক্রিয়ভাবে দেশের 
কাজে আত্মনিয়োগ করিয়াছেন এবং অদ্যাবধি তিনি ক্লান্তিহীন, 
শান্তিহীনভাবে দেশের সেবা করিয়া আসিতেছেন। সুদীর্ঘ 
কারালাঞ্কনা ও নির্য্যাতনে নিপীড়িত, আত্মত্যাগে সুমহান, 
স্বাধীনতা-দাধনার এই বীর পুরোহিতকে সাম্রাজ্যবাদী নিম্পেষণ 
ও প্রতিকূল অবস্থার। ঘাতপ্রতিঘাত এক মুহূর্তের জন্যও নিরুদ্ভম 
বা নিবীর্য্য করিতে পারে নাই। তাহার “সেবার মহৎ ব্রত” ভঙ্গ 
করিতে পারে নাই। 

গফুর খান কখনও ধন্মকে কর্ম্ম হইতে পৃথক করিয়া দেখেন 


'নাই। ধৰ্ম্মে একান্ত বিশ্বাস হইতেই তিনি কন্মের অন্তুপ্রেরণা 


le 


লাভ করিয়াছেন। তিনি খোদাই-খিদ্মদ্গার। খোদার সেবা 
অর্থাৎ মানবসেবাই তাহার ধন্মা। অহিংন! ও মানবসেবাকে 
তিনি জীবনের ব্রতরূপে গ্রহণ করিয়াছেন। তাহার খোদাই- 
খিদ্মদ্গারদের তিনি অহিংসা ও সেবার মন্ত্রে দীক্ষা দিয়াছেন । 
সত্যের প্রতি তাহার নিষ্ঠা, অহিংসার প্রতি তাহার আন্ুগত্য 
সম্পূর্ণরূপে স্বতঃস্কর্ত। তাহার অহিংসার আদর্শের জন্য তাহাকে 
কাহারও নিকট খণী মনে করিলে মস্ত ভুল করা হইবে৷ 
উইলিয়াম বাটন তাহার “নর্থ ওয়েষ্ট ক্রিয়ার" গ্রন্থে এ বিষয়ে 
দৃষ্টি আকর্ষণ করিতে গিয়া! যাহা বলিয়াছেন, তাহা প্রণিধান- 
যোগ্য—“Ghaffar Khan is in complete accord 
with the principle of non-violence, but has 
not borrowed his outlook from Mahatma 
Gandhi. He has reached it and reached it 
independently.” { 
“অহিংসার আদর্শের সহিত গফুর খানের সম্পূর্ণ মিল 
আছে। কিন্তু তাহার এই দৃষ্টিভঙ্গী মহা! গান্ধীর নিকট হইতে 
ধার করা নয়। তিনি তাহার নিজের চেষ্টাতেই এ লক্ষ্যে 
উপনীত হইয়াছেন। “ইয়ং ইপ্ডিয়ায়” গফুর খান ইহার উল্লেখ 
করিতে গিয়া বলিয়াছেন_“My non-violence has 
almost become a matter of faith with me. I 
believed in Mahatma Gandhi’s Ahimsa before. 
But the unparalled success of the experiment 
in my Province has made me a confirmed 

champion of non-violence. God willing, I hope 
never to see my province take to violence. 
We know only too well the bitter results of 
violence from the blood-feuds which spoil our 
fair name. We have an abundance of violence 
in our nature. It is good in our own interests 
to take a training in non-violence. Moreover, 
isnot the Pathan amenable only to love and 
reason? He will go with you to hell if 5০0 
can win bis heart, but you can not force him 
even to go to heaven.” { 

«আমার অহিংসা আমার নিকট প্রায় ধর্ম্মবিশ্বাসে পরিণত 
হইয়াছে । আমি মহাত্মা গান্ধীর অহিংসায় পূর্বেই বিশ্বাস 
করিতাম। আমার প্রদেশে ইহার অতুলনীয় সাফল্য অহিংসার 
উপর আমার বিশ্বাসের ভিত্তি আরও দৃঢ় করিয়াছে । ভগবান 
যদি ইচ্চা করেন, আমি আশা করি যে, আমার প্রদেশকে আর 
হিংসা গ্রহণ করিতে দেখিব নাঁ। রক্তপিপান্থ ঝগড়া-বিবাদ 
_যাহা আমাদের সুনাম কলঙ্কিত করিয়াছে, তাহা হইতেই 
হিংসার পরিণতি যে কি ভীষণ তাহা! আমরা ভালরূপেই 
বুঝিয়াছি। আমাদের প্রকৃতিতে প্রভূত পরিমাণে হিংসার ভাব 
রহিয়াছে। আমাদের স্বার্থের খাতিরেই আমাদের অহিংসার 
অনুশীলন করা উচিত৷ তাহ! ছাড়া, পাঠীনরা কি একমাত্র 
প্রেম ও যুক্তিরই অধীন নহে? তুমি যদি তাহার চিত্ত জয় 


lo 


করিতে পার, সে তোমার সহিত নরকে যাইতেও প্রস্তুত আছে, 
কিন্তু জোর জবরদস্তি করিয়া তুমি তাহাকে স্বর্গেও লইয়া যাইতে 
পারিবে না” | 

প্রেমের দ্বারাই গফুর খান পাঠানদের হৃদয় জয় করিয়াছেন। 
একটি দু্্ধর্য ও যুদ্ধপরায়ণ জাতি অহিংসা ও প্রেমের মন্ত্রে দীক্ষা 
গ্রহণ করিল-- একথা ভাবিলে বিস্ময়ে অভিভূত হইতে হয়। 
গফুর খানের আজীবন ত্যাগন্থীকার ও কঠোর তপস্তাই 
অসম্ভবকে সম্ভবে পরিণত করিয়াছে । তাহার সম্বন্ধে পণ্ডিত 
জওহরলালের উক্তিই খাঁটি ধারণা জন্মাইতে পারে। মহম্মদ 
ইউন্ুস্-এর গ্রন্থের প্রস্তাবনা লিখিতে গিয়া গফুর খান সম্বন্ধে 
তিনি একস্থানে বলিয়াছেন “When the history of 
the present day comes to be written, only very 
few of those who occupy public attention now, 
will perhaps find mention init. But among 
those very few there will be the outstanding 
commanding figure of Badshah Khan. Straight 
and simple, faithful and true, with a finely 
chiselled face that compells attention, and’ a 
character, built up in the fire of long suffering 
and painful ordeal, full of the hardness of the 
man of faith believing in his mission, and yet 


soft with the gentleness on one who loves his 
kind exceedingly.” 

“বর্তমান কালের ইতিহাস যখন রচিত হইবে তখন জনপ্রিয় 
নেতাদের অতি অল্পসংখ্যক মাত্র সেই ইতিহাসে স্থান পাইবেন । 
কিন্তু সেই অল্প কয়েকজনের মধ্যে বাদশা খানের অনন্সাধারণ 
ও প্ৰতিপত্তিশালী জীবনী স্থানলাভ করিবে । : তিনি সোজা 
ও সরল, বিশ্বাসী ও সত্যনিষ্ঠ এবং সুন্দরভাবে খোদাই করা 
তাহার মুখমণ্ডল স্বভাবতঃই আমাদের দৃষ্টি আকর্ণণ করে। 
সুদীর্ঘ নির্ধ্যাতন ও শোকাবহ কঠোর পরীক্ষায় তাহার চরিত্র 
অগ্নিশুদ্ধি লাভ করিয়াছে । কর্তব্যের প্রতি বিশ্বাসে তিনি 
কঠোর, কিন্তু মানুষকে যাহারা একান্তভাবে ভালবাসেন, তাহার 
চরিত্র তাহাদের ন্যায়ই নভ্র ও বিনয়ী। যখন তিনি ব্বদেশ- 
বাসিগণের দ্বারা পরিবেষ্টিত হইয়া থাকেন তখন দেখা যায়, 
কিরপ স্সেহ ও প্রশংসার ভাব লইয়া তাহারা গফুর খানের 
প্রতি চাহিয়া আছে। তিনি পুশ.তো ভাষায় তাহাদের সহিত 
কথা বলেন। তাহাদের দোষক্রুটির জন্য যদিও তিনি বার বার 
তাহাদের ভত্তসনা করেন কিন্তু তাহার কন্বরে সর্বদাই নম্রতা, 
বিনয় এবং কোমলতার পরিচয় পাওয়া যায় ৷” 

মহামতি সি. এফ. এণ্ডরুজ গফুর খানের অন্তরের পরিচয় 
পাইয়া তাহার সহিত বন্ধুত্বের সুত্রে আবদ্ধ হইয়াছিলেন। 
একদিক দিয়া উভয়ের মধ্যে একটা খাটি মিল ছিল। উভয়েই 
দীনবন্ধু । মহামতি এণ্ডরুজ তাহার নর্থ-ওয়েষ্ট ফ্টিয়ার' গ্রন্থের 
নানা স্থানে বাদশা খানের চরিত্রের বৈশিষ্ট্য অতি সুন্দরভাবে 
ফুটাইয়। তুলিয়াছেন। এই গ্রন্থখানিও গফুর খান ও তাহার 
আন্দোলন সম্পর্কে ইংরেজদের ভ্রান্ত ধারণা দূর করিতে যথেষ্ট 


॥%০ 


সহায়তা করিবে । তিনি গফুর খান সম্বন্ধ সবহু! বলিয়াছেন 
খাটি বিশ্বাস লইয়াই বলিয়াছেন। বেশ জোরের সহিত তিনি 
একথা বলিয়াছেন,_411790. Abdul Gaffar Khan I 
can speak with real confidence. He is trans- 
parently sincere, with the simple directness of 
a child, and he 15 above alla firm believer in 
God. He won my heart both by his gentleness 
and truth. His fearlessness, also, made me feel 
his moral greatness.” 

“খা আবছুল গফুর খান সম্বন্ধে আমি খাঁটি বিশ্বাস লইয়া 
বলিতে পারি। তাহার আন্তরিকতার মধ্যে কোন আবিলতা 
নাই। তিনি শিশুর ন্যায় সরল এবং সর্বোপরি তিনি ঈশ্বরে 
দৃঢ় বিশ্বাসী। সত্যের প্রতি তাহার নিষ্ঠা ও নম্র ব্যবহার দ্বারা 
তিনি আমার হৃদয় জয় করিয়াছেন। তাহার নিভাঁকতার 
মধ্যে আমি তাহার নৈতিক মহত্বের পরিচয় পাইয়াছি।৮ 

গফুর খানের আসন ঠিক কোথায় একমাত্র ইতিহাসই 
তাহার প্রমাণ দিতে পারে; কিন্তু তবুও একথা আজ নিঃসন্দেহে 
বলা যায় যে, মানুষ হিসাবে তাহার মহত্ব কোন দিন মলিন 
হইবে না। যতই দিন যাইতে থাকিবে, তাহার মহত্ব ততই 
ইতিহাসের পৃষ্ঠা উজ্জল করিয়া তুলিবে। ইতি_ 

প্রকাশক 


বিষয় 

ভূমিকা 

প্রকাশকের কথা 

সুচনা 

বাল্য ও শিক্ষা 
কর্তব্য-নিদ্ধীরণ 
জনসেবায় আত্মনিয়োগ 
সংকল্পনিষ্ঠা 

বাদসা খান 

খিলাফত আন্দোলন 
কোন্‌ শক্তি বড়? ০৪০ 
অঞ্জমাঁন-ই-ইলা-ই-আফাগিনার পুনঃ বি 
বন্দী-জীবনের অভিজ্ঞতা *** ৩ 
ফকীর-ই-আফগাঁন 

মক্কা সম্মেলন 

ভ্রমণের অভিজ্ঞতা 

পুকতুন্‌ জিরগা 

খোদাই খিদ্মদ্গাঁর 


খোঁদাই খিদ্মদ্গার স্বেচ্ছাসেবক সজ্বের সং গ্রাম সঙ্গীত 


খোদাই খিদ্মদূগার গঠনের উদ্দেশ্য 


un ০ 
বিষয় 
লাহোর অধিবেশন 


সীমান্তে সংগ্রামের হোমানল দমনে নিউ অত্যাচার 


সরকারী অনাচারের স্বরূপ 

সৈন্য ও পুলিশের নিষ্ঠুর অত্যাচারের বিবরণ 

নগ্ন অবস্থায় প্রহার 

সভাপণ্ডের চেষ্টা 

পদাঘাতে আহত শিশু হত্যা 3 

বিভিন্ন স্থানে অত্যাচার-_গুলীবর্ষণ, গৃহদাহ 
ও ছাদ হইতে নিক্ষেপ 

পণ্ডিত নেহেরুর উক্তি 

পেশোয়ার তদন্ত কমিটী 

সীগান্তবাসীদের বীরত্ব : বাদসা খাঁনের উপর 
অবিচলিত তবিলীসা 5. ৭ 15-4 

সরকারের মিথ্যা প্রচার-কার্য্য 

খোদাই-খিদ্মদ্গারদের কংগ্রেসে যোগদান 

গান্ধী-আরুইন চুক্তির ফলাফল £ নেতৃবৃন্দের গ্রেপ্তার 

গোল টেবল্‌ বৈঠক 

ব্যবস্থাপক সভার নির্বাচন 

আইন-অমান্য স্থগিত 

গফুর খানের বিভিন্ন প্রদেশ ভ্রমণ 

আর্ত ও দরিদ্রের প্রতি গফুর খানের দরদ 

গান্ধী আশ্রমে গফুর খান : 

গান্ধী নামের সার্থকতা কোথায় ? 

কেন্দ্রীয় পরিষদে ডাঃ খান্‌ সাহেব 


পৃষ্ঠা 


৮7/০ 
বিষয় 
সরকারী দমন-নীতির নিন্দা £ গফুর খান গ্রেপ্তার 
দেশে প্রত্যাবর্তন টি 
কর্মের আহ্বান 
ভারত-শাসন আইন 
সাধারণ নির্ববাচনে বাধা-নিষেধ 
সীমান্তে কংগ্রেস মন্তরীদ্ভা 
নূতন সুচনা 


সীমান্তে প্রতিক্রিয়াশীল শক্তি ও কিন রি অপারতা 


শ্রতিহাসিক পটভূমিকা 

গফুর খানের দূরদৃষ্ট 

সংগ্রামের আহ্বান মর 
এতিহাসিক পটভূগিকা (ক্রিপস্‌ প্রস্তাব) 


পাকিস্থানের উদ্ভব 8 এ 


ভারত ত্যাগ কর 
সীমান্তে আগষ্ট-আন্দোলন 
'আগষ্ট-আন্দোলন সম্পর্কে গফুর খাঁন 


গফুর খানের মুক্তি-প্রসঙ্গ__কুখ্যাত আওরঙ্গজেব মন্ত্রিসভা 


গফুর খাঁনের নূতন পরিকল্পনা 
তাহার কর্ম্মপ্রণালী 


পলী অঞ্চল সফরে বাধা__গফুর খানের গ্রেপ্তার প্রনঙ্গ **" 


গ্রেপ্তারের প্রতিবাদ 

লাল! সাঁচারের প্রতিবাদ 

পাঞ্জাব পুলিশের আপত্তিকর ব্যবহার 
কাঁশ্ীরে গফুর খান 


uo 
বিষয় 
বিশ্রাম গ্রহণ 


বালা দেশে গফুর খান £ ওয়াফিং কমিটির 


অধিবেশনে যোগদান 
বাঙলার উদ্দেশ্যে গফুর খানের বাণী 
সীমান্ত প্রাদেশিক নিৰ্বাচন 


খা আবদুল গফুর খান ১৮৯০ খৃষ্টাব্দে জানুয়ারী মাসে 
পেশোয়ার জেলায় সোয়াত নদীর তীরবত্তা উটামানজাই গ্রামের 
এক খ্যাতিসম্পন্ন জমিদার বংশে জন্মগ্রহণ করেন। তাহার 
পিতার নাম বৈরাম খান। খান পরিবার মহন্মদজাই উপজাতির 
অন্তভূক্তি। এঁশ্বর্য্যের আড়ম্বরের মধ্যে জন্মগ্রহণ করিয়া 
বিলাসের আতিশয্যে ও সুখ-সাচ্ছন্দ্য-সস্তোগে গফুর খানের 
বাল্যজীবন অতিবাহিত হয়। সে সময় সীমান্ত প্রদেশে জীবন- 
যাপন প্রণালী বিশেষ নিরাপদ ছিল না। পাঠান জাতি নানা 
উপজাতিতে বিভক্ত। আফ্রিদি, মমন্দ, ওয়াজির, মাসুদ, 
বাজাউরী, মহন্মদজাই, সিনওয়ারী, ওরাকজাই, ভিট্রানিস প্রভৃতি 
বিভিন্ন উপজাতির মধ্যে কোনই সম্প্রীতির বন্ধন ছিল না। 
ছোট-বড় জাইগীরদারদের মধ্যে অহরহ বিবাদ-বিসম্বাদ 


২ সীমান্ত গান্ধী 


বাধিয়াই থাকিত। বিভিন্ন গ্রামের অধিবাসীদের পরস্পরের 
মধ্যেও কোন সগ্ভাব ছিল না। এমন কি পাশাপাশি পাঠান 
পরিবারগুলিও সদা-সর্ববদা গৃহবিবাদে লিপ্ত থাকিত। এইরূপ 
পারিপারশ্িকতাই-পাঠানদের একটা সদা-যুদ্ধপরার়ণ, মৃত্যুভয়হীন, 
দ্ধ ও নিভকি জাতিতে পরিণত করিয়াছে। তাহাদের দেহের 
গঠন পর্বতের ন্যায় কঠিন, তাহাদের চিত্ত ঝটিকাসম্কুল পার্বত্য 
নদের হ্যায় উচ্ছঙ্খল। এইরূপ একটি প্রতিহিংসাপরায়ণ দুদ্ধর্ষ 
জাতিকে অহিংসা ও প্রেমের মন্ত্রে দীক্ষিত করা সম্ভব, এ 
কল্পনাও কেহ কোনদিন মনে স্থান দেয় নাই। কিন্ত খা 
আবছুল গফুর খান কোন্‌ অমোঘ মন্ত্রবলে যে এই অসম্ভবকে 
বাস্তবে রূপান্তরিত করিয়াছেন তাঁহা চিন্তা করিলে বিস্ময়ে স্তম্ভিত 
হইতে হয়। স্বদেশবাসীর শিক্ষা, রাজনৈতিক ও সমাজ জীবন 
সংগঠনকল্পে তিনি যে শ্রম ও ত্যাগ-্ধীকার করিয়াছেন, মানব 
ইতিহাসে তাহার দৃষ্টান্ত বিরল। গফুর খানের জ্যেষ্ঠ ভ্রাতা 
ডাঃ খান সাহেব ও তাহাদের পিতা বৈরাম খানও পুত্রের সহিত 
একই উদ্দেপ্ত-নাধনে উদ্বোধিত হইয়া স্বদেশের সেবাকে 
জীবনের ব্রতরূপে গ্রহণ করেন। তাহাদের জীবনও দেশের জন্য 
অকুণ্ঠ ত্যাগম্বীকার, নিম্পেষণভোগ ও কারাবরণের জীবন। 
পাঠানদের মধ্যে জাতীয় ও রাজনৈতিক চেতনার উদ্বোধনের মূলে 
এই খান পরিবারের দান ঠিক কতখানি, ইতিহাস তাহ! নির্ণয় 
করিবে। তবে একথা আজ নিঃসন্দেহে বলা যায় যে, খান 
ভ্রাতৃয়ের প্রচেষ্টার ফলেই আজ পাঠান জাতি ভারতের জাতীয় 
কংগ্রেসের পতাকাতলে সমবেত হইয়া ভারতের অন্যান্য 


সীমান্ত গান্ধী / ৩ 


প্রদেশের রাজনৈতিক ভাগ্যের সহিত সীমান্ত প্রদেশের 
রাজনৈতিক ভাগ্যকে এক্থুত্রে গ্রথিত করিয়াছে । 

আবদুল গফুর খান যে সময় জন্মগ্রহণ করেন তখন পৃথিবীর 
বুকে এক বিরাট পরিবর্তনের সুচনা দেখা দিয়াছে । ইউরোপ 
ও আমেরিকায় যেমন একদিকে ধনতন্ত্রবাদ চরম পরিণতি লাভ 
করিয়াছিল, তেমনি অন্যদিকে বৃটেন ক্রমে গণতন্ত্রের প্রতি 
ঝু'কিয়া পড়িতেছিল। ইউরোপের বিভিন্ন দেশ ও জাতির 
মধ্যে কিন্তু সামাজ্য-লিগ্ন। ও ততজ্জনিত বৈরীভাব পুরাপুরিই 
বজায় ছিল। 

এদিকে ভারতবর্ষ ও আফগানিস্থানের মধ্যে সেই সময় 
হইতে সীমানির্দেশের কাৰ্য্য সুরু হয় । শিক্ষিত সম্প্রদায় তখনও 
১৮৭৮ খুষ্টান্দের আফগান যুদ্ধ ও ভারতের উপর তাহার 
প্রতিক্রিয়ার কথা ভুলিতে পারে নাই। কাজেই তৎকালীন 
কংগ্রেসী নেতৃবৃন্দ এই সীমা-নির্দেশের ব্যাপারে আর একটি যুদ্ধের 
আশঙ্কা দেখিতে পাইলেন। সৈম্যব্যয় সম্পর্কে দীন্শা এছুলচী 
হিসাব করিয়া দেখান যে, ১৮৬৪ হইতে ১৮৮৫ খৃষ্টাব্দ পর্য্যন্ত 
সৈন্তব্যয় মাত্র ৫ কোটি টাকা বৃদ্ধি পায় ; আর ১৮৮৫-৮৬-- 
১৮৯০-৯১ খৃষ্টাব্দের মধ্যে তাহা অস্বাভাবিকভাবে বৃদ্ধি পাইয়া 
৫৪ কোটি টাকায় দাড়ায়। আর এই অর্থ ব্যয় করা হয় শুধু 
রুশিয়ার আক্রমণ প্রতিরোধ করিবার জন্ত। উত্তর-পশ্চিম 
সীমান্ত প্রদেশ সামরিক দিক দিয়া অত্যন্ত গুরুত্বপূর্ণ স্থান। 
সুতরাং সীমান্ত রক্ষার অজুহাতে ভারতীয়দের ব্যয়ে বিরাট বিদেশী 
সৈন্যবাহিনী মোতায়েন রাখা হয়।' তাই সেই সময় ১৮৯১ 

খৃষ্টাব্দে কংগ্রেসের অধিবেশনে বালগঙ্গাধর তিলক এই মর্মে 
এক প্রস্তাব করেন যে, ভাবী আক্রমণের আশঙ্কায় জলের মত 
অর্থব্যয় না করিয়া, ভারতবাসীরা যাহাতে সত্য সত্যই 
আত্মরক্ষায় সমর্থ হইতে পারে সেজন্য অস্ত্রআইনের কঠোরতা 
দূর করিয়া সামরিক শিক্ষার প্রবর্তন এবং বিভিন্ন শ্রেণী ও 
সম্প্রদায় হইতে স্বেচ্ছাসৈন্য লইয়া রদ্দীবাহিনী গঠন করা হউক। 
কিন্তু নেতৃবৃন্দের সে আবেদন ব্যর্থ হয়। ভারতের অভ্যন্তরে 
গণজাগরণের সুচনা এবং ভারতের বাহিরে যখন ইউরোপে 
সাআজ্য লইয়! বিরোধী স্বার্থের হানাহানি চলিতেছে, সেই সময় 
ভারতের উত্তর-পশ্চিম সীমান্তের এক নিভৃত পল্লীতে এই 
খধিকল্প মানবের জন্ম হয়। 


বাল্য ও শিক্ষা 


শিক্ষা ও জ্ঞানার্জনের প্রতি বাল্যকাল হইতেই গফুর খাঁনের 
বিশেষ আগ্রহ ছিল। অতি অল্প বয়সেই তাহাকে মিউনিসিপ্যাল 
স্কুলে ভর্তি করা হয়। সেখানে প্রাথমিক শিক্ষা সমাপনের পর 
তিনি চার্চ অব ইংলণ্ড মিশন’ স্কুলে ভর্তি হন। তাহার ভ্রাতা 
ডাঃ খান সাহেবও পেশোয়ারে এই মিশন স্কুলের ছাত্র ছিলেন । 
এই বিদ্যালয়ে গফুর খাঁন পাশ্চাত্যশিক্ষা লাভের প্রভূত সুযোগ 
পান। এই স্থানে তিনি উইগরাম নামে একজন ধার্মিক 
মিশনারীর সংস্পর্শে আসেন। মিশন স্কুলের অধ্যক্ষ রেভারেও 
ই এফ. ই উইগ রাম উদাঁরনৈতিক মতবাদ ও স্বাধীন চিন্তার 
পরিপোবক ছিলেন। উইগ রানের শিক্ষা গফুর খানকে এই 

ছুইটি গুণেরই অধিকারী করিয়াছে । গফুর খান ভবিষ্যৎ জীবনে 
বহুবার এই শিক্ষাগুরুর নিকট তাহার খণের কথা শ্রদ্ধাবনত 
চিন্তে স্মরণ করিয়ছেন। ইংরাজ চারত্রের বিবিধ গুণাবলীর 
প্রতি গভীর শ্রদ্ধাবশতঃই তিনি ভবিষ্যতে একে একে তাহার 
পুত্রদের শিক্ষার জন্য ইংলণ্ডে প্রেরণ করেন। 

উচ্চশিক্ষাভিলাষে আবদুল গফুর খাঁন যেদিন আলিগড় 
বিশ্ববিদ্যালয়ে প্রবেশ করিলেন, সেদিনটি উটামানজাই পরিবারের 
পক্ষে একটি বড়ই শুভদিন। সে সময় আলিগড় বিশ্ববিদ্যালয় 
মুসলিম জাতীয় শিক্ষার কেন্দ্রত্বরূপ ছিল। বর্তমানের ন্যায় 
সে সময় আলিগড় বিশ্ববিদ্যালয় জাতীয় ও প্রতিক্রিয়াশীল, 
শিক্ষার দ্বন্বভূমি ছিল ন|। দেশপ্রেম ও জাতীয়তার আদর্শই 
সেখানে প্রাধান্তলাভ করিয়াছিল। এই বিশ্ববিদ্ঠালয়েই তরুণ 
গফুর খান সর্বপ্রথম মৌলানা আবুলকালাম আজাদের সংস্পর্শে 
আসেন। মৌলানা আজাদ তখনই উর্দদ, ভাষায় একজন 
শক্তিশালী লেখকরূপে সমগ্র ভারতে বিশেষ প্রতিষ্ঠালাভ 
করিয়াছেন। তাঁহার “আল-হেলাল” সে সময় সে যুগের 
মনীষী এবং বিশেষ করিয়া মুসলমান যুবকগণের মনকে 
নাড়া দিয়াছিল। “প্রথমতঃ, আলিগড় দলের গতানুগতিক 
চিন্তাধারার. বিরুদ্ধে সংগ্রাম ; দ্বিতীয়তঃ, মুসলমানদের অন্তর 
হইতে বৈদেশিক শাসনের প্রতি আন্মুগত্যের বিরুদ্ধে সংগ্রামের” 
উদ্দেশ্য লইয়াই মৌলানা আজাদ “আল-হেলাল” প্রকাশে 
উদ্যোগী হন। প্রতিক্রিয়াশীল মুসলিমদলের নেতৃবৃন্দ আল- 
হেলালের তরুণ লেখকের প্রতি নানাপ্রকার কট,ক্তি করিতে 

থাকে। মৌলানা আজাদ কাহারও বিরুদ্ধাচরণের প্রতি ভ্রক্ষেপ 
না করিয়া এবং বন্ধুবিচ্ছেদের ভয়ে ভীত না হইয়া স্বাধীনভাবে 
একাকী মুক্তির পতাক। হস্তে 'আল-হেলাল” প্রচার করেন। 
স্বাধীন চিন্তা, নিভীঁক মনোভাব, সংস্কার ও বিপ্রব_ইহাই 
হুইল তাহার পাখেয়। গফুর খাঁন তাহার সংস্পর্শে আসিবার 
পর উভয়ের মধ্যে আত্মীয়ত| ঘনিষ্ট হইয়। উঠে। মৌলানা 
আজাদের জাতীয়তা, তাহার স্বাধীন চিন্তাধারা ও প্রগতিমূলক 
রচনাবলী গফুর খানের হৃদয়ে গভীর রেখাপাত করে | 
আলিগড় বিশ্ববিদ্যালয়ে হইতে গফুর খাঁন প্রবল আত্মবিশ্বাস 
.ও একটা উদার আদর্শবাদ লইয়া! স্বদেশে প্রত্যাবর্তন করেন। 
তাহার সুদীর্ঘ দেহ, প্রশস্ত বক্ষ, উন্নত মস্তক ও তেজদীপ্তিময় 
ব্যক্তিত্বের একটা অসাধারণ আঁকর্ষণী শক্তি আছে, যাহ! মন্ত্রে 
ন্যায় চেতনাকে মুগ্ধ করে। সে সময় তিনি দৈর্ঘ্যে ৬ ফুট ৪ ইঞ্চি 
ও ওজনে ২ মণ ১৫ সের ছিলেন। 


কর্তব্য নির্ধারণ 


গফুর খানের পূর্বপুরুষদের মধ্যে অনেকেই সৈনিক হিসাবে 
খ্যাতিলাভ করিয়াছিলেন। উত্তরাধিকার সূত্রে গফুর খানের 
অবচেতন মনে এই গৌরবলা ভেরএকটা প্রচ্ছন্ন আকাজ্জা বিদ্যমান 
ছিল। তিনিও সেনা-বিভ্ডাগে যোগদান করিবেন স্থির করেন। 
যোদ্ধাজীবন বরণ করা যে-কোন একজন পাঠানের পক্ষেই অতি 
স্বাভাবিক সুতরাং তিনি যে সেনা-বিভাগে যোগদানের সিদ্ধান্ত 
করেন তাহাতে বিস্মিত হইবার-বিছুই নাই। অতঃপর গফুর 

খান সেনা-বিভাগে কমিশনের জন্য দরখাস্ত করেন। সেনা-বিভাগে 
যোগদান করিবেন স্থির করিবার পর একদিন গফুর খান তাহার 
এক সৈনিক বন্ধুর সহিত সাক্ষাতের জন্য পেশোয়ারে এক সামরিক 
দপ্তরে গমন করেন । সেস্থানে গিয়া গফুর খান যে দৃশ্য দেখিলেন 
তাহাতে বিদেশীর কর্তৃত্বাধীন সৈনিক জীবনের প্রতি বিতৃষ্ণায় 
তাহার মন ভরিয়া উঠিল। তাহার চক্ষুর সম্মুখে তিনি একজন 
প্রবীণ ভারতীয় সৈন্যকে জনৈক তরুণ শ্বেতাঙ্গ কর্মচারী কর্তৃক 
অপমানিত ও লাঞ্ছিত হইতে দেখিলেন। এখানেও সেই সাদায়- 
কালায় বিভেদ। সেনা-বিভাগে মনুষ্যত্বের অবমাননার এই চিত্র 
দেখিয়া এক নিমেষে তাহার সমস্ত অন্তর বিদ্রোহী হইয়া উঠিল । 
অতঃপর ভারাক্রান্ত মন লইয়া তিনি স্বগৃহে প্রত্যাবর্তন করিলেন। 
ঘটনাটি সামান্ কিন্তু ইহার পরিণতি অতি সুদূর-প্রসারী হইল । 
এই ক্ষুদ্র ঘটনাটি গফুর খানের জীবনে একটি বৃহৎ পরিবর্তনের 
সুচনা আনিয়া দ্রিল। অতঃপর গফুর খান সেনা-বিভাগে যোগ- 
দানের সিদ্ধান্ত ত্যাগ করিয়া শান্তির সৈনিকরূপে মুক্তির সাধনাকে 
জীবনে ও কর্মে একান্তভাবে গ্রহণ করিলেন। এশ্বধ্য ও 
বিলাসের মধ্যে গফুর খাঁন প্রতিপালিত হইরাছিলেন, কিন্তু এই 
ঘটনার পর হইতে তিনি ভারতের প্রাচীন খাষিদের ন্যায় 
একেবারে অনাড়ম্বর জীবনযাপনে ত্রতী হইলেন। 

দুইবার তিনি ভারতীয় জাতীয় কংগ্রেসের সভাপতি নির্বাচিত 
হন। ছুইবারই তিনি সেই পদ সবিনয়ে প্রত্যাখ্যান করেন। 
গফুর খাঁন বলেন যে, এতবড় গৌরবময় পদের দায়িত্ব বহন করিবার 
মত যোগ্যতা তাহার নাই। তিনি একজন খোদাই-খিদ্মদ্গার । 

মানবসেবাই তাহার জীবনের ত্রত। তিনি স্বাধীনতা-সংগ্রামের 
একজন সামান্য সৈনিকরূপেই জীবন-যাপন করিতে চাহেন। 


জনসেবায় আত্মনিয়োগ 


১৯২২ খৃষ্টাব্দে ২২ বৎসর বয়সে খা আবছুল গফুর খাঁন প্রথম 
স্বদেশের জনসাধারণের মধ্যে গিয়া কাজ আরম্ভ করেন। অশিক্ষার 
হেয়তা ও সমাজব্যবস্থার গলদ দূর করিয়া পাঠানদের মধ্যে 
শিক্ষার সম্প্রসারণের জন্য গফুর খাঁন তাহার সর্বশক্তি নিয়োগ 
করেন। ধর্ম, শিক্ষা ও সমাজ সংস্কারের উদ্দেশ্য লইয়া 
তিনি “অঞ্ুমান-ই-ইল্লা-ই-আফাগিনা” নাম দিয়! একটি সঙ্ঘ 
গঠন করেন। কোন রাজনৈতিক কর্মনুচী তখন পর্য্যন্ত তাহার 
পরিকল্পনার অন্তভূক্তি হয় নাই। এই প্রচেষ্টায় তাহার প্রধান 
সহায় হইয়াছিলেন হাজি আবহুল ওয়াহেদ সাহেব। হাজি 
সাহেব, হাজি তুরাংজাই নামেই জনসমাজে অধিক সুপরিচিত 
ছিলেন। পেশোয়ার জেলার গদ্দর নামক স্থানে তাহাদের 
প্রধান শিক্ষাকেন্দ্র স্থাপিত হয় । তাহাদের অক্লান্ত পরিশ্রম 
ও আন্তরিক প্রচেষ্টার ফলে শীঘ্রই পেশোয়ার ও মর্দান 
জেলায় বহুসংখ্যক বিদ্যালয় ( আজাদ স্কুল ) স্থাপিত হয়। ক্রমে 
ক্রমে সমগ্র সীমান্ত প্রদেশ এইরূপ ক্ষুদ্র ক্ষুদ্র বিদ্যা-প্রতিষ্ঠানে 
পূর্ণ হইয়া যায়। তাহাদের আন্তরিকতায় পাঠানরা বিপুল 
উদ্দীপনার সহিত সাড়া দেয়। 

১৯১৪ খৃষ্টাব্দে আগষ্ট মাসে গফুর খান হাজি সাহেবের সঙ্গ 
হারাইলেন। হাজি সাহেব তরুণ গফুরের প্রধান সহায় 

ছিলেন এবং গফুর খানও সকল ব্যাপারে তাহার পরামর্শ লইয়া 
চলিতেন। স্থানীয় কর্তৃপক্ষ প্রথম হইতেই তাহাদের 
গতিবিধি সন্দেহের চোখে দেখিতেছিলেন। কি ভাবে গফুর 
খানকে হাজি সাহেবের সঙ্গচ্যুত করা যায় সীমান্ত কর্তৃপক্ষ 
সেই সুযোগের অপেক্ষায় রহিলেন। বিচক্ষণ হাজি সাহেব 
সরকারী কর্তৃপক্ষের অসছুদ্দেশ্ঠ টের পাইয়া উপজাতীয় অঞ্চলে 
সরিয়া পড়েন। ইহার পর গভর্ণমেন্ট এই সমস্ত বিদ্যালয়ের প্রায় 
সকল শিক্ষকদের গ্রেপ্তার করেন৷ হাজি সাহেবের অনুপস্থিতিতে 
গফুর খানের নিঞ্জেকে অত্যন্ত অসহায় বলিয়া মনে হইতে 
লাগিল। তিনিও উপজাতীয় অঞ্চলে গিয়। তাহাদের উদ্দেশ্য 
সফল করিবার চেষ্টায় আত্মনিয়োগ করিবেন স্থির করিলেন। 
তরুণ গফুর খীন ইতিমধ্যেই সুবিখ্যাত বিপ্লবী নেতা, মৌলানা 
ওবেছু্লা সিন্ধী ও সেওবান্দের সেখ-উল-হিন্দ মৌলবী মামুছুল 
হাসানের সংস্পর্শে আসিবার সুযোগ লাভ করিয়াছিলেন 
ওবেছুললা সিন্ধী ও মৌলবী হাসান উভয়েই চরম-পন্থী এবং 
ভারতের মূল সমস্তা সমাধানের পথ সম্পর্কে উগ্রমতাবলম্বী 
ছিলেন। গফুর. খান দেশের বিভিন্ন জমস্তা লইয়া তাহাদের 
সহিত আলোচন। করেন। বয়সে তরুণ হইলেও গফুর খানের 
বিচক্ষণতায় তাহারা বিস্মিত হন। তাহাদের প্রগতিমূলক 
চিন্তাধারা গফুর খানকে অনুপ্রাণিত করে। অতঃপর গফুর 
খাঁন বহুদিন ধরিয়া মমন্দ ও বাঁজাউর উপজাতীয় অঞ্চলে 
পরিভ্রমণ করেন কিন্তু কোন স্থানেই মন স্থির করিতে না 
পারিয়া উপজাতীয় অঞ্চল পরিত্যাগ করিয়া চলিয়া আসেন। 

পেশোয়ারে ফিরিবার পর তিনি পুনরায় লুপ্তপ্রায় শিক্ষা- 
প্রতিষ্ঠান সমূহের পুনঃসংগঠন ও অন্প্রসারণে দৃঢ়সংকল্প হইয়া 
কৰ্ম্মক্ষেত্রে অবতীর্ণ হন। 


সংকল্প-নিষ্ঠ। 

গফুর খানের সংস্কারমূলক কর্দাপন্থায় সীমান্ত গভর্ণমেণ্ট 
শঙ্কিত হইয়া উঠেন। সীমান্ত গভর্ণমে্ট গফুর খানকে সাবধান 
করিয়া দিবার জন্য তাহার পিতা বৈরাম খানকে নির্দেশ দেন । 
কিন্তু তাহাতে বিশেষ কোন ফল হয় না । গফুর খান দেশের জন্য 
আত্মত্যাগ ও ছুঃখবরণের সংকল্প লইয়াই কর্ম্মে আত্মনিয়োগ 
করিরাছিলেন। কোন বাধাই তাহাকে কোনদিন সে-সংকল্প 
হইতে বিচ্যুত করিতে পারে নাই। কর্মের যে উদ্দাম প্রবাহ 
তাহার অন্তরে অন্তঃসলিলা বেগবান নিঝরের মত প্রবাহিত 
হইতেছিল তাহাকে রোধ করিবার জন্য বিদেশী শাসকদের 
সকল বড়যন্ত্রই সে সময় ব্যর্থ হইয়াছিল । 

সীমান্ত কতৃপক্ষের নির্দেশের কথা গফুর খীনকে জানান 
হইলে তিনি পিতার নিকট একটি মাত্রই প্রশ্ন উত্থাপন করেন, 
“আচ্ছ। তাহারা যদি আমার দৈনন্দিন প্রার্থনা বন্ধ করিবার 
জন্য আপনাকে নির্দেশ দিতে বলেন, আপনি কি আমাকে 
তাহাই করিতে বলিবেন ?” পুত্রের কঠে সংকল্পের আভাব 
পাইয়া! পিতাও সমুচিত উত্তর দেন, “কখনই না।” গফুর খাঁন 
তখন বলেন যে, দরিদ্রের সেবাই তাহার দৈনন্দিন প্রার্থনার 
বৃহত্তম অংশ। পুত্রের নিষ্ঠা পিতার হৃদয় জয় করে। বৈরাম 

খান পুত্রকে সংকল্লচ্যুত করিবার ব্যাপারে তাহার অক্ষমতা 
সীমান্ত কর্তৃপক্ষকে জানাইলেন। পরিশেষে গভর্ণমেন্ট এই 
তথাকথিত অবাধ্যতার প্রতিশোধ লওয়ার জন্য গফুর খান, 
তাহার ৯০ বৎসরের বৃদ্ধ পিতা বৈরাম খান ও তাহাদের 
পরিবারের অন্তান্ত সকলকে গ্রেপ্তার ও কারারুদ্ধ করেন। 
এই ঘটনা ঘটে ১৯১৯ সালে। 

সীমান্তে এক পুত্রের তথাকথিত বে-আইনী কাধ্যকলাপের 
জন্য জীর্ণ বৃদ্ধ পিতাকে সপরিবারে কাঁরাপ্রাচীরের অন্তরালে 
নিক্ষেপ করা! হইল। কিন্তু বৃটিশ গভর্ণমেন্ট একথা ভাবিয়া 
দেখিলেন না যে, বৃদ্ধের জ্যেষ্ঠ পুত্র ডাঃ খাঁন সাহেব কিছুদিন পুর্বব 
পর্য্যন্ত প্রথম মহাযুদ্ধে ফ্রান্স ও ইউরোপের অন্যান্য রণক্ষেত্রে 
তাহাদের পক্ষ লইয়া তাহাদেরই পাশে দীড়াইয়া যুদ্ধ করিয়াছেন । 
ডাঃ খান সাহেবকে তাঁহার পরিবারই সকলকে গ্রেপ্তারের কথা 
ভারত সরকার ঘুণাক্ষরেও জানিতে দিলেন না। বহুকাল 
ইউরোপের নানাস্থানে অতিবাহিত করিয়া ১৯২০ সালে তিনি 
ভারতবর্ষে প্রত্যাবর্তন করেন। ডাঃ খান সাহেব সুদীর্ঘ ১১ 
বৎসর ভারতের বাহিরে ছিলেন। ইহার মধ্যে ভারতবর্ষের বহু 
পরিবর্তন হইয়াছিল । জালিয়ানওয়ালাবাগের বুশংস হত্যাকাণ্ডের 
প্রতিবাদে আসমুদ্র হিমাচল ভারতের জনগণের মধ্যে একটি 
প্রকাণ্ড বিক্ষোভের ঝড় বহিয়। গিয়াছে । এই ঝড়ের ঝাপট্টায় 
ভারতবাসীর রাজনৈতিক চেতনা জাগ্রত হইয়াছে । ডাঃ খান 
সাহেব ভারতে ফিরিবার পর সমস্তই দেখিলেন, সমস্তই 
শুনিলেন। সমস্ত দেখিয়া শুনিয়া বৃটিশ শাসনের প্রতি তাহার 

সকল শ্রদ্ধা নষ্ট হইয়া গেল। বৃটিশ শাসনের অনাচারে তাহার 
মন বিদ্রোহী হইয়া উঠিল। 


“বাদশা খাঁন” 

১৯১৯ সালেই 'স্রাটের ঘোষণা"র পর গফুর খান, তাহাই 
পিতা ও গফুর খানের পরিবারস্থ অন্যান্য সকলকে ছাড়িয়া 
দেওয়া হয়। মুক্তিলাভ করিয়াই গফুর খান আবার শিক্ষীয়তন- 
গুলি পুনর্গঠনে উদ্যোগী হন। ১৯১৯ সালের শেষদিকে গফুর 
খানের জন্মভূমি উটামানজাই-এ এক বিরাট সভা হয়। এই 
সভায় সীমান্ত প্রদেশের প্রধান প্রধান কন্মিগণ উপস্থিত ছিলেন। 
সভায় সীমান্তের বিভিন্ন সমস্তা সম্পর্কে আলোচনা হয়। এই 
সভার গফুর খাঁনের প্রতি পাঠান জনসাধারণের শ্রদ্ধার নিদর্শন- 
স্বরূপ তাহারা গফুর খানকে “বাদশা খান” ( খানদের রাজা ) 
উপাধির দ্বারা সন্মানিত করেন। সমস্ত সীমান্ত প্রদেশে এমন 
কি সীমান্ত প্রদেশের বাহিরে ভারতের সর্বত্র তিনি আজ এই 
নামে সুপরিচিত হইয়াছেন। 


খিলাফত আন্দোলন 


১৯১০ সালের ঘটনাবলী ভারতের জাতীয় আন্দোলনের 
ইতিহাসে একটি গুরুত্বপূর্ণ অধ্যায়ের স্থষ্টি করে। এই সময় 
তুরস্কের প্রতি মিত্রশক্তিবর্গের, বিশেষ করিয়া বৃটিশের কঠোর 
মনোভাব প্রকটিত হইয়া! পড়ে । ভারতবর্ষে মুসলমান সমাজে 
এজন্য ভীষণ বিক্ষোভ দেখা দেয়। তুরস্কের সুলতান মুসলমান 

জগতের খলিফা ও পবিত্র তীর্থস্থানসমূহের রক্ষক। তাহার 
রাজ্যচ্যুতি ঘটিলে বা তুকাঁ সাত্রাজ্য ছিন্নভিন্ন হইলে মুসলমান 
সমাজের ধর্ম্মহানির বিশেষ আশঙ্কা । বড়লাট লর্ড চেম্সফোর্ডের 
নিকট ও বিলাতে ভারতসচিব মিঃ মন্টেগু এবং প্রধান মন্ত্রী 
মিঃ লয়েড, জর্জ্জের নিকট প্রতিনিধিদল প্রেরিত হয় । কিন্তু 
ইহাতে কোন ফল হয় না। ইহার প্রতিবাদের জন্য মহাত্মা 
গান্ধী মুসলমান নেতৃবৃন্দকে সম্পূর্ণরূপে আত্মশক্তির উপর নির্ভর 
করিতে উপদেশ দেন ও তাহাদের নিকট অহিংসা অসহযোগের 
প্রস্তাব করেন। 

_ বস্তুতঃ যখন সেভার্ষ সন্ধির সর্ত (১৪ মে, ১৯২০) প্রকাশিত 
হইল, তখন মিত্রশক্তি তথা বৃটেনের মনোভাব বুঝিতে আর 
কাহারও বাকী রহিল না। কনষ্টার্টিনোপলে তুকাঁ সুলতান 
মিত্রশক্তিবর্গের নজরবন্দী হইয়া রহিলেন। তুরস্কের ইউরোপ- 
স্থিত অংশ একটি কমিশনের শাসনাধীন হইল, তুকাঁ সাম্রাজ্য 
আরব, প্যালেষ্টাইন, সিরিয়া, ইরাক, ইরান বৃটিশ ও ফরাসীরা 
ম্যাণ্ডেটের আবরণে নিজ নিজ সুবিধামত আয়ত্ত করিয়া লইল। 
মিশর ও আফগানিস্থানেও বৃটিশ প্রভাব সুপ্রতিষ্ঠিত করা 
হইল। মুসলমান রাজ্যসমূহের উপর এই অবিচারে ভারতীয় 
মুসলমানদের মধ্যে অসন্তোষ ও বিক্ষোভবহ্ছি ধূমায়িত হইয়া 
উঠিল। ২৮মে তারিখে বোস্বাইয়ে অনুষ্ঠিত খিলাফত সম্মেলনে 
মহাত্মা গান্ধীজির অসহযোগ প্রস্তাব সর্বসম্মতিক্রমে গৃহীত হয় । 
ইহার পর হিন্দু-মুসলমান এঁক্যবন্ধ আন্দোলনে অবতীর্ণ হয়। 
এই আন্দোলনের নামই খিলাফত আন্দোলন। বহু ভারতীয় 

মুসলমান তাহাদের ন্যায়সঙ্গত দাবীসমূহের প্রতি বৃটেনের 
ওদাসীন্যের প্রতিবাদে স্বদেশ ত্যাগ করিতে মনস্থ করেন। 
ভারতের বিভিন্ন স্থান হইতে বহুলোক পেশোয়ার ও সীমান্তের 
অন্যান্ত স্থানে আসিয়া সমবেত হয় এবং আফগানিস্থানে যাইবার 
জন্য প্রস্তুত হয়। 'বাদশা-খান” ও তাঁহার সহকর্ম্মীরাও এই 
'হিজরাত আন্দোলনে’ যোগদান করেন। কাবুলে উপস্থিত 
হইয়া গফুর খান তথায় বিজয়ী আমানুল্লা খানের সাক্ষাৎ লাভ 
করেন। গফুর খাঁন, আমানুল্লা খাঁন ও তাহার পরিসরবর্গের সহিত 
সমস্ত পরিস্থিতি সম্পর্কে বিস্তারিতভাবে আলোচনা করেন। 
অন্যান্ বিভিন্ন সমস্তা লইয়াও তাহাদের মধ্যে সুদীর্ঘ আলোচনা 
হয়। তাহাদের সহিত আলাপ-আলোচনায় গফুর খান 
বুঝিতে পারেন যে, এইভাবে স্বদেশ ত্যাগ করিয়া! অন্যত্র 
গিয়া আশ্রয় গ্রহণে কোন ফল হইবে না। ইহা স্থির করিবার 
পর তিনি সীমান্তপ্রদেশে ফিরিরা আসেন এবং পুনরার মমন্দদের 
বসতি অঞ্চলে কাজ আরম্ভ করেন। তাহার উদ্দেশ্যের সাফল্যের 
সম্ভাবনা সম্পর্কে গফুর খান গভীরভাবে চিন্ত! করিয়া দেখেন। 
সমস্ত অবস্থা বিবেচনা করিয়া দেখিবার পর তিনি স্থির 
করেন যে, যে-সমস্ত স্থানে তিনি প্রকাশ্যভাবে কাজ করিতে 
না পারিবেন সে-সকল স্থানে তিনি আর কাজ করিবেন না । 
সেই সময় হইতে গফুর খান গুপ্ত আন্দোলন পরিচালন বা গুপ্ত 
প্রতিষ্ঠান স্থাপনের চিন্তা মন হইতে একেবারে মুছিয়া ফেলেন । 
আন্দোলন। গুপ্ত আন্দোলনের নি্ষলতার কথা চিন্তা করিয়া 

গরুর খান পুনঃপুনঃ একথা বলিয়াছেন,_-বৃটিশ জানে যে, 
এখানে তাহাদের উপস্থিতি আমরা চাই না । বুটিশের বিরুদ্ধে 
আমাদের প্রতিবাদ সম্পূর্ণরপে প্রকাশ - হওয়া উচিত। 
আমাদের যাহা করণীয় তাহা প্রকাশ্তভাবেই করা৷ উচিত। 
যবনিকার অন্তরালে থাকিয়া কোন বৃহৎ কাজ করা যায় না। 
অবশ্য একথাও আমি ভালরূপে জানি যে, যেটুকু কাজ আমরা! 
করি তাহা আমাদের অত্যন্ত সঙ্কুচিত করিয়া রাখে । কারণ 
গ্রেপ্তারের আশঙ্কায় সর্ব্বদাই আমাদের সতর্কতা অবলম্বন 
করিয়া চলিতে হয়। তাই আমাদের যে সংগ্রাম তাহাতে 
ভীরুর স্থান নাই ।৮ (Frontier speaks) 


কোন্‌ শক্তি বড়? 


গফুর খাঁন পাঠানদের সামাজিক জীবনে নানা প্রকার গলদ 
অন্থুসন্ধান ও তাহা প্রতিকারের উদ্দেশ্যে গ্রাম হইতে গ্রামান্তর 
পরিভ্রমণ করিয়া ফিরিতে থাকেন। পাঠানদের এক্যবদ্ধ, 
স্বাধীন এবং শাস্তিপ্রির জাতিতে পরিণত করিতে হইলে 
তাহাদের মধ্যে শিক্ষার বহুল প্রচারের আবশ্যকতা যে কতখানি 
গফুর খান তাহা সম্যকরূপে উপলব্ধি করেন। গৃহবিবাদে অযথা 
শক্তিক্ষয় না করিয়া তাহারা যাহাতে নিজেদের কল্যাণ-চিন্তায় 
আত্মনিয়োগ করিতে পারে পাঠানদের তদন্ুরূপ শিক্ষা ও প্রেরণায় 
উদ্দদ্ধ করিয়া তোলাই ছিল গফুর খাঁনের সমগ্র প্রচেষ্টার 
মূল উদ্দেশ্য । বিচ্ছিন্ন ও দুৰ্ধৰ্ষ পাঠানদের সঙ্ঘবদ্ধ ও সুশৃঙ্খল 
জাতিতে পরিণত করিবার উদ্দেশ্যে তাহার অক্লান্ত পরিশ্রম ও 

আজীবন ত্যাগ-স্বীকারের দৃষ্টান্ত ভারতের রাজনৈতিক ইতিহাসে 
বিরল। বৃটিশ গভর্ণমেন্ট বহুকাল ধরিয়! ক্রমান্বয়ে সামরিক 
শক্তির প্রয়োগে যাহ! সম্ভব করিতে পারেন নাই, কোন্‌ শক্তিবলে 
গফুর খান তাহা সিদ্ধ করিলেন। পৃথিবীর ইতিহাস তন্ন তন্ন 
করিয়া অনুসন্ধান করিলেও এই তথাকথিত সভ্যতার যুগে 
এইরূপ একটি যুদ্ধপরায়ণ দূর্ধর্ষ জাতির সন্ধান মিলে না। 
এইরূপ একটি দুদ্ধর্য ও প্রতিহিংসাপরায়ণ জাতি যে শক্তির 
নিকট নতি স্বীকার করিয়াছে সেই শক্তি যে সামরিক শক্তি 
অপেক্ষা অধিকতর কাধ্যকরী এ সত্য আজ স্ুপ্রতিষ্টিত। 
এই শক্তি যে সামরিক শক্তি অপেক্ষা বৃহত্তর এবং শত্রু বা 
প্রতিক্রিয়াশীল শক্তিপুঞ্জের বিরুদ্ধে সংগ্রামে অধিকতর ফলপ্রস্থ 
পাঠানদের দৃষ্টান্তে তাহা প্রমাণিত হইয়াছে । এই শক্তি 
সামরিক শক্তির ন্যায় মানবহৃদয় বিক্ষুব্ধ বা উন্মত্ত করে না, 
সংযত ও মুগ্ধ করে। এই শক্তি আজ প্রত্যুষকালীন স্ূর্য্যের 
ন্যায় পুর্র্বাকাশে উদিত হইয়া কিরণরশ্মিজালে ভারতের জনমন 
উদ্ভাসিত, তরঙ্গায়িত ও মথিত করিয়াছে । সামরিক শক্তি 
বা প্রতিক্রিয়াশীল পশুশক্তি একদিন এই শক্তির তুলনায় 
সূর্য্যের পার্শ্বে নক্ষত্রের ন্যায় মলিন ও নিশ্রভ হইয়া যাইবে । 
এই শক্তির নিকট সমগ্র জগতকে একদিন নতি স্বীকার করিতেই 
হইবে। কারণ এই শক্তির পশ্চাতে যে আত্মত্যাগ ও ছুঃখবরণ, 
কারানিস্পেষণভোগ ও অনশন, দুঃসহ নিপীড়ন ও নির্ধ্যাতন, 
অসহ অপমান ও লাঞ্ছনা পুঞ্জীভূত হইয়া আছে মানবতা সেই 
পুঞ্জীভূত গ্রানিকে কখনই অস্বীকার করিতে পারিবে না । তাহার 

অবশ্যন্তাবী প্রতিক্রিয়া একদিন মানব চেতনার মূলে সবলে 
আঘাত হানিবেই। 


অঞ্জুমান-ই-ইল্লা-ই-আফাগিনার পুনঃসংগঠন 

গফুর খাঁন আফগানিস্থান হইতে ফিরিবার পর পুনরায় 
কন্মীদের সঙ্ঘবদ্ধ করিয়া তাহাদের সহযোগিতায় সীমান্তের 
বিভিন্ন সমস্তা সমাধানের জন্য তাহার ‘অঞ্জুমান-ই-ইল্লা-ই- 
আফাগিনা*র পুনঃসংগঠনে মন দেন। এই প্রতিষ্ঠানটি অচিরে 
সুসংগঠিত ও শক্তিশালী হইয়া উঠে এবং সীমান্তের বিভিন্ন 
স্থানে ইহার শাখা-প্রশাখা স্থাপিত হয়। অঞ্চুমান-ই-ইল্লা-ই 
আফগিনার প্রতিষ্ঠালাভের সাথে সাথে তাহার কর্মক্ষেত্রও 
প্রসারিত হয়। শুধু কৃষির দ্বারা জীবিকানির্ব্বাহ ছাড়াও 
পাঠানের! যাহাতে জীবনধারণের উপযোগী অন্যান্য উপায়সমূহ 
আয়ত্ত করিতে পারে সেদিক দিয়াও তিনি তাহাদের উৎসাহিত 
করেন। গফুর খান নিজেই উটামানজাইএ একটি দোকান 
খুলিয়া তাহার স্বদেশবাসীর সম্মুখে একটি দৃষ্টান্ত স্থাপন করেন। 
শান্তিপূর্ণভাবে জীবিকা অর্জন করিয়া পাঠানেরা যাহাতে 
অর্থনৈতিক দিক দিয়! কিছুটা! স্বাধীন হইতে পারে গফুর খাঁন 
সেই চেষ্টা করেন। অর্থনৈতিক কারণই সীমান্তে অশান্তির 
" প্রধান কারণ। সুতরাং কেবল কৃষির উপর নির্ভর না 
করিয়া জীবিক! অর্জনের অন্যান্য উপায়গুলির প্রতিও গফুর খাঁন 
তাহাদের আকৃষ্ট করেন। অর্থনৈতিক স্বাধীনতা লাভ করিয়া 
পাঠানেরা যাহাতে শান্তিপূর্ণভাবে জীবনযাত্রা নির্বাহ করিতে 

পারে সেইভাবে তাহাদের সংগঠিত করিয়া তোলাই ছিল 
তাহার সমগ্র প্রচেষ্টার মূল উদ্দেশ্য । যে কোন সভ্যজাতি 
খা আবদুল গফুর খানের এই প্রচেষ্টায় বাধাম্বরূপ না হইয়া 
প্রেরণাই জোগাইবে__একটি সভ্য জাতির পক্ষে অপর একটি 
সভ্য ও উন্নত জাতির নিকট হইতে সেইরূপ ব্যবহার প্রত্যাশা 
করাই স্বাভাবিক। কিন্তু কর্তব্য সম্পাদন করিতে গিয়া 
গফুর খান সরকারী কর্তৃপক্ষের রোবদৃষ্টিতে পতিত হইলেন । 
সীমান্ত প্রদেশের তদানীন্তন চীফ্‌ কমিশনার স্তার জন ম্যাফি 
গফুর খানকে তাহার সমগ্র কর্মপ্রচেষ্টা পরিত্যাগ করিতে 
নির্দেশ দিলেন। নির্দেশ ভঙ্গ করিলে উপযুক্ত শাস্তি প্রদানেরও 
হুমকি দেখাইলেন। এই আদেশের প্রতি ভ্রক্ষেপ না করিয়া 
গফুর খান আপন কর্তব্য করিয়া চলিলেন। পরিশেষে 
গভর্ণমেন্টের নির্দ্দেশভঙ্গের অজুহাতে তাঁহাকে গ্রেপ্তার ও. 
৩ বৎসর সশ্রম কারাদণ্ডে দণ্ডিত কর! হইল । 


বন্দী-জীবনের অভিজ্ঞতা 


বিগত, ২৫ বৎসরে ভারতবর্ষের আভ্যন্তরীন অবস্থার দ্রুত 
পরিবর্তন সাধিত হইয়াছে । ভারতের রাজনৈতিক আন্দোলনের 
ীত্রতা-বৃদ্ধির সঙ্গে সঙ্গে ভারতবাসীদের বিবিধ উপায়ে দুর্বল 
করিয়া রাখিবার চেষ্টাও পদে পদে ব্যাহত হইয়াছে । 
কারাগারে রাজনৈতিক বন্দীদের প্রতি আচরণের অনেক 
পরিবর্তন ঘটিয়াছে। বর্তমানে বন্দীদের উপর জুলুম 


কিছুটা, কমিয়াছে। কিন্তু. তখনকার দিনে কারাগারে রাজ- 

বন্দীদের প্রতি অত্যন্ত কঠোর ব্যবস্থা অবলম্বিত হইত। রাজ- 
বন্দীদের প্রতি শত্রুর ন্যায় আচরণ করা হইত। গফুর খান 
একজন রাজবন্দী সুতরাং তাহার সহিত শত্রু ন্ায়ই নির্দয় 
ব্যবহার করা হইত। একবার গফুর খানের জ্যেষ্ঠ পুত্র অবছুল 
গণি খান মিয়ানওয়ালি জেলে তাহার পিতার সহিত সাক্ষাৎ 
করিতে যান। সেখানে পিতাকে তিনি যে অবস্থায় দেখিতে 
পান তাহাতে দুঃখে ও ক্ষোভে তাহার চোখ ফাটিয়া জল আসে। 
গফুর খানের পরিধানে হাফ-সাট, খাট পায়জামা, পায়ে 
কাঠের পাদুকা, হাতে ও পায়ে বেড়ী এবং গলায় একটি ভারী 
লোহার হান্ুলী ঝুলাইয়া দেওয়া হইয়াছিল। পুস্তো ভাষায় 
লিখিত ‘পুকতুন’ নামে গফুর খান যে পত্রিকা পরিচালন! 
করেন তাহাতে তাহার বন্দীজীবনের অভিজ্ঞতা সম্পর্কে তিনি 
ধারাবাহিক ভাবে যে সমস্ত প্রবন্ধ প্রকাশ করিয়াছেন সেগুলি 
একদিকে যেমন শোকাবহ তেমনি অন্যদিকে রাজবন্দীদের 
প্রতি জেল-কর্তৃপক্ষদের নির্দয় আচরণের সাক্ষ্য প্রদান করে। 
“বিংশ শতাব্দীর সভ্যতা ও কারাজীবনের অভিজ্ঞত।” এই 
শিরোনামায় প্রবন্ধগুলি প্রকাশিত হইত। এই প্রবন্ধ গুলিতে 
তিনি ভারতের বিভিন্ন কারাগারের বন্দীদের অবস্থা ও তাহার 
সুদীর্ঘ কারাজীবনের অভিজ্ঞতা ধারাবাহিকভাবে লিপিবদ্ধ 
করিয়াছেন । 

বন্দীজীবনে গফুর খানকে কঠোর পরিশ্রম করিতে হইত। 
তাহাকে দিয়া প্রত্যহ ১৫ সের হইতে ২০ সের পর্য্যন্ত ডাল 
ভাঙ্গান হইত। এইরূপ কঠোর পরিশ্রম করার ফলে তাহার 


৩ 


২০ সীমান্ত গান্ধী 


ক্রটিদেশে বাত ধরিয়া যায় এবং এখন পর্যন্ত তিনি সম্পূর্ণ 
আরোগ্য লাভ করেন নাই । একবার তাহার জন্য একজোড়া 
“লোহার বেড়ী আনিলে পরাইবার সময় দেখা গেল যে, 
সেগুলি তাহার পায়ে অত্যন্ত ছোট হয়। কিন্তু জেল-কর্তৃপক্ষের 
নির্দেশ,_সেই বেড়ী জোড়াই তাহাকে পরিতে হইবে । বেড়ী 
পরাইবার সময় তাহার পায়ের গাঁইট জখম হইয়া দর্‌ দর, 
করিয়া রক্ত ঝরিতে থাকে। যেন কিছুই হয় নাই এইরূপ ভাব. 
দেখাইয়! নির্দয় জেল-সুপারিন্টেণ্ডে বলেন_-“ও কিছুই নয়, 
ক্রমেই এসব সয়ে যাবে।” গফুর খানের বিবরণ হইতে আরও 
জানা যায়, কিভাবে তিনি জেল-কর্তৃপক্ষদের নির্দেশ অক্ষরে 
অক্ষরে পালন করিয়া চলিতেন ! গফুর খান কাহারও নিকট 
দিন অনুগ্রহ-প্রার্থী হন নাই। 
“ফকীর-ই-আফগান” 
/%২৪ সালে গফুর খান মুক্তিলাভ করেন। “তাহার 
মুক্তির কিছুদিন পরেই উটামানজাই গ্রামে এক বিরাট সভা 
আহত হয়। সীমান্তপ্রদেশের বিভিন্ন জেলার বিশিষ্ট কম্মিগণ ও 
হাজার হাজার পাঠান বিপুল উদ্দীপনার সহিত এই সভায় 
যোগদান করে। এই সভায় ভবিত্যং কর্মপন্থা সম্পর্কে 
গুরুত্বপূর্ণ আলোচনা হয় এবং গণ-সংযোগ স্থাপনের উদ্দেশ্ত 
ব্যাপক আন্দোলন আরম্ত করিবার সিদ্ধান্ত করা হয়। এই 
সভায় সমবেত বিপুল জনতা গফুর খাঁনের প্রতি তাহাদের শ্রদ্ধার ; 
নিদর্শন স্বরূপ তাহাকে “ফকীর-ই-আফগান” বা Ae 


৫) / 
৯০06) ARO 

গৌরব’ সম্মানে ভূষিত করে । এই ঘটনা হইতে বুঝা যায় কি 
গভীরভাবে গফুর খাঁন সীমান্তবাসীদের হৃদয় স্পর্শ 
করিরাছিলেন। তাহার স্বদেশবাসীর প্রতি গফুর খাঁনের দরদ 
যেমন স্বতঃক্ষর্ত, ঠিক সেই অন্থুপাতেই গফুর খানের প্রতি 


তাহাদের শ্রদ্ধাও স্বতঃস্ফূর্ত । পট ৬০০ 
৬৩... 27 


মন্কা-সন্মেলন EE 
১৯২৬ সালে হজের সময় আরবের সুলতান ইবন সাউদ 
মক্কায় মুসলমানদের এক বিরাট সম্মেলন আহ্বান করেন । 
পৃথিবীর বিভিন্ন স্থান হইতে মুসলিম রাষ্ট্রের প্রতিনিধিগণ এই 
সম্মেলনে যোগদান করেন। পৃথিবীর সমগ্র মুসলমান সমাজের 
উপযোগী কোন কর্ম্মপ্রণালীর ভিত্তিতে পৃথিবীর মুসলমানদের 
সঙ্ঘবদ্ধ করিবার উপায় উদ্ভাবন করিবার জন্যই এই সম্মেলন , 
আহ্বান করা হুইয়াছিল। গফুর খানও সেই সময় এই 
সম্মেলনে যোগদান করিবার জন্য মক্কায় গমন করেন। সেখানে 
তিনি বিভিন্ন দেশের প্রতিনিধিদের সহিত নানা সমস্ত লইয়া 
আলোচনা করেন। তাহাদের সহিত আলাপ-আলোচনায় 
পৃথিবীর অন্যান্য দেশের মুসলমানদের অবস্থা সম্পর্কে তাহার 
ধারণা অনেকটা স্পষ্ট হয়। ভারতীয় মুসলমান প্রতিনিধিগণের 
অদ্ভুত মনোবৃত্তির ফলে অবশ্য সম্মেলনের উদ্দেশ্য শেষ পর্য্যন্ত 
পণ্ড হইয়া যায়। 44 
হজ যাত্রা শেষে গফুর খাঁন ইরাক, ইরান, প্যালেষ্টাইন ও. 
আরবের বিভিন্ন স্থান পরিভ্রমণ করিয়া সেই সকল 

রাষ্ট্রের নেতৃবৃন্দের সহিত আলাপ-আলোচনায় অনেক নূতন 
তথ্যের সন্ধানলাভ করেন। তাহাদের সহিত কথাবার্তায় 
তিনি বুঝিতে পারেন যে, ভারতের স্বাধীনতার প্রশ্নের সহিত 
আজ পৃথিবীর অর্ধেক লোকের স্বাধীনতার প্রশ্ন জড়িত। এই 
সমস্ত মুসলিম রাষ্ট্রের স্বাধীনতা ভারতের স্বাধীনতার উপর 
অনেকখানি নির্ভর করিতেছে। ভারতবর্ষের উপর আধিপত্য 
বজায় রাখিবার জন্য বুটেনকে সেই সঙ্গে আরও বনু রাষ্ট্রকে 
পরাধীনতার নাগপাশে আবদ্ধ রাখিতে হইয়াছে । বৃটেন তাহার 
সাআ্রাজ্য-বিস্তার ও সম্পদ-বৃদ্ধির উদ্দেশ্যে অগণিত রাষ্ট্রকে 
তাহার করতলগত করিয়া রাখিবার জন্য ভারতের সহায়-সম্পদ্‌, 
ভারতের লোকবল ও এইর্যবল নিয়োগ করিয়াছে । ভারতের 
সহায়-সম্পদ্‌ কেবলমাত্র বিগত মহাযুদ্ধে (১৯১৪-১৮) ও সম্প্রতি 
যে মহাযুদ্ধের অবসান ঘটিয়াছে সেই ছুই মহাযুদ্ধেই নিয়োজিত 
হইয়াছে এরূপ নহে ;_পশ্চিম-এসিয়া, আফ্রিকা, চীন ও 
ইন্দোনেশিয়া প্রভৃতি স্থানেও বৃটেনের স্বার্থসিদ্ধির উদ্দেশ্যে 
বহুবার ভারতের লোকবল ও শএঁশ্বর্য্যবল নিয়োজিত হইয়াছে । 
তাহা ছাড়াও আফগানিস্থান, আরব, ইরান, ইরাক ও তুরস্কের 
বিরুদ্ধেও বৃটেনের স্বার্থের খাতিরে ভারতীয়দের যুদ্ধে লিপ্ত করা 
হইয়াছে । 


ভ্রমণের অভিজ্ঞতা 


১৯২৬ খৃষ্টাব্দ পর্য্যন্ত গফুর খানের কর্ম্মপ্রচেষ্টা প্রধানতঃ 
ধৰ্ম্ম, শিক্ষা ও সমাজ-সংস্কারের গণ্ডীর মধ্যেই সীমাবদ্ধ ছিল। 

এই সমস্ত উপস্বাধীন (Semi-independent) মুসলমান রাষ্ট্র 
সমূহে ভ্রমণের অভিজ্ঞতা তাহার দৃষ্টিপথ প্রসারিত করে। তিনি 
বুঝিতে পারেন যে, পৃথিবীর সমগ্র মুসলমানদের মধ্যে ক্রমে ক্রমে 
একট। জাতীয়তার ভাব দেখা দ্রিতেছে। সে সমর তুরস্কের 
খিলাফত কর্তৃত্বের অবসান ঘটিয়াছে ; এবং আতাতুর্কের 
নেতৃত্বে সেস্থানে শক্তিশালী প্রজাতন্ত্রশাসন-ব্যবস্থা প্রবন্তিত 
হইয়াছে । ইরান ও আরব শক্তিশালী জাতীয়তাবাদী নেতা 
রেজাশাহ ও ইবন সাউদের হাতে আসিয়াছে । এদিকে জগলুল 
পাশার নেতৃত্বে অসাম্প্রদায়িকতার ভিত্তিতে “মিশরীয় দল” নামে 
একটি সর্বদলীয় প্রতিষ্ঠান গঠিত হইয়াছে । এই মিশরীয় দলে 
সকল সম্প্রদায়ের লোকই ছিল। এই সমস্ত দেখিয়! শুনিয়া 
গফুর খান বহু অভিজ্ঞতা সঞ্চয় করেন। সমগ্র হিন্দুস্থানের 
স্বার্থের জন্য হিন্দু-মুসলমান এক্যের আবশ্যকতা যে কতখানি 
তাহা তিনি সবিশেষ উপলব্ধি করেন। ভারতবর্ষে হিন্দু-মুসলমান 
এক্যসাধনে গফুর খানের আন্তরিক প্রচেষ্টার কথা আজ কাহারও 
নিকট অজ্ঞাত নহে। গফুর খান ভারতবর্ষে হিন্দু-মুসলিম 
এ্রক্যের প্রতীক । সাম্প্রদায়িক সমস্তা লইয়া হানাহানি ও 
রেধারেষি চলিলেও তাহার দৃঢ় বিশ্বাস, এই সমস্তই সাময়িক, 
এবং তিনি যে পথ অবলম্বন করিয়া চলিয়াছেন সেই পথেই 
একদিন মুসলমান সমাজের কল্যাণ আসিবে, সমগ্র হিন্দুস্থানের 
সর্ব্বালীন মঙ্গল সাধিত হইবে । 

পুকৃতুন্‌ জির্গ! 

১৯২৭ খৃষ্টাব্দে খী আবদুল গফুর খাঁন তাহার সহকন্মী ও 
বন্ধবান্ধবদের সহিত পরামর্শ করিয়া এক নূতন কর্ম্মপদ্ধতির 
ভিত্তিতে “পুক্তুন জির্গা” (আফগান যুব-সঙ্ঘ ) নাম দিয়া 
একটি সঙ্ঘ গঠন করেন। তাহার সহকন্মী ও তাহার শিক্ষা- 
প্রতিষ্ঠানসমূহের কৃতবিদ্য ও উৎসাহী ছাত্রদের লইয়া এই সঙ্ঘ 
গঠিত হয়। শিক্ষার প্রসার ও সমাজ-সংস্কারের উদ্দেগ্ত 
ছাড়াও তিনি পাঠানদের রাজনৈতিক চেতনায় উদ্দ্ধ করিতে 
চাহেন। এই উদ্দেশ্যে তাহার নূতন কর্ম্মপ্রণালী জনপ্রিয় 
করিবার জন্য গফুর খাঁন “পুক্তুন্” নাম দিয়া পুশতো ভাষায় 
একটি পত্রিকা প্রকাশ করেন। এই পত্রিকায় প্রকাশিত বিবিধ 
প্রবন্ধের মধ্যে তাহার রাজনৈতিক প্রবন্ধগুলি পাঠানদের মধ্যে 
রাজনৈতিক চেতনা জাগ্রত করিয়৷ তোলে । 


খোদাই-খিদ্মদৃগার, 

এই নূতন প্রতিষ্ঠানের মধ্য দিয়া তাহার আন্দোলন দ্রুত 
প্রসার লাভ করিতে থাকে এবং আন্দোলনের বিস্তৃতির সঙ্গে 
। সঙ্গে ইহার কর্মপদ্ধতি আরও শক্তিশালী ভিত্তির উপর প্রতিষ্ঠা 
করিবার প্রয়োজনীয়তা দেখা দেয়। এই উদ্দেশ্যে গফুর খান 
১৯২৯ খৃষ্টাব্দে এই দলের সহিত “খোদাই-বিদ্মদ্গার” ( খোদার 
দাস) নাম দিয়া একটি ্বেচ্ছাসেবকসজ্ঘ গঠন করেন । 

খোদাই-খিদ্মদ্গার দলভুক্ত হওয়ার পুর্বে সদস্যদের 
নিম্নলিখিত প্রতিজ্ঞাপত্র স্বাক্ষর করিতে হয় £__ 

(১) আমি পবিত্র মনে এবং সত্যনিষ্ঠচিত্তে আমার নাম 
সঙ্ঘতালিকাতুক্ত করিতেছি । 

(২) মাতৃভূমির জন্য আমি আমার সুখ, এঁখর্য্য ও জীবন 
উৎসর্গ করিব । 

(৩) আমি দলীয় বিরোধ, ঈর্ধ্যা ও ওদ্ধত্য ত্যাগ করিব 
এবং অত্যাচারীর বিরুদ্ধে অত্যাচারীতের সহায় হইব । 

(8) আমি অন্য কোন দলের সদস্য তালিকাভুক্ত হইব 
না এবং বৈদেশিক শাসনের বিরুদ্ধে আমার দল সংগ্রামে অবতীর্ণ 
হইলে আরোপিত দোষ-ক্রটি খণ্ডনার্থে আমি কিছু উচ্যবাচ্য 
করিতে পারিব না । 

(৫) আমি সর্বদা নেতৃস্থানীয় ব্যক্তিদের নির্দেশ মানিয়া 
চলিব। 

(৬) আমি সর্বদা অহিংসার পথ অন্থুসরণ করিয়া চলিব। 

(৭) আমি মানব-সেবায়,আত্মনিয়োগ করিব এবং আমার 
দেশ ও ধর্ম্মের যুক্তিসাধন করাই আমার লক্ষ্য হইবে। 

(৮) আমি সদা সংপথে চলিব এবং সজ্ঞানে কোন অন্যায় 
করিব না। 

(৯) আমি তাহার (খোদার) নামে যে কাজ করিব 
কখনই তাহার জন্য পুরস্কারের প্রত্যাশা করিব না। 

(১০) লোক দেখান বা লাভ প্রভৃতি ব্যক্তিগত উদ্দেশ্ঠসিদ্ধির 
প্রতি না তাকাইয়! খোদাকে সন্তষ্ট করাই আমার সকল প্রচেষ্টার 
মূল উদ্দেশ্য হইবে । 

১৯২৯ সালে খোদাই-খিদ্মদ্গার সজ্ঘ গঠন ও ১৯৩০ 

সালে সীমান্ত প্রদেশে আকস্মিক বিরাট গণ-অভ্যুর্থান এবং 
পরবর্তীকালে এই আন্দোলনের প্রসারকে কয়েক শ্রেণীর লোক 
সন্দেহের চোখে দেখিয়া আসিয়াছে । তাহারা পাঠানদের এই 
আন্দোলন সম্পর্কে জনসাধারনের মনে ভ্রান্ত ধারণার স্থষ্টি 
করিতে চেষ্টা করিয়াছে। কিন্তু যাহা ভ্রান্ত তাহা টিকিতে 
পারে না। ভারতের মুক্তিসংগ্রামে পাঠানদের বিরাট আত্ম- 
ত্যাগের দৃষ্টান্ত ভারতের প্রত্যেক স্বাধীনতাকামী নরনারীর 
মনে চির উজ্জল হইয়া থাকিবে। খোদাই-খিদ্মদ্গারদের 
প্রতিজ্ঞা গ্রহণ ছাড়াও তাহাদের সংগ্রাম-সঙ্গীত হইতে আমরা 
তাহাদের আন্দোলনের উদ্দেশ্য সম্বন্ধে জানিতে পারি । 


খোদাই-থিদ্মত্গার স্বেচ্ছাসেবকসজ্ঘের 
সংগ্রাম-সঙ্গীত 

We are the army of God, 
Of death and wealth care-free, 
We arch, our leader and we, 
Ready to die. 
In the name of God we march 
And in His name we die, 
We serve in the name of God, 
God’s Servants are we. 
God is our king, 
And great is He, 

‘We serve our Lord, 

His slaves are we. 

Our country’s cause, 

We serve with our breath, 
For such an end, 

Glorious is death. 

We serve and we love, 

Our people and our cause, 
Freedom is our aim, 

And our lives are its price. . 
We love our country, 

And respect our country, 
Zealously protect it, 

For the glory of the Lord. 
By cannon or gun undismayed, 
Soldiers and horsemen, 
None can come between. 
Our work and our duty. 


খোদাই-থিদ্‌মদৃগার গঠনের উদ্দেশ্য 


খোদাই-খিদ্মদ্গার সঙ্ঘ গঠনের উদ্দেশ্য সম্পর্কে বাদশা 
খাঁনের উক্তি প্ৰণিধানযোগ্য । খোদাই-থিদ্মদ্গার আন্দোলনের 
উদ্দেশ্য সম্বন্ধে বাদশা খান বলিয়াছেন “আমি আমার 

স্বদেশবাসীর জাতীয় ইতিহাস যত্রসহকারে পাঠ করিয়াছি 
উহা। জয়যাত্রা ও বীরত্বের কাহিনীতে পরিপূর্ণ ; কিন্তু তাহার 
মধ্যে কতগুলি দোষক্রটিও আছে। গৃহবিবাদ ও ব্যক্তিগত 
বিদ্বেব সর্বদাই তাহাদের আত্মত্যাগের মহত্বকে অবনমিত 
করিয়াছে । তাহাদের অন্তর্নিহিত দৌষক্রটিই তাহাদের, 
অধিকারচ্যুত করিয়াছে, অন্য কোন কারণেই উহা ঘটে নাই। 
কারণ সংগ্রামের ক্ষেত্রে প্রতিদ্ন্দিতায় কেহই তাহাদের সমকক্ষ 
চা আমি পাঠানদের নৈতিক, সামাজিক, রাজনৈতিক 
ও অর্থনৈতিক দ্রিক দিয়া সংগঠন করিতে চাই এবং এই 
আন্দোলনের মধ্য দিয়া এমন এক জাতি গঠন করিতে চাই, যে 
জাতি দেশের সম্মান ও গৌরব বৃদ্ধি করিবে।?_( ক্রিয়ার 
স্পীক্স্‌) ৃঁ 

এই জাতিগঠন-আন্দোলনের অগ্রদূত _খোদাই-খিদ্মদ্গার 
দল-_বাদশ খানের প্রেরণায় উদ্ধ দ্ধ হইয়া স্বেচ্ছায় এই জাঁতি- 
গঠনের মহান ব্রত গ্রহণ করিয়াছে । মানবসেবা তাহাদের 
জীবনের ব্রত, খোদার নির্দেশ মানিয়া চলা তাহাদের লক্ষ্য, 
অহিংসা তাহাদের আদর্শ, মানবতার মুক্তি তাহাদের কাম্য, 
কর্ম তাহাদের ধর্ম এবং চরখা তাহাদের স্বাধীনতা-সংগ্রামের 
আস্ত্র। 

এই নূতন দর্ল ও তাহাদের কর্মপন্থা পাঠানদের মধ্যে সাড়া 
আনিয়। দেয় এবং সীমান্ত প্রদেশের সর্বত্র ইহার শাখা-উপশাখা 
ছড়াইর়া পড়ে। স্বেচ্ছাসেবকগণ সকলেই একধরণের উদ্দি 
পরিধান করিত। তাহাদের উদ্দির রং লাল বলিয়া ইংরাজ 

তাহাদের “রেড সার্টস্” বা ‘লাল কোর্তা'র দল নামে অভিহিত 
করিয়াছে। ইহাতে কয়েক শ্রেণীর লোকের মনে এইরূপ ভ্রান্ত 
ধারণার স্থষ্টি হয় যে, তাহাদের আন্দোলনের মূলে রুশিয়ার 
‘রেডস্‌'দের প্রেরণা আছে এবং তাহারাই এই আন্দোলন 
পরিচালনের ব্যয়ভার বহন করে। যাহারা এই প্রকার ধারণার 
বশবর্তী হয়, তাহাদের চিন্তাশক্তি অতি সীমাবদ্ধ। পৃথিবীর 
সর্বত্র আজ যে বিরাট পরিবর্তন স্ুচিত হইয়াছে ‘তাহাদের 
সন্ীর্ণ জ্ঞান-পরিধির সীমা অতিক্রম করিয়া তাহা উপলব্ধি 
করা তাহাদের ক্ষমতার বাহিরে। তাহারা কেবল জানে 
কি করিয়া মানুষকে শোষণ কর। যায় এবং তাহাদের স্বার্থ 
এড়াইয়া চলিতে হয়। - 

খোদাই-খিদ্মদ্গার আন্দোলনের কতগুলি অভিনব পদ্ধতি 
আহে যাহা বিশ্লেষণের প্রয়োজন হয়। এই উদ্দেশ্যে খা 
আবদুল গফুর খান ব্যাখ্যা-মূলক নাটকের অভিনয় ব্যবস্থা 
করিয়া দর্শকের সন্মুখে তাহার আন্দোলনের তাৎপৰ্য্য প্রাণ- 
বস্তু করিয়া ধরেন। দুর পাঠানদের অহিংসার মন্ত্রে দীক্ষিত 
করিয়া তোলাই তাঁহার উদ্দেশ্য । তিনি পাঠানদের এমন 
করিয়া গঠন করিতে চাহেন যাহাতে তাহার! নির্ভয়ে এবং 
নিঃলঙ্কোচে সমস্ত প্রতিকূল অবস্থার সম্মুখীন হইতে পারে। 
গফুর খানের এই অভিনব প্রচেষ্টায় বিশেষ ফল দেখা দেয় । 
এই অভিনয় দেখিবার জন্য বহু দর্শকের সমাগম হইতে থাকে । 
অভিনয় শেষে তাহারা হৃদয়ে প্রেরণা ও চোখে-মুখে এক নূতন 
দীপ্তি লইয়া গৃহে ফিরিয়া যায়। 

গফুর খান বহুদিন ধরিয়া সীমান্ত-প্রদেশের বিভিন্ন অঞ্চল 
পরিদর্শন করেন। সীমান্ত-প্রদেশের উত্তরে পার্ববত্যাঞ্চলের 
অধিবাসীদের মধ্যে তাহার আন্দোলনের নূতন পদ্ধতি জনপ্রিয় 
করিবার উদ্দেশ্যে তিনি বহুদিন ধরিয়া এ অঞ্চল পরিভ্রমণ 
করেন। তিনি বিভিন্নস্থানে কিছু কিছু করিয়া নিঃস্বার্থ কন্মীরও 
সন্ধান লাভ করেন। এই সকল কন্মীরা স্ব স্ব অঞ্চলে গফুর 
খাঁনের আদর্শ প্রচারের ত্রত গ্রহণ করে। 

প্রায় বিশ বৎসর ধরিয়া দেশবাসীর শিক্ষা ও সমাজ-জীবনে 
সর্ধবিধ কল্যাণ-সাধনে গফুর খান অক্লান্ত পরিশ্রম করেন। 
হিংসার পথ হইতে নিবৃত্ত করিয়া তিনি পাঠানদের শ্রম ও 
প্রেমের পথে পরিচালিত করেন। মুসলমান সম্প্রদায়ের 
একটা বিরাট অংশকে তিনি জাতীয় চেতনায় উদ্ধদ্ধ করেন। 
১৯২০ সালের ন্যায় ১৯৩০ হইতে ১৯৩২ সালও ভারতের 
জাতীয় ইতিহাসে একটি স্মরণীয় অধ্যায় রচনা করিয়াছে। 
১৯২৫ সাল হইতেই গফুর খাঁন ভারতীয় জাতীয় কংগ্রেসের 
অধিবেশন সমূহে ব্যক্তিগতভাবে যোগদান করিতে আরম্ভ করেন 


এবং সব সময়ই তাহার চেষ্টা. ছিল__জাতীয় আন্দোলনের, 


সহিত সীমান্ত আন্দোলনের একট! সামপ্রস্ত বিধান করা । 
যদিও তিনি অনেক পরে কংগ্রেসে যোগদান করেন তথাপি 
বহু পুর্ব হইতেই কংগ্রেসের আদর্শের প্রতি তাহার গভীর শ্রদ্ধা 
ছিল। কংগ্রেসের সংস্পর্শে আসিবার পর্‌ হইতেই গফুর খান 
তাহার খোদাই-খিদ্মদ্গার দলকে কংগ্রেসের ছণাচে ঢালিয়া 
সাজাইতে চেষ্টা করেন এবং কংগ্রেস আন্দোলনের সহিত তাল 

রাখিয়া তাহার কর্মপদ্ধতিও প্রয়োজনানুসারে অদল-বদল 
করিয়া লন। 


লাহোর অধিবেশন 


১৯২৯ সালের কংগ্রেসের লাহোর অধিবেশন সীমান্ত- 
প্রদেশের আন্দোলনকে বিশেষরূপে প্রভাবান্বিত করে। সীমান্ত- 
প্রদেশ হইতে লাহোরের দূরত্ব খুব বেশী নহে। পাঠানদের মধ্য 
হইতে বহু লোক প্রতিনিধি, দর্শক ও শ্রোতারপে বাদশা খাঁনের 
সহিত এই অধিবেশনে যোগদান করে । লাহোর অধিবেশনটি 
বিশেষ গুরুত্বপূর্ণ । নব্যতন্ত্রের নায়ক পণ্ডিত জওহরলাল নেহেরু 
সভাপতির অভিভাষণে ভারতবাসীর শক্তি-সামর্থ্য ও আশা- 
আকাজ্ষার কথ! পরিষ্ধার ভাষায় ব্যক্ত করেন। তিনি নিজে 
সমাজতন্ত্রের ভিত্তিতে ভারতবর্ষে স্বাবীনতা-প্রতিষ্ঠায় বিশ্বাসী, 
কিন্ত মে পথে হিংসার স্থান নাই। তাহার মতে জাতীয় 
প্রচেষ্টার প্রধান লক্ষা হইল, “সত্যকার ক্ষমতা অধিকার । আমি 
মনে করি না-:ভারতবর্ষে ওঁপনিবেশিক স্বায়ত্তশাসনের মত 
কোন শাসনতন্ত্র প্রতিষ্ঠিত হইলেই আমরা সত্যকাঁর ক্ষমতা 


লাভ করিতে পারিব। সত্যকার ক্ষমতা যে পাওয়া গিয়াছে 


তাহার পরীক্ষা হইবে তখনই যখন ভারতস্থিত বিদেশী সৈন্য ও 
ভারতীয় অর্থনৈতিক ব্যবস্থায় বিদেশী কর্তৃত্ব সম্পূর্ণরূপে 
অপসারিত হইবে৷” 

কিন্তু এই বৎসরটি আর একটি কারণেও বিশেষ স্মরণীয় 
হইয়া আছে। এইবার কংগ্রেসের মূল বিষয় হইল স্বাধীনতা, 

প্রস্তাব। বিপুল উদ্দীপনার মধ্যে স্বাধীনতা! প্রস্তাবটি গৃহীত 
হয়। অধিবেশনের কর্মস্চী ও জাতীয় আবহাওয়া পাঠানদের 
মন আকৃষ্ট করে এবং স্বদেশের শৃঙ্খল মোচনের জন্য তাহাদের 
অন্তরে দুর্বার আকাজ্কা জাগ্রত করে। 


সীমান্তে সংগ্রামের হোমানল দমনে 
সরকারী অত্যাচার 


১৯৩* সালে গান্বীজীর নেতৃত্বে সত্যাগ্রহ আন্দোলন 
আরম্ভ হইলে সীমান্তপ্রদেশে খা আবদুল গফুর খান তাহার 
খোদাই-খিদ্মদ্গার বাহিনী লইয়া এই আন্দোলনে ঝশপাইয়৷ 
পড়েন। লবন আইন অমান্য, বিদেশী বন্ত্র পরিহার, পরিষদ 
ত্যাগ, কর-বন্দ আন্দোলন প্রভৃতি এইবারের সত্যাঞহ 
আন্দোলনের অঙ্গীভূত করা হয়। অহিংসা! মন্ত্রে দীক্ষিত খোদাই- 
খিদ্মদ্গার বাহিনী মাতৃভূমির শৃঙ্খলমোচনে বদ্ধপরিকর। তাহারা 
চরম আত্মোৎসর্গের জন্য প্রস্তত। চরম ছুঃখকষ্ট ও নিধ্যাতন- 
নিগীড়নের সম্মুখীন হইয়াও তাহারা পশ্চাদপদ হয় না। 

সরকার বিভিন্ন অর্ডিনান্দ জারী করিয়া সর্বপ্রকারে 
আন্দোলন দমনে উদ্যোগী হইলেন। এপ্রিল, মে ও জুন এই 
তিন মাসে ভারতের বহু স্থানে উত্তেজিত জনতা! নিয়ন্ত্রণের জন্য 
পুলিশ ও সৈন্যদল বহুবার গুলীবর্ণ করে। সরকারী 
অত্যাচারের বহু দৃষ্টান্তের মধ্যে ১৯৩০ সালের ২৩শে এপ্রিল 
পেশোয়ারের রাজপথে সৈন্যদের নির্মম অনাচারের কথা কেহ 
বিস্মৃত হইবে না। স্বাধীনতার যজ্ঞবেদীতে সংগ্রামের 


সীমান্ত গান্ধী ৩৩ 


হোমানলে শত শত খোদাই-খিদ্মদ্গারের গৌরবময় 
আত্মাহুতির কাহিনী জাতির অন্তরে রক্তাক্ষরে অঙ্কিত 
থাকিবে। সম্পূর্ণ অহিংস ও শান্ত সত্যাগ্রহীদের উপর 
সৈন্যদের নির্মম গুলীবর্ষণে পেশোয়ারের রাজপথ রক্তন্নাত 
হয়। শত শত পাঠান নিভীঁক ও নিঃশঙ্কচিত্তে প্ৰাণদান করে । 
এই রক্তস্সানের মধ্য দিয়া পাঠানরা প্রমাণ করে যে, মহাত্মা 
গান্ধীর শ্রেষ্ঠ সত্যাগ্রহী সৈনিকদের তুলনায় তাহারা কোন 
অংশেই নিকৃষ্ট নহে। সীমান্তে গফুর খানের প্রচেষ্টা সার্থক 
হয়। এই দিনই গাড়োয়ালী সৈন্যদল শান্ত ও নিরস্ত্র 
জনতার উপর গুলীচালনা করিতে অস্বীকার করে। তাহার 
মূল্যন্বরূপ তাহাদের কোর্ট মার্শালের শাস্তি বহন করিতে 
হয়। সেই সময় হইতে প্রতি বৎসর এই দিনটি সীমান্তের 
অধিবাঁসিগণ শহীদ-দিবসরূপে পালন করিয়া আসিতেছে । 
শহীদদের স্মৃতির উদ্দেশ্যে পেশোয়ারে একটি স্মৃতিস্তন্ত 
নিম্মিত হয়। ২৩শে এপ্রিল সহস্র সহত্র খোদাই- 
বিদ্মদ্গার রক্তবসনে অনাবৃত মস্তকে শোভাযাত্রা সহকারে 
পেশোয়ারের বিভিন্ন পথ পরিভ্রমণ করে। শোভাযাত্রার 
পুরোভাগে থাকিয়া বাদশা খান ধীর পদবিক্ষেপে অগ্রসর 
হন। স্মৃতিস্তস্তের পার্শ্বে সমবেত হইয়া তাহারা শহীদদের 
উদ্দেশ্টে শ্রদ্ধাঞ্জলি অর্পণ করেন।: অতঃপর শোভাযাত্রাটি 
বাদশা খানের অনুসরণ করিতে করিতে শহরের বাহিরে নির্জন 
প্রান্তরে আসিয়া সমবেত হয়। সেখানে গফুর খানের 
সভাপতিত্বে খোদাই-খিদ্মদ্‌গারগণ শহীদদের বীরত্বের কথা 

স্মরণ করে এবং গফুর খান তাহাদের চরম আত্মোৎসর্গের 
জন্য প্রস্তুত হইতে বলেন। 


সরকারী অনাচারের স্বরূপ 

২৩শে এপ্রিল পেশোয়ারে হত্যাকাণ্ডের পরদিনই গফুর, 
খানকে গ্রেপ্তার করা হয় এবং তাহার খোদাই-খিদ্মদ্গার সঙ্ঘ 
বে-আইনী বলিয়া ঘোষিত হয়। সীমান্তপ্রদেশে রিসলপুর নামক 
স্থানে এক অপরিজ্ঞাত সেনানিবাসে ক্রাইম রেগুলেশন্‌ আইনে 
গফুর খানের বিচার হয়। লোকচক্ষুর অন্তরালে এই বিচারের 
প্রহসন সমাধা হইলে তাহাকে গুজরাট সেন্টাল জেলে 
স্থানান্তরিত করা হয়। 'পুকৃতুন্” নামে তিনি যে পত্রিকা 
পরিচালনা করিতেন গভর্ণমেন্ট তাহার প্রকাশ নিষিদ্ধ করিয়া 
দেন। সীমান্তপ্রদেশের পরবর্তী কিছুকালের ইতিহাস বড়ই 
ছূধ্যোগ-ঘন। গুলীবর্ষণ, প্রহার ও অন্যান্য নানা উপায়ে 
সীমান্তের অধিবাসীদের উপর পুলিশ ও সৈন্যদের অত্যাচার 
অব্যাহতভাবে চলিতে থাকে । খোদাই-খিদ্মদ্গারদের বাড়ীঘর 
জ্বালাইয়া দেওয়া হয়, তাহাদের পুরনারীর ইজ্জৎ নষ্ট কর! 
হয়। পুলিশ ও সৈন্যের! গ্রামবাসীদের শন্তক্ষেত্র ও মজুত শস্ত 
নষ্ট করিয়া দেয়। গ্রাম আক্রমণ করিয়া সৈন্তেরা নানাপ্রকারে ' 
গ্রামবাসীদের উপর নিধ্যাতন ও বহুভাবে তাহাদের লাঞ্চিত 
করে। তাহাদের সভা বেপরোয়া গুলীবর্ধণে ভাঙ্গিয়া দেয় ; 
তাহাদের বন্ধু-বান্ধব, আত্মীয়-পরিজনের প্রাণনাশ করে। 
তাহাদের নিষ্ঠুর আচরণে শান্তিপ্রিয় গ্রামবাসীদের জীবন 

অতিষ্ট হইয়া উঠে। উন্মত্ত সৈন্যরা না আছে এমন অত্যাচার 
করে নাই। তাহারা গৃহের ছাদ হইতে পর্যন্ত লোকদের 
নীচে ফেলিয়া দিয়াছে এবং শিশুদের নির্দয়ভাবে প্রহার 
করিয়াছে। 

জনৈক আমেরিকান পর্য্যটক এই অত্যাচারের উল্লেখ করিতে 
গিয়া বলেন, “লালকোর্তাদের গুলী করিয়া হত্যা করা সীমান্ত- 
প্রদেশে বৃটিশ সৈন্যদের নিকট তামাসার ব্যাপারে পরিণত 
হইরাছিল।৮ এই ছুদ্ধর্য পাঠান জাতি, যে জাতি প্রতিশোধ না 
লইয়া অন্নজল গ্রহণ করিত না সেই জাতি কি করিয়া এইরূপ 
অহিংস!র পরাকাষ্ঠা দেখাইল ? চরম প্ররোচনামূলক অবস্থার 
মধ্যে পড়িয়াও মুহূর্তের জন্য তাহারা অহিংসার আদর্শের প্রতি 
নিষ্ঠা হারায় নাই। দুর্ববার প্রতিকূল অবস্থার মধ্যে পড়িয়াও 
তাহার! প্ররোচিত হয় নাই। শান্তিপূর্ণভাবে মাতৃভূমির 
শৃঙ্খলমোচনের মহান ত্রতে মৃত্যুবরণ করিয়াছে। 


সৈন্য ও পুলিশের নিষ্ঠুর অত্যাচারের বিবরণ 


: গফুর খানের শিক্ষা -ও প্রেরণা ১৯৩০ সালে খোদাই- 

খিদ্মদ্গার আন্দোলনে অনদ্তূত ইন্দ্রজালের মত কাজ করিয়াছে । 
অহিংসার প্রতি পাঠানদের আন্বগত্য এত প্রবল যে, এমন একটি 
দৃ্টান্তও খুজিয়া পাওয়া যায় না, যে ক্ষেত্রে বলা যায় যে, তাহারা 
বিন্দুমাত্রও হিংসার আশ্রয় গ্রহণ করিয়াছিল। চার্সান্দা 
মহকুমার পুলিশ স্ুপারিন্টেণ্ডেন্ট, মিঃ জেমিসনের লোমহর্ষণ 
অত্যাচারের কাহিনী কেহ বিস্মৃত হইবে নাঁ। খোদাই- 

৪ 


৩৬ সীমান্ত গান্ধী 


থিদ্মদ্গারদের উপর এই শ্বেতাঙ্গ পুঙ্গবের পাশবিক আচরণের 
তুলনা সভ্যজগতের ইতিহাসে পাওয়া যার না। খোদাই- 
খিদ্মদ্গারদের নগ্ন করিয়া অতঃপর নির্দয়ভাবে প্রহার করাই 
ছিল তাহার রীতি। তিনি তাহাদের গোচরে তাহাদের 
প্রিয় নেতা বাদশা খানের উদ্দেশ্যে অত্যন্ত জঘণ্যভাষায় গালি- 
গালাজ করিতেন। বাদশা খানের উদ্দেশ্যে বধিত অত্যন্ত হীন 
মন্তব্যসমূহে সায় না দিলে সেই পুলিশ কর্মচারীর হাতে তাহাদের 
আর লাঞ্ছনার সীমা পরিসীমা থাকিত না। কোন সময় 
তাহাদের ধরিরা নগ্ন অবস্থাতেই দূষিত ও নোংরা! জলাশয়ে 
পর্য্যন্ত নিক্ষেপ কর! হইত । 


নগ্ন অবস্থায় প্রহার 


একবার উটামানজাইয়ে ৩ জন খোদাই-খিদ্মদ্গারকে 
অত্যন্ত নির্দয়ভাবে প্রহার করা হয়। অতঃপর তাহাদের 
উদ্দি খুলিয়া ফেলিবার জন্য আদেশ দেওয়া হয়। এই বর্বর 
আচরণে মুহূর্তের জন্য তাহাদের সমস্ত ধৈর্যের বাধ ভাঙ্গিয়া 
পড়ে এবং রিভলভার আনিবার উদ্দেশ্যে তাহারা গৃহাভিমুখে 
ছুটিয়া যায়। এই সময় অকস্মাৎ তাহাদের অধিনায়কের 
কণ্ঠস্বর তাহাদের কর্ণে ধ্বনিত হইয়া উঠে__“তোমাদের ধৈর্য্যের 
বাঁধ কি ভাঙ্গিয়া পড়িয়াছে? মৃত্যু পর্য্যন্ত শান্তিপূর্ণ থাকিবে 
বলিয়া তোমরা যে বাদশা খানের নিকট প্রতিজ্ঞাবদ্ধ 1” এই 
কথা শুনিবামাত্র তাহাদের সংবিৎ ফিরিয়া আসে এবং পরক্ষণেই 
তাহারা অত্যাচারীর সমস্ত নির্যাতন নীরবে সহা করে। 

ইহার পর আক্রমণকারীরা৷ তাহাদের উলঙ্গ করিয়া পদাঘাতে 
ও বেওনেটের খোঁচার তাহাদের সমস্ত দেহ রক্তাক্ত করে। 
তারপর কাধ্যসিদ্ধির পাশবিক উল্লাসে সেম্থান হইতে 
চলিয়া যায়। 


সভা পণ্ডের,চেগ্রা 


গফুর খানের গ্রামের বাড়ীতে একদিন একটি সভা হুইবে 
খবর পাইয়া এক পুলিশ বাহিনী সেখানে উপস্থিত হয়। তাহারা 
প্রথমতঃ ভয় দেখাইয়া সভা ভাঙ্গিয়! দিবার চেষ্টা করে। কিন্তু 
তাহাতে কোন ফল হয় না। সমবেত পাঠানেরা সভা করিবার 
জন্য দৃঢ়সন্কলল। অতঃপর পুলিশ তাহাদের উপর গুলীবর্ষণের 
অভিপ্রায়ে রাইফেল উদ্যত করে। ঠিক এই সময় সকলে 
সবিম্ময়ে চাহিয়া দেখে, জনতার মধ্য হইতে একটি বালিকা 
দৌড়াইয়! উদ্যত রাইফেলের সম্মুখে গিয়া দাড়ায় এবং চিৎকার 
করিয়া বলে, “আগে আমাকে হত্যা কর তারপর আমার পশ্চাতে 
যাহারা আছে তাহাদের হত্যা করিও।” ইহার পর পুলিশ 
সভার কাজে আর বাধা না৷ দিয়া সেস্থান হইতে চলিয়া যায়। 

আর একবার মর্দান জেলার রুস্তমে গফুর খান একদিন 
এক সভায় বক্ততাদানের জন্য উপস্থিত হইলে পুলিশ আসিয়া 
বাধা দেয়। পুলিশ সমবেত খোদাই-খিদ্মদ্গারদের সভা 
ভাঙ্গিয়া শান্তিপূর্ণভাবে চলিয়া যাইতে বলে, অন্যথায় তাহাদের 
উপর গুলীবর্ধণ করা৷ হইবে বলিয়া ভয় দেখান হয়। সভাস্থল 
নিস্তৰ। প্রত্যেকটি প্রাণী দৃঢ়সঙ্কল্ল। গফুর খাঁন সমস্ত 

ফলাফলের জন্য প্রস্তুত হইয়া বক্তৃতা দেওয়ার উদ্দেশ্যে আসনে 
দণ্ডায়মান হন। গফুর খানের সাহস ও সমবেত পাঠানদের দৃঢ়তা 
দেখিয়া পুলিশ কর্তৃপক্ষের উদ্ধা কিছুটা দমিত হয়। তাহারা 
দাড়াইরা দেখে বাদশা খানের বক্তৃতা শুনিবার জন্য পাঠানদের 
কি অপরিসীম উৎসাহ, কি আগ্রহ ! 


পদাঘাতে আহত শিশু হত্যা 

উৎগীড়নের নানারপ কলকৌশল উদ্ভাবন করা হয়। কখনও 
কখনও খোদাই-খিদ্মদ্গারদের সশস্ত্র সৈম্সারির মধ্য দিয়া 
দৌড়াইয়া যাইতে বাধ্য করা হইত এবং সঙ্গে সঙ্গে তাহাদের 
উপর সৈন্যদের নির্দয় পদাঘাত, গুলী ও বেওনেটের খোঁচা 
চলিত। মিঃ আইস মঙ্গার-এর জঘণ্য আচরণ ভুলিয়া যাওয়া ও 
ক্ষমা করাও কি সম্ভব? পেশোয়ারে কিশাখানির রাজপথে আহত 
শিশুদের পর্য্যন্ত তিনি পদাঘাতে ছিন্নভিন্ন করিতে কুণ্ঠাবোধ 
করেন নাই। কত আহত শিশুর আকুল ক্রন্দন এই বর্ধবরের 
পদাঘাতে অন্তিমের বাতাসে মিশিয়া গিয়াছে । এমনকি, ডাঃ খাঁন 
সাহেব গুলীর আঘাতে আহতদের প্রাথমিক চিকিৎসা করিতে 
গেলে তাহাকে বাধা দেওয়! হয় । এই সমস্ত অত্যাচারের চিহ্ন 
বহন করিয়া বহু অক্ষম ও বিকৃতাঙ্গ পাঠান এখনও বাচিয়া আছে। 


বিভিন্ন স্থানে অত্যাচার- গুলীবর্ষণ, গুহদাহ ও 
ছাদ হইতে নিক্ষেপ 


কোহাটি, বান ডেরা-ইসমাইলখী প্রভৃতি স্থানেও খোদাই- 
খিদ্মদ্গারদের উপর অমানুষিক অত্যাচার করা হইয়াছে । 

নির্যাতনের নানারূপ প্রক্রিয়ার মধ্যে শীতের কনকনে ঠাণ্ডার 
ভিতরে তাহাদের নির্দরভাবে প্রহার করিয়া ততোধিক ঠাণ্ডাজলে 
নিক্ষেপ করা হইত। 

প্রতিবংসর নববর্ষে সৈন্যদের উৎসব পেশোয়ার জেলার 
মাসোখেল ও মহন্মদির অধিবাসীদের মনে এদিন তাহাদের উপর 
সৈন্যদের নৃশংস অত্যাচারের কথা স্মরণ করাইয়া দেয়। ১৯৩১ 
সালে নববর্ষের দিন উৎসবোন্মত্ত সৈন্যদল এ দুইটি গ্রাম আক্রমণ 
করে এবং নানারপ অত্যাচার ও অনাচারের দ্বারা গ্রামবাসীদের 
জীবন দুর্বিষহ করিয়া তোলে । ১৯৩০ সালে ২৮শে মে মর্দান 
জেলার টক্কর গ্রামে হানা দিয়া সৈন্যরা বহু খোদাই-খিদ্মদ্গারকে 
হত্যা করে। সেয়াবিতে সৈন্যরা বহু শস্তক্ষেত্র নষ্ট করে এ 
তেল ঢালিয়া সংগৃহীত শস্ত খাদ্যের অনুপযোগী করিয়া দেয় ৷ 
উটামানজাই গ্রাম খোদাই-খিদ্মদ্গারদের সব্বাপেক্ষা শক্তিশালী 
কেন্দ্র। সৈন্যরা এই স্থানের অধিবাসীদের উপর অমান্ুষিক 
অত্যাচার করে । সশন্ত্র আক্রমণকারীরা সর্ধপ্রথম গ্রামখানি 
ঘেরাও করে। অতঃপর গ্রামবাসীদের উপর গুলীবর্ষণ ও নির্দয়- 
ভাবে প্রহার করিতে থাকে । গ্রীষ্মের কঠোর উত্তাপে তাহাদের 
রৌদ্রে ঘণ্টার পর খণ্ট! দাড় করাইয়া রাখা হয়। ভারী পাথর 
বহন করিয়া তাহাদের পাহাড়ে উঠিতে বাধ্য করা হয়। উন্মত্ত 
সৈন্যরা নিরীহ গ্রামবাসীদের ধরিয়! বলপুর্ব্বক গৃহের ছাদ হইতে 
ফেলিয়া দ্েয়। তাহাদের ঘরবাড়ী জালাইয়া! দেয় ও খোঁদাই- 
খিদ্মদ্গারদের সঙ্ঘ-অফিন ভস্মীভূত করে। 

পণ্ডিত নেহেরুর উক্তি 


পণ্ডিত জওহরলাল নেহেরু গফুর খাঁনের মুখে সীমান্ত 
প্রদেশের এই সমস্ত অত্যাচারের কথা শুনিয়া এ সকল ঘটনার 
যথাযথ প্রচার না হওয়ায় বিস্ময় প্রকাশ করেন। পণ্ডিত 
জওহরলাল ১৯৪২ সালের ১৫ই জানুয়ারী নিখিল ভারত রাষ্ট্রীয় 
সমিতির ওয়ার্দা অধিবেশনে সীমান্ত প্রদেশে যে সমস্ত অত্যাচার 
অনুষ্ঠিত হইয়াছে তাহার উল্লেখপ্রসঙ্গে বলেন,_-“বৃটিশ শাসনের 
প্রতি আমাদের জনগণের সমস্ত পটভূমিকা ঘৃণা ও বিদ্বেষে 
পরিপূর্ণ। ১৮৫৭ খুষ্টাব্দের অত্যাচার ও পরে জালির়ানওয়ালা- 
বাগের নির্যাতনের কথা আমাদের মনে পড়ে এবং ১৯৩০-৩২ 
খৃষ্টাব্দে সীমান্তপ্রদেশে যে সমস্ত ব্যাপার সংঘটিত হইয়াছে সে 
সম্পর্কেও আমি সম্প্রতি জানিতে পারিয়াছি। এই সমস্ত 
ঘটনা কি কেহ ভুলিতে পারে?” 


“পেশোয়ার তদন্ত কমিটি” 


সীমান্তপ্রদেশে এই সকল শোচনীয় ঘটনাবলীর বিস্তারিত 
তদন্তের জন্য কংগ্রেস ন্বর্গত বিঠলভাই প্যাঁটেলের নেতৃত্বে 
«পেশোয়ার তদন্ত কমিটি” নাম দিয়া একটি তদন্ত কমিটি 
নিয়োগ করেন। এই কমিটির তদন্তের ফল প্রকীশের 
অনতিবিলন্ব পরই গভর্ণমেন্ট তাহা নিবিদ্ধ করিয়া দেন । 

“প্যাটেল রিপোর্ট,” “ইণ্ডিয়া লীগ ডেলিগেশনের রিপোর্ট” 
ও ফাদার বেরিয়ার এলউইনের “সীমান্ত সম্পর্কে সত্য ঘটনা” 

মারফত সীমান্তগ্রদেশের অত্যাচারের কাহিনী কিয়ৎপরিমাণে 
জনশ্রুতি লাভ করিয়াছে । 


সীমান্তবাসীদের বীরত্ব £ বাদশা খানের উপর 
অবিচলিত বিশ্বাস 

নির্ভাঁক চিত্তে সমগ্র প্রতিকূল অবস্থার সম্মুখীন হইয়া 
পাঠানগণ যে বীরত্বের পরিচয় দিয়াছে ভারতের অহিংস- 
সংগ্রামের ইতিহাসে তাহার দৃষ্টান্ত খুবই অল্প । বাদশা খানের 
উপর পাঠানদের অপরিসীম বিশ্বাস, তাহার আদর্শে তাহাদের 
আত্তরিক নিষ্ঠাই সুমহান নির্ভরের মত তাহাদের সমস্ত অত্যাচার 
ও অনাচারের সম্মুখীন হওয়ার শক্তি ও সাহস দিয়াছে। বিপদকে 
তাহারা বিপদ মনে করিয়া মুস্ডাইয়া পড়ে নাই। মুহূর্তের 
জন্যও তাহারা বিশ্বাস হারায় নাই। শত লাঞ্ছনা ও নির্ধ্যাতনের 
মধ্যেও সংগ্রামের নূতন পদ্ধতির প্রতি তাহাদের নিষ্ঠা অবি- 
চলিত ছিল। তাহাদের মনে একমাত্র বিশ্বাস, বাদশা খান 
কখনও তাহাদের বিপথে চালিত করিতে পারেন না। তাহার 
শিক্ষা, ধর্ম, কর্ম ও চিন্তা সমস্তই স্বদেশের কল্যাণসাধনে 
নিরোজিত। তাহার জীবন মানবসেবায় উৎসগীকৃত। তাহার 
শিক্ষা পাঠানদের নুতন প্রেরণায় অন্থুপ্রাণিত করিয়াছে। 
গফুর খান পাঠানদের অহিংসামন্ত্ের দীক্ষাগুরু । সত্যের প্রতি 
তাহার নিষ্ঠা, অহিংসার প্রতি তাহার আন্তুগত্য সম্পূর্ণরূপে 
ত্র । পাঠানদের বিশ্বাস বাদশা খাঁন একজন পয়গম্বর! 
মানবের মুক্তির জন্য সত্য ও প্রেমের বাণী লইয়া তিনি তাহাদের 

মধ্যে জন্মগ্রহণ করিয়াছেন। তিনি যে পুকুরের জল পান 
করেন পাঠানদের নিকট সেই জলাশয়ের জল পবিত্র হইয়া উঠে। 
তাহাদের বিশ্বাস সেই জলপানে দুরারোগ্য ব্যাধির নিরাময় 
হইবে। তিনি যে জলাশয়ের জল পান করিতেন সেই 
জল লইবার জন্য সেখানে রীতিমত ভীড় জমিরা যাইত । 


সরকারের মিথ্যা প্রচার কার্য 


সীমান্ত-কর্তৃপক্ষরা ঘোষণা করেন যে, মস্কোস্থিত রশদের 
সহিত 'লালকোর্তাদের মিতালি আছে এবং ভারতের জাতীয় 
আন্দোলন হইতে গফুর খানের আন্দোলনকে বিচ্ছিন্ন করিবার 
জন্য তাহারা সর্বশক্তি নিয়োগ করেন। খোদাই-খিদ্মদ্গারদের 
সমস্ত সংগঠন ও শক্তি চুর্ণ-বিচূর্ণ করিবার উদ্দেশ্য লইয়াই 
সীমান্তের কর্তৃপক্ষরা এই অভুহাতের স্থষ্টি করেন। সাম্যবাদ 
ভারতবর্ষ পছন্দ করে কারণ তাহাদের বিশ্বাস অন্থুরূপ সমাজ 
ব্যবস্থায় তাহাদের জটিল সমস্তা সমূহের সমাধান হইবে। 
সাম্যবাদের অস্তনিহিত গুণাবলীর জন্যই ভারতবাসী সাম্যবাদের 
তারিফ করে। সাম্যবাদের সহিত সহানুভূতিশীল বলিয়াই 
রুশিয়ার সহিত তাহাদের রাজনৈতিক সম্পর্ক আছে এই 
সিদ্ধান্তে উপনীত হওয়া যায় না। এক্ষণে নিঃসন্দেহে ইহা 
প্রমাণিত হইয়াছে যে, সোভিয়েট ইউনিয়নের সহিত খোঁদাই- 
খিদ্মদ্গারদের রাজনৈতিক বা অন্য কোন প্রকার সংশ্রবই 
নাই, বা কোনদিন ছিলও না এবং গভর্ণমেন্ট এইরূপ মিথ্যা 
সন্দেহের বশবর্তী হইয়া অত্যন্ত গঠিত কাজ করিয়াছেন। 

খোাই-খিদ্মদগারদের কংগ্রেসে যোগদান 


১৯৩০-৩২ খৃষ্টাব্দের মধ্যে ক্রমে ক্রমে সীমান্ত প্রদেশের 
সমস্ত বিশিষ্ট কম্মীদের গ্রেপ্তার ও কারারুদ্ধ কর! হয়। এই 
ছুই বৎসর চরম প্রতিকূল অবস্থার মধ্যে সীমাস্তবাসিগণ 
তাহাদের জীবনযাত্রা নির্বাহ করে । এই সময় সীমান্তের ৩ জন 
নেতৃস্থানীয় ব্যক্তি প্রদেশের বাহিরে প্রভাবসম্পন্ন মুসলমান 
নেতাদের পরামর্শ ও সাহায্য চাহিবার উদ্দেশ্যে বাহির হন। 
তাহারা খ্যাতিসম্পন্ন বহু মুসলমান নেতার সহিত দেখাশুনা, 
আলাপ-আলোচনা করেন কিন্তু কাহারও নিকট হইতে ঠিক 
আন্তরিক সহানুভূতি বা সাহায্যের প্রতিশ্রুতি পান না। 
অতঃপর তাহারা মিঞা ফজল-ই-হোসেনের সহিত সাক্ষাৎ 
করিয়া সীমান্ত প্রদেশের অবস্থা বিস্তারিতভাবে বর্ণনা 
করেন এবং এই অবস্থা-বিপধ্যয়ে তাহাদের কি কর্তব্য 
সে সম্পর্কে তাহার পরামর্শ চাহেন। ফজল-ই-হোসেন 
তাহাদের বলেন যে, এইরূপ ক্ষেত্রে মুসলমান নেতৃবৃন্দের নিকট 
হইতে তাহাদের সাহায্য আশা করা বৃথা। হয় তাহারা 
নিজেরাই তাহাদের বিপদের সম্মুখীন হউন, আর তাহা যদি- 
সম্ভব না হয় তবে এ সম্পর্কে তাহারা কংগ্রেস নেতৃবৃন্দের সহিত 
আলোচনা করিয়া দেখিতে পারেন। যদি কংগ্রেস সীমান্ত- 
প্রদেশের বিপদকে বৃহত্তর জাতীয় বিপদের অবিচ্ছিন্ন অঙ্গ 
হিসাবে গ্রহণ করেন তাহা হইলে সীমান্ত সমস্তার সমাধান 
হইবে বলিয়া তাহার বিশ্বাস। স্যার ফজল-ই-হোমেন তাহার 

স্বধন্মর্দের ভালরূপেই চিনিতেন এবং তাহাদের সমর্থন যে কোন্‌ 
পক্ষে তাহাও তাহার নিকট অজ্ঞাত ছিল নাঁ। 

অতঃপর সীমান্ত প্রদেশের এই তিনজন নেতা মুসলমান 
নেতৃবৃন্দের নিকট হইতে কোনরূপ সাহায্যের প্রত্যাশা না 
দেখিয়া অগত্যা কংগ্রেসের দরজায়. গিয়া ঘা দিলেন। সীমান্ত 
আন্দোলনের সহিত কংগ্রেস পূর্ণ সহান্তৃভূতি জানায় এবং 
নেতৃবৃন্দ গফুর খানের আন্দোলনের সহিত কংগ্রেসের পূর্ণ 
সহযোগিতার প্রতিশ্রুতি দেন। বাদশা খাঁন তখন গুজরাট 
জেলে বন্দী ছিলেন। তাহাকে সমস্ত বিষয় জানান হয়। 
তাহার সম্মতি গ্রহণ করিয়া খোদাই-খিদ্মদ্গার বাহিনীকে 
কংগ্রেস ওয়াকিং কমিটির ১৩ই আগষ্ট অধিবেশনে কংগ্রেসের 
অন্তর্ভুক্ত করিয়া লওয়া হয়। এইরূপে সীমান্তের খোদাই- 
খিদ্মদ্গার আন্দোলন বৃহত্তর ভারতীয় জাতীয় আন্দোলনের 
অঙ্গীভূত হয়। 


গান্ধী-আরুইন চুক্তির ফলাফল £ নেতৃরন্দের গ্রেপ্তার 


গান্ধী-আরুইন চুক্তি সম্পাদনের পর চুক্তির সর্ত অনুযায়ী 
সত্যাগ্রহ আন্দোলন প্রত্যাহ্ৃত হয় এবং যাহারা হিংসাত্মক 
কার্ষ্যের জন্য বন্দী নহে এইরূপ সকলকে মুক্তি দেওয়া হয়। 
খা আবুল গফুর খাঁনও এই সময় মুক্তি লাভ করেন। কিন্ত 
গান্ধী-আরুইন চুক্তি অধিক কাল স্থায়ী হয় না। করাচী অধি- 
বেশনের পর নেতৃবৃন্দ নিজ নিজ প্রদেশে ফিরিয়া যান 

এবং কংগ্রেস কমিটি গঠন করিয়া সংগঠন কার্যে আত্মনিয়োগ 
করেন। বিদেশী বস্তু ও মদের দোকানে পিকেটিং করা গঠন 
মূলক কাৰ্য্যের অন্তর্ভুক্ত । যে সমস্ত স্থানে কর-বন্ধ আন্দো- 
লনের জন্য সরকারকে কর দেওয়া বন্ধ ছিল সে সকল স্থানে 
পুনরায় যথারীতি কর দেওয়ার নির্দেশ দেওয়া হয়। কিন্তু 
কংগ্রেসীদের এই সমস্ত কাজ আমলাতন্ত্র ভাল চোখে দেখেন 
না। কংগ্রেসের কর্তৃত্ব বা মরধ্যাদা বাড়ে, তাহাদের ইহা মোটেই 
কাম্য নহে। সামান্য ক্রটি বিচ্যুতির ক্ষেত্রেই আবার সরকারী 
জুলুম আরম্ভ হয়। খোদাই-খিদ্মদ্গারদের স্বাভাবিক কর্ম্ম- 
সুচীর মধ্যেও পুলিশ হস্তক্ষেশ আরম্ভ করে। গান্ধী-আরুইন 
চুক্তির কয়েক মানের মধ্যেই আবার সহস্র সহ কৰ্ম্মী কারারুদ্ধ 
হন। আবছুল গফুর খান ও ডাঃ খান সাহেবও পুনরায় কারা- 
গারে নিক্ষিপ্ত হন৷ এক অডিনান্স জারী করিয়া খোদাই-খিদ্মদ্- 
গার বাহিনীকে বে-আইনী বলিয়া ঘোষণা করা হয়। ডাঃ খীন 
সাহেবকে.নৈনী সে্টাল জেলে আটক রাখ। হয়। গফুর খানকে 
বিহারে হাজারীবাগ জেলে স্থানান্তরিত করা হয় এবং সেখানে 
১৯৩৪ সালের শেষভাগ পর্যন্ত তাহারা কারারুদ্ধ থাঁকেন। 
ডাঃ খান সাহেবের পুত্র সাছুল্লা খানকেও গভর্ণমেন্ গ্রেপ্তার 
করেন। তাহাকে বারাণসী জেলে আটক রাখা হয়। ভাঃ খান 
সাহেব পণ্ডিত নেহেরুর সহিত সাক্ষাতের উদ্দেশ্যে এলাহাবাঁদ 
যাইবার জন্য প্রস্তুত হইতেছিলেন এবং গফুরখীন মহাত্মা গান্ধীর 
সহিত দেখা করিবার জন্য বোস্বাই রওনা হইতেছিলেন ঠিক 
সেই সময় গভর্ণগেন্ট উভয়কেই গ্রেপ্তার করেন। 

গোল টেবল্‌ বৈঠক 


১৯৩০ ও ১৯৩১ সালে ইংলণ্ডে পর পর দুইটি গোল টেবল্‌ 
বৈঠকের অধিবেশন হয়। কিন্ত এই বৈঠকে বিশেষ কোন 
ফল হয় না। প্রথম বৈঠকে সরকার বিভিন্ন শ্রেণী ও সম্প্রদায় 
হইতে এমন সব প্রতিনিধি বাছাই করিয়া লন যাহারা নিজ 
স্বার্থ, শ্রেণী বা সম্প্রদায়ের স্বার্থ ছাড়া জাতীয় স্বার্থের কথা 
কোনকালে চিন্তাও করে নাই। দ্বিতীয় গোল টেবল্‌ বৈঠকে 
মহাত্মা! গান্ধী উপস্থিত থাকেন। শ্রীমতী সরোজিনী নাইডু 
ও পণ্ডিত মদনমোহন মালব্যও এই বৈঠকে যোগদান 
করেন। মহাত্মা গান্ধী কংগ্রেসের পূর্ণ স্বাধীনতার দাবী, 
দেশরক্ষা, পররাষ্ট্র নীতি, রাজস্ব ও বাণিজ্য প্রভৃতি সম্পর্কে 
ভারতবর্ষের মতামত বিবৃত' করেন। কিন্তু বৃটিশ গভর্ণমেণ্ট 
এবারও কংগ্রেস তথ! ভারতের মূল দাবী এড়াইয়া যান। 
দ্বিতীয় গোল টেব্ল্‌ বৈঠকের ফলে সীমান্ত প্রদেশকে গভর্ণর 
শাসিত প্রদেশের মর্ধ্যাদায় উন্নীত করা ছাড়! বৃটিশ গভর্ণমেন্টের 
তরফ হইতে আর কোন গুরুত্বপূর্ণ দাবী পূরণের প্রতিশ্রুতি 
পাওয়া যায় না। ১৯৩৩ সালে সীমান্ত প্রদেশ গভর্ণর শাসিত 
প্রদেশসমূহের অন্তভূ্ত বলিয়া গণ্য হয় 


ব্যবস্থাপক সভার নির্ব্বাচন 


১৯৩৩ সালে প্রাদেশিক ব্যবস্থাপক সভার নির্ব্বাচন হয়! 
প্রস্তাবিত শাসনতন্ত্র মুল দাবী এড়াইয়| যাওয়া হইয়াছে এবং 

সীমান্ত প্রদেশের অনেক বিশিষ্ট নেতা তখন পধ্যন্ত কারারুদ্ধ 
হইয়া আছেন। এইরূপ অবস্থায় সীমান্তের অধিবাসিগণ প্রাদে- 
শিক গভর্ণরের সহিত কোনরূপ সহযোগিতা করা নিরর্থক হইবে 
বলিয়া মনে করে । স্মুতরাং এই নির্বাচনে জনসাধারণের মধ্যে 
কোন উৎসাহই দেখা যায় না। অতি অল্পসংখ্যক লোকই ভোট 
দেয়। চারসাদ্দাতে মাত্র ১ জনকে ভোট দিতে দেখা যায়। 
এই নির্বাচনের ফলাফল যে কি দীড়াইবে তাহা বুঝা শক্ত 
নহে। এই নির্বাচনের ফলে চরম প্রতিক্রিয়াশীল একদল 
লোক ব্যবস্থাপক সভায় প্রবেশাধিকার লাভ করেন। ৬ জন 
ইংরাজ ও একজন ভারতীয়, স্তার আবদুল কায়ুম খানকে লইয়া 
সীমান্ত প্রদেশে একটি ভারতীয় মন্ত্রী পরিষদ গঠিত হইল । 


আইন-অমান্য স্থগিত 


গান্ধীজীর নেতৃত্বে ভারতের রাজনৈতিক আন্দোলন দ্রুত 
পরিবর্তনের মধ্য দিয়া চলিতে থাকে । মহাত্মা গান্ধী এক বিবৃতি 
মারফত আইন-অমান্য-আন্দোলন বন্ধ রাখিয়া- জাতিগঠন- 
মূলক কর্ম্মপদ্ধতি অনুসরণের উপর বিশেষ জোর দিতে নির্দেশ 
দেন। ইহার পর পণ্ডিত মালব্যজীর সভাপতিত্বে কংগ্রেসের 
পাটন| অধিবেশনে আইন-অমান্-আন্দোলন স্থগিত রাখা 
সম্পর্কে মহাত্মাজীর অনুরোধ সমর্থন করিয়া প্রস্তাব গৃহীত 
হয়। আইন-অমান্য-আন্দোলন প্রত্যাহারের ফলে সরকারের 
পক্ষে দমননীতি অনুসরণের আর বিশেষ কোন হেতু রহিল ন|। 
১৯৩৪ সালে ১২ই জুন তারিখে অধিকাংশ কংগ্রেস কমিটির 

উপর হইতে নিষেধাজ্ঞা প্রত্যান্ৃত হয়। কিন্ত উত্তর পশ্চিম 
সীমান্ত প্রদেশের কংগ্রেস কমিটি এবং বাঙ্গলা ও গুজরাটের বহু 
রাজনৈতিক প্রতিষ্ঠানের উপর তখনও নিষেধাজ্ঞা বলবৎ 
থাকে। তবে রাজবন্দীদের সকলকেই একে একে ছাড়িয়া 
দেওয়া হয় । আগষ্ট মাসের শেষ সপ্তাহে গফুর খান মুক্তি লাভ 
করেন। ডাঃ খান সাহেবও এই সময় মুক্তি লাভ করেন। কিন্ত 
উভয়েরই পাঞ্জাব অথবা সীমান্ত প্রদেশ প্রবেশ নিষিদ্ধ করিয়া 
গভর্ণমেন্ট এক আদেশ জারী করেন । 


গফুর খানের বিভিন্ন প্রদেশ ভ্রমণ 


জেল হইতে বাহির হইয়া! গফুর খাঁন ভারতের বিভিন্ন প্রদেশ 
পরিভ্রমণ করেন। এই সময় নেতৃবৃন্দের সহিত দেখা সাক্ষাৎ 
করা ছাড়াও ভারতের প্রকৃত অবস্থা জানিবার আগ্রহ বশতঃ 
তিনি সুদুর পল্লী অঞ্চল সমূহও পরিদর্শন করিয়া বেড়ান এই 
সময় ভারতের জনসাধারণ তাহাকে জানিবার সুযোগ লাভ 
করে। লোকের সহিত মিশিবার তাহার অদ্ভুত ক্ষমতা আছে। 
তিনি সদা হাস্তমুখে সরল মনে গ্রামাঞ্চলের দরিদ্র নর-নারীদের 
সহিত কথাবার্তা আলাপ আলোচনা করিতেন। তাহাদের 
অভাব অভিযোগের প্রতি সহান্থৃভূতি দেখাইতেন। তাহার মন 
শিশুদেরই মত সরল। . তিনি শিশুদের সঙ্গ ভালবাদেন। ইহা! 
হইতে তাহার অন্তরের কোমল দিকটির পরিচয় আমরা পাই। 
তাহার অন্তরের আর একটা দিক আছে-_তাহা৷ তাহার ঈশ্বরে 
একান্ত বিশ্বাস ও দৃঢ় কর্তব্যনিষ্ঠা। এই কোমল-কঠোরে 

তাঁহার চরিত্র গঠিত। তাই সাত্রাজ্যবাদী ষড়যন্ত্রের প্রতিকূল 
আবহাওয়া! ও নির্যাতনের ঘাত প্রতিঘাতের মধ্যেও তিনি আজ 
সসন্মানে সগর্বেব ভারতের মানব সমাজে তথা ভারতের জাতীয় 
আন্দোলনের পুরোভাগে মাথা তুলিয়া দাঁড়াইয়া আছেন। 


আর্ত ও দরিদ্রের প্রতি গফুর খাঁনের দরদ 

নির্ধ্যাতিত আর্ত দরিদ্র ভারতবাসীর প্রতি গফুর খাঁনের 
অন্তর দরদে পরিপূর্ণ । তিনি নিজেও অতি দরিদ্রের ন্যায় 
জীবন যাপন করেন। তীহার বেশভূবায়, আহার ও বাসস্থান 
বিনদুমাত্রও আড়ম্বর বা বিলাসের ছাপ নাই। তিনি মিতব্যায়ী 
ও একান্ত অনীড়ম্বর জীবন যাপন করেন। একজন দরিদ্র 
ভারতবাসীর পক্ষে যাহ! জোটান সম্ভব তিনি তাহার অধিক 
আহার করেন না । তাহার সম্বন্ধে প্রচলিত একটি সত্য ঘটনার 
উল্লেখ করিলে নিশ্চয়ই অবান্তর হইবে না। 

১৯৩৪ সালে মুক্তি লাভের পর ভারতের বিভিন্ন প্রদেশ 
পরিভ্রমণ করিবার সময় তিনি বাঙ্গলা দেশেও আসেন। 
বাঙ্গলায় থাকাকালীন একবার তিনি বিখ্যাত ফরওয়ার্ড 
ব্রকনেতা মৌলবী আশ্রাফউদ্দীন আহাম্মদ চৌধুরীর কুমিল্লা 
জেলার নুয়াগঞ্জ গ্রামের বাটীতে তাহার আতিথ্য গ্রহণ করেন। 
চৌধুরী সাহেব তাহার রাজোচিত সন্বর্ধনার আয়োজন করেন। 
তাহার জন্য পৃথকভাবে উপাদেয় খা্য সামগ্রী সমূহ রন্ধনের 
ব্যবস্থা হয়। আহারের প্রচুর, আয়োজন করা৷ হইল, কিন্ত 
গফুর খান আহারে স্বীকৃত হইলেন না। আয়োজনের প্রাচুর্য 

বোধ হয় তাহার মর্দমগীড়ার কারণ হইয়াছিল । তিনি বলিলেন, 
‘যে দেশে অনাহারে লোক মরে, সেখানে ভাল খাদ্য সামগ্রী 
খাওয়ার অধিকার তাহাদের নাই৷? চৌধুরী সাহেব তাহার 
বেদনার কারণ বুঝিতে পারিয়া পুনরায় তাঁহার জন্য অতি 
সাধারণ ভাবে রন্ধন করাইলেন। গফুর খাঁন এবারে পরম 
তৃপ্তির সহিত আহার করিলেন । 


গান্ধী আশ্রমে গফুর খাঁন 

এই সময় গফুর খাঁন ওয়ার্ধায় মহাত্মা গান্ধীর সহিত বহুদিন 
একত্রে অতিবাহিত করেন। গান্ধীজী গফুর খানের প্রতি 
বিশেষভাবে আকৃষ্ট হন। তাহার পর হইতে ভারতের রাজনীতি 
ক্ষেত্রে এই ছুই মনীবীর মধ্যে সম্পর্ক ঘনিষ্টতর হইয়া উঠে। 
যে সময় হইতে তাহারা স্ব স্ব প্রেরণা ও পরিকল্পনা অনুযায়ী 
প্রথম কর্মে আত্মনিয়োগ করিয়াছিলেন, দুইজনের কর্মক্ষেত্র ও 
পটভূমিকা সম্পূর্ণ পৃথক ছিল। কিন্তু আশ্চৰ্য্যের বিষয় এই 
যে, তাহাদের উভয়ের কর্মপন্থা, আদর্শ ও চিন্তাধারার মধ্যে 
হুবহু সাদৃশ্য দেখা যায়। অহিংসার প্রতি অবিচলিত নিষ্ঠা এবং 
অহিংসাঁর ভিত্তিতে ভারতের মূল সমস্ত৷ সমাধানের উপর 
একান্ত বিশ্বাসে উভয়ের মধ্যে হুবহু সাদৃশ্য আমাদের বিস্ময় 
উৎপাদন করে। 

গান্ধী নামের সার্থকত! কোথায়? 

সীমান্ত গান্ধী নাম হইতে কেহ যদি গফুর খাঁনকে তাহার 

অহিংস কন্মপন্থার জন্য মহাত্মা গান্ধীর নিকট ঝণী বলিয়া মনে 

করেন তাহা হইলে অত্যন্ত ভুল হইবে। গফুর খাঁন 
গান্ধীজীর প্রভাবে আসিয়া অহিংসার প্রতি আকৃষ্ট হন নাই ॥ 
তাহার কিছুই অস্থুকরণলব্ধ নহে বলিয়াই দুইজন জনপ্রিয় 
গণনেতার মধ্যে আদর্শগত এঁক্য আমাদের বিস্ময় উৎপাদন 
করে। এই দৃষ্টিভঙ্গি হইতে দেখিলে তবেই আমরা তাহার 
সীমান্ত গান্ধী নামের সার্থকতা খুঁজিয়া পাই। মহাত্মা! গান্ধীর 
ন্যায় গফুর খানও একজন সত্যদ্রষ্টাী। চিন্তাধারার স্বতঃশ্ফ্ত 
স্বচ্ছপ্রবাহে সত্য তাহার নিকট উদ্ভাসিত। সত্যের প্রতি 
তাহার নিষ্ঠা, অহিংসার প্রতি তাহার আনুগত্য সম্পূর্ণরূপে 
স্বতঃক্ফুর্ত । 
কেন্দ্রীয় পরিষদে ডাঃ খান সাহেব 


১৯৩৪ সালে কেন্দ্রীয় পরিষদে সীমান্ত প্রদেশ হইতে একজন 
সদস্ত গ্রহণের ব্যবস্থা হয়। সীমান্ত প্রাদেশিক কংগ্রেস এই 
সদস্তপদের জন্য প্রতিদ্বন্িতা কর! স্থির করিয়া ডাঃ খান 
সাহেবকে প্রার্থী মনোনীত করেন। তখন পর্যন্ত ডাঃ খান 
সাহেবের উপর হইতে সীমান্ত প্রবেশ সম্পর্কে নিষেধাজ্ঞা 
প্রত্যাহৃত হয় নাই। নির্ববাচনে ডাঃ খান সাহেব যাহাতে জয়যুক্ত 
হইতে না পারেন সেজন্য সরকার পক্ষ যথাসম্ভব চেষ্টা করেন। 
কিন্ত গভর্ণমেন্টের জনসাধারণকে ভ্রান্ত পথে চালনা করিবার 
সমস্ত অপপ্রচেষ্টাই ব্যর্থ হইয়া যায়। ডাঃ খাঁন সাহেব বিপুল 
ভোটাধিক্যে কেন্দ্রীয় পরিষদের সদস্য নির্বাচিত হন। 

ইহার কিছুদিন পর ডাঃ খান সাহেবের উপর হইতে নিষেধাজ্ঞা 

প্রত্যাহৃত হয় এবং তিনি পুনরায় পেশোয়ারে ফিরিয়া তাহার 
চিকিৎসা ব্যবসায় আরম্ভ করেন। ডাঃ খাঁন সাহেব কেন্দ্রীয় 
পরিষদের সদন্তরূপে বিশেষ প্রতিষ্ঠা লাভ করেন। তিনি 
পরিষদে বহুবার সীমান্তগ্রদেশে সরকারের অন্ুস্থত দমননীতির ' 
কঠোর সমালোচনা করিয়াছেন। সাধারণ নির্বাচনের সময় 
পর্যন্ত তিনি কেন্দ্রীয় পরিষদে 'থাকেন। অতঃপর তিনি 
প্রাদেশিক ব্যবস্থা পরিষদের সদস্য নির্বাচিত হন। 


সরকারী দমননীতির নিন্দা ঃ গফুর খাঁন গ্রেপ্তার 


কংগ্রেস সত্যাগ্রহ বন্ধ রাখিল। ব্যবস্থা পরিষদ সমূহে 
দমননীতির নিন্দা করিয়া একাধিক প্রস্তাব গৃহীত হইল। 
জনমতও ইহার ঘোরতর বিরোধিতা করে; কিন্তু সরকার 
দেদিকে জক্ষেপ করিলেন না। বাঙ্গল! ও সীমান্ত প্রদেশে বহু 
কংগ্রেস প্রতিষ্ঠান তখনও বে-আইনী রহিয়া গেল। নেতৃবর্গও 
স্থানে স্থানে কারাগারে নিক্ষিপ্ত হইতে লাগিলেন। নির্বাচনের 
সময় গফুর খান ওয়ার্ায় মহাত্মা গান্ধীর সহিত অবস্থান 
করিভেছিলেন। এই সময় বোস্বাইয়ে ইয়ং খৃষ্টান এসোসিয়ে- 
শনের পক্ষ হইতে এক সভায় বক্তৃতা করিবার জন্য গফুর খান 
এক আমন্ত্রণ পাইলেন। গফুর খান বক্তৃতা প্রসঙ্গে সীমান্তে 
খোদাই-খিদ্মদ্গার আন্দোলন ও আন্দোলন দমন কল্পে নৃশংস 
সরকারী অত্যাচারের কাহিনী তাহার স্বভাবন্ুলভ স্পষ্টভাষায় 
ব্যক্ত করিলেন। এই বক্তৃতার জন্য গভর্ণমেন্ট তাহাকে গ্রেপ্তার 
ও ছুই বৎসর কারাদণ্ডে দণ্ডিত করিলেন। এইরূপ শুনা 

যায় যে, গফুর খাঁনের কনিষ্ঠ পুত্র ওয়ার্দা হইতে পিতার 
গ্রেপ্তারের সংবাদ পাইয়া গান্ধীজীর নিকট বিস্ময় প্রকাশ 
করিয়া জিজ্ঞাসা করিয়াছিলেন_“আপনি এখনও বাহিরে 
রহিলেন অথচ আমার পিতাকে গ্রেপ্তার করা হইল, ইহার অর্থ 
কি?” ইংরাজ শাসকদের চোখে তাহার পিতা! যে কি সংঘাঁতিক 
লোক তাহা বুঝা হয়ত তাহার পক্ষে সে সময় ততটা সহজ 
হুইয়া উঠে নাই । 


স্বদেশে প্রত্যাবর্তন 


সুদীর্ঘ ৬ বৎসর নির্ব্বাসন ও কারাভোগের পর ১৯৩৭ খৃষ্টাব্দে 
গফুর খাঁন স্বদেশে পিতৃভূমিতে প্রত্যাবর্তন করেন। দীর্ঘ 
কারালাগ্ছনা ও নির্যাতনে নিপীড়িত, আত্মত্যাগে স্থমহান 


,স্বাধীনতা সাধনার এই বীর পুরোহিতকে আবার তাহাদের মধ্যে 


ফিরিয়া পাইয়! পাঠান জনসাধারণ আনন্দে, শ্রদ্ধায়, প্রেরণায় 
উদ্বেলিত ও অনুপ্রাণিত হইয়া উঠিল। বাদশা খানকে তাহাদের 
মধ্যে ফিরিয়া পাইয়াই তাহাদের আনন্দ। সীমান্তের 
অধিবাসিগণ শুধু তাঁহাকে নেতা হিসাবে নহে, নিপীড়িত জন- 
গণের বন্ধু হিসাবে তাঁহাকে শ্রদ্ধা করে, ভক্তি করে ও ভালবাসে । 
ফকীর ই-আফগান যে তাহাদের দুঃখের দরদী, শোকের সান্তনা 
বিপদের সহায়! গফুর খাঁন্‌ স্বদেশবাসীর মঙ্গলের প্রতীক । 
স্বদেশে ফিরিবার পর পেশোয়ারে এক বিরাট জনসভায় 
সীমান্তবাসীদের পক্ষ হইতে তাহাকে বিপুলভাবে সম্বদ্ধিত 


করা হয়। 

কর্মের আহ্বান 


সমবেত অগণিত খোদাই-খিদ্মদ্গারগণ আবার তাহাদের 
পরম আত্মীয়ের পরিচিত কণম্বরে কর্মক্ষেত্রে যাত্রাস্থুরুর ঈঙ্গিত 
শুনিতে পাইল। সে তো শুধু বত্তুতা নহে__সে কণ্ঠস্বর 
জাতিকে নূতন প্রেরণায় নৃতন পথে যাত্রার আহ্বান । উত্তিষ্ঠতঃ 
জাগ্রতঃ। ওঠো জাগে!’ । তাহাদের স্মরণ করাইয়া দেন যে, 
‘বরপ্রাপ্তি’ অক্ষমের জন্য নহে, সুপ্তের জন্য নহে, দুর্ববলের জন্য 
নহে !-“ঈশবরের করুণায় আমি আবার তোমাদের মধ্যে ফিরিয়া 
আপিয়া তোমাদের আনন্দে যোগদান করিতে পারিয়াছি। 
আমাদের প্রকৃত আনন্দ এখনও অনাগত ভবিষ্যতের অন্ধকারে 
আবৃত রহিয়াছে । যতদিন আমরা আমাদের লক্ষ্যে না 
পৌছিতেছি ততদিন আমাদের সব আনন্দই নিরর্থক । আমাদের 
যুক্তি আন্দোলন আজ এমন এক স্তরে আসিয়া পৌছিয়াছে 
যে অবস্থায় আমাদের আরও বৃহৎ আত্মত্যাগের প্রয়োজন দেখা 
দিয়াছে। আমার বিশ্বাস তোমরা সকলেই ইহা উপলব্ধি 
করিয়াছ। আমার দিক হইতে আমার উদ্দেশ্য সম্বন্ধে 
তোমাদের পুনরায় স্মরণ করাইয়া দিতে চাই যে, পরাধীনতার 
শৃক্ল মোচন করিয়া দেশে প্রকৃত “গণ-রাজ' প্রতিষ্ঠা না করা 
পর্য্যন্ত আমি মুক্তি সংগ্রাম চালাইয়া যাইতে দৃঢ়সংকল্প।” 

ভারত শাসন আইন 

১৯৩৫ সালে ভারত শাসনমূলক একটি নূতন আইন প্রণয়ন 
করা হয়। এই আইন গভর্ণমেন্ট অব ইণ্ডিয়া এই, ১৯৩৫ 
বা ‘ভারত শাসন আইন, ১৯৩৫, নামে পরিচিত। এই আইন, 
অনুসারে ১৯৩৭ সালের ফেব্রুয়ারী মাসে নৃতন শাসনবিধি 
প্রবর্তিত হয়। ১১টি প্রদেশে নূতন নিয়মে নির্বাচন সম্পন্ন 
হয়। এই সময় সীমান্ত গভর্ণরের প্রচেষ্টায় সীমান্ত প্রদেশে একটি 
মন্ত্রীসভা গঠিত হয়; কিন্তু তাহা বেশীদিন স্থায়ী হয় নাই। 


সাধারণ নির্বাচনে বাধা নিষেধ 


সাধারণ নির্বাচনের সময় গফুর খানের সীমান্ত প্রবেশ নিষিদ্ধ 
ছিল। পণ্ডিত জওহরলাল নেহেরুর নির্ব্বাচনী প্রচারকার্য্যের 
জন্য সীমান্ত প্রদেশ যাওয়ার সম্ভাবনা দেখিয়! সরকার তাহার 
সীমান্ত প্রবেশ নিষিদ্ধ করেন। নির্ববাচন কাৰ্য্য সুরু হইলে 
নিখিল ভারত রাষ্ট্রীয় সমিতি সর্দার বল্লভভাই প্যাটেল ও 
ভুলাভাই দেশাইকে সীমান্ত প্রদেশে কংগ্রেসের পক্ষে প্রচার 
কার্ধ্ের জন্য প্রেরণ করেন। তাহাদের উদ্দেশ্য ছিল সীমান্ত 
প্রদেশে কংগ্রেস কমিটিসমূহ বে-আইন্টী ঘোষিত হওয়ায় 
নির্বাচনী প্রচার ও নির্ব্বাচন সংক্রান্ত অন্যান্য কাজের সুবিধার 
জন্য স্থানীয় জনপ্রিয় নেতৃগণকে লইয়া একটি পালপমেন্টারী বোর্ড 
গঠন করা এবং নির্বাচন প্রতিদ্বন্থিতায় খোদাই-খিদ্মদ্গারদের 
অন্যান্য ভাবে সাহায্য করা ; কিন্তু ছুই একটি জেলা পরিভ্রমণ 

করিবার পরই তাহাদের অন্যান্য জেলা প্রবেশ নিষিদ্ধ করা হয়। 
ফলে একমাত্র ভাঃ খান সাহেবের উপর নির্বাচন সংক্রান্ত সমস্ত 
কাজের বোঝা আসিয়া পড়ে। সরকারী কর্মচারীরা খোদাই- 
থিদ্মদ্গারদের নির্বাচন সংক্রান্ত সমস্ত প্রচেষ্টায় ব্যাঘাত স্থষ্টি 
করিবার উদ্দেশ্যে নান! উপায়ে দুর্নীতির প্রশ্রয় দেন। সীমান্তে 
সরকারী কর্মচারীরাও কংগ্রেসের বিরুদ্ধে প্রকাশ্যে প্রচার কার্য 
চালান। কিন্তু তাহাদের সমস্ত অপপ্রচার ব্যর্থ হয়। প্যাটেল 
ও দেশাই সীমান্ত প্রদেশ যাওয়ার কিছুদিন পূর্বে মিঃ জিন্না 
তাহার নব গঠিত দলের জন্য সমর্থন জোগাইবার উদ্দেন্যে 
সীমান্তপ্রদেশে গমন করিয়াছিলেন । মিঃ জিন্নার প্রচার কাধ্যে 
সরকারী কর্তৃপক্ষ কিন্তু কোনরূপ বাধা দেয় নাই। এইরূপ সুবিধা 
সত্বেও জিন্না সাহেব পাঠানদের মন অধিকার করিতে কৃতকাৰ্য্য 
হইলেন না। লীগ দলপতির অন্ুচরবৃন্দের পাকিস্থানের জিগীর ও 
‘ইসলাম বিপন্নের' ধুয়া তুলিয়া সীমান্তের মুসলমান সম্প্রদায়কে 
দলে টানিবার সমস্ত প্রচেষ্টাই ব্যর্থতায় পর্য্যবসিত হইয়া যায়। 
খোদাই-খিদ্মদ্গাররা সীমান্ত প্রদেশের সর্বত্র সভা শৌভা- 
যাত্রার অনুষ্ঠান করিরা৷ কংগ্রেসের বাণী প্রচার করে ; কংগ্রেসের 
আদর্শ ও মুক্তির বার্তা পাঠানদের ঘরে ঘরে পৌছাইয়া 
দেয়। মার্দীন ও সোয়াবি জেলায় নির্ব্বাচনে বিপুল উদ্দীপনার 
সঞ্চার করে। সোয়াবি জেলায় জনৈক খ্যাতি সম্পন্ন এখর্য্যশালী 
ভূম্বামী খোদাই-খিদ্মদ্গার প্রার্থীর সহিত প্রতিদ্বন্দিতায় নামেন। 
সোয়াবি জেলায় ভোটদাতাদের সংখ্যা প্রায় ৬০০০। সেই 
ভূম্বামী তাহার জযলাভ সম্বন্ধে এতদূর নিশ্চিন্ত ছিলেন যে, 

তিনি একবার ডাঃ খান সাহেবের সম্মুখে সগর্ের্ব ঘোষণা করেন, - 
“মোট ছয় হাজার ভোটের মধ্যে তিনহাজার ভোট তাহার 
পকেটে জমা হইয়াছে।” তাহার উত্তরে ডাঃ খান সাহেব 
রসিকতা করিয়! বলেন যে, তিনি তাহার পকেটে একটি ছিদ্র 
করিয়া দিয়াছেন এবং ভোট গ্রহণ আরম্ভ হওয়ার পূর্বেই সেই 
ছিদ্র দিয়া পকেট হইতে সমস্ত ভোট গলাইরা পড়িয়া বাইবে। 


সীমান্তে কংগ্রেস মন্ত্রীসভা 

নির্বাচনের পরে ইহা অবধারিত হইল যে, সীমান্ত প্রদেশে 
কংগ্রেস মন্ত্রীসভা গঠন সন্তব। নিখিল ভারত কংগ্রেসের 
পক্ষ হইতে মৌলানা আবুল কালাম আজাদ ও বাবু রাজেন্দ্র 
প্রসাদ সীমান্তে কংগ্রেস মন্ত্রীসভা গঠন সম্পর্কে ব্যবস্থা 
অবলম্বনের উদ্দেশ্যে গফুর খানের সহিত পরামর্শের জন্য 
এবোটীবাদে গমন করেন। এবোটাবাদে পরিষদের অধিবেশন 
হওয়ার কথা ছিল। নেতৃঘ় খাঁন আবছুল গফুর খানের সহিত 
আলোচনা ও খোদাই-খিদ্মদ্গারদের সংগঠন ও প্রভাবে সম্বন্ধে 
নিশ্চিন্ত হইয়া তথায় কংগ্রেস মন্ত্রীসভা গঠনে পরামর্শ দেন। 

কংগ্রেস মন্্রীত্ গ্রহণের পূর্বে সীমান্ত গভর্ণরের প্রচেষ্টায় 
একটি মন্ত্রীসভা গঠিত হইরাছিল। কিন্ত তাহা মোটেই জন- 
প্রিয় হয় নাই। প্রাদেশিক ব্যবস্থা পরিষদের ওরা সেপ্টেম্বরের 
অধিবেশনে উক্ত মন্ত্রীসভার বিরুদ্ধে অনাস্থা প্রস্তাব গৃহীত হয়। 
ইহার পর ডাঃ খন সাহেবের নেতৃত্বে সীমান্ত প্রদেশে কংগ্রেসী 
মন্ত্রীসভা গঠিত হয়। 

নূতন সুচন৷ 


খোদাই-খিদ্মদ্গারদের হাতে ক্ষমতা আসিবার পর 
পাঠানদের জাতীয় জীবনের সকল স্তরে নূতন পরিবর্তন সুচিত 
হয়। কংগ্রেস মন্ত্রীত্ব গ্রহণের পূর্ব্বে সীমান্তের অধিবাসি- 
গণের অবস্থা বড়ই শোঁচনীয় ছিল। তাহাদের ধন-প্রাণ-মানের 
কোনই নিরাপত্তা ছিল না। সীমান্ত প্রদেশে কংগ্রেস মন্ত্রীত্ব 
গ্রহণ করিয়াই প্রদেশ হইতে সর্বপ্রথম দুর্নীতি দূরীকরণে ব্রতী 
হইলেন। জনস্বার্থ হানিকর ও অকেজো প্রতিষ্ঠান সমূহের 
একে একে উচ্ছেদ সাধন করা হইল। অবৈতনিক ম্যাজিস্ট্রেটের 
পদগুলি উঠাইয়া দেওয়া হইল। এই সকল ম্যাজিষ্ট্রেট নামধারী 
ব্যক্তিগণ তাহাদের উপর প্রদত্ত ক্ষমতা জনহিতে লাগাইবার 
পরিবর্তে অপব্যবহারই করিতেন। মন্ত্রীমণ্ডলী স্থানীয় সমস্ত 
সরকারী প্রতিষ্ঠান হইতে মনোনীত সদস্য পদগুলিও একে 
একে তুলিয়া দেওয়ার ব্যবস্থা করিলেন। দরিদ্র কৃষকদের 
জীবনযাত্রার মান উন্নত করিবার উদ্দেশ্যে কৃষি আইনের 
সংশোধন করা হইল এবং প্রাথমিক শিক্ষার প্রসারের জন্যও 
মন্ত্ীমণ্ডলী যথাযোগ্য ব্যবস্থা অবলম্বন করিলেন। 


সীমান্তে প্রতিক্রিয়াশীল শক্তি যুসলীম লীগের 
অসারতা 


সীমান্ত প্রদেশে কংগ্রেস মন্ত্রীসভা গঠনের পর একদল 
লোকের মনে যেমন আশা-আঁকাজ্জার সঞ্চার হইল তেমনি 

আবার ভূম্বামী, সরকারী বেতনভুক্‌ কর্মচারী ও কায়েমী 
স্বার্থের কয়েকশ্রেণীর লোক তাহাদের এশর্য্য ও প্রতিপত্তি 
বিনষ্ট হওয়ার ভয়ে শঙ্কিত হইয়া উঠিল। এই শ্রেণীর লোকেরা 
কংগ্রেসের বিরুদ্ধে সঙ্ঘবন্ধ হইবার উদ্দেশ্যে সীমান্ত প্রদেশে 
নিখিল ভারত মুসলীম লীগের একটি প্রাদেশিক কমিটি 
গঠন করিল। সীমান্তে ব্যবস্থা পরিষদে তাহাদের লইয়াই 
বিরোধী দল গঠিত হয়। তাহাদের কোন রাজনৈতিক 
কর্মসথচীও ছিল না বা তাহারা কোন নিয়ম শৃঙ্খলারও ধার- 
ধারিতেন না । নেতা বলিতে সেরূপ জনপ্রিয় কম্মীও তাহাদের 
মধ্যে ছিলেন না। জনসাধারণের সহানুভূতি আকর্ষণের জন্য 
যাহা করা প্রয়োজন সেরূপ কোন নির্দিষ্ট কর্ম্মপন্থার একান্ত 
অভাব বশতঃ তাঁহাদের প্রভাব কয়েক শ্রেণীর লোকের মধ্যেই 
সীমাবদ্ধ রহিল। এই সকল লোকের একমাত্র উদ্দেশ্য হইল 
বিদেশী শাসনে তাঁহাদের কায়েমী স্বার্থের পুষ্টিসাধন করা। 
সংগঠন শক্তি বা জনপ্রিয়তা কোন দিক দিয়াই সীমান্তের 
মুসলীম লীগ দল খোদাই-খিদ্মদ্গারদের সমকক্ষ নহে! তাহারা 
ইসলাম বিপন্নের ধুয়া তুলিয়া খোদাই-খিদ্মদ্গার ও বাদশা 
খানের বিরুদ্ধে নানারপ কট. ক্তি করিতে থাকে। কিন্তু অতীতের 
সেবা ও ভবিষ্যতের সম্ভাবনার প্রতি চাহিয়া সীমান্তের 
অধিবাসিগণ শ্রদ্ধা ও বিশ্বাসের সহিত বাদশা খানের নেতৃত্ব 
মানিয়া চলে। গফুর খান পাঠানদের শোষণের হাঁত হইতে 
রক্ষা করিবার জন্য তাহাদের সেবায় আত্মনিয়োগ করিয়াছিলেন। 
বার বার বিদেশী শাসকদের রোষদৃষ্টিতে পতিত হইয়া তিনি 


৬০ সীমান্ত গান্ধী 


স্বেচ্ছায় ক্লেশ ও কারাবরণ করেন। আর সেই সময় সীমান্তে 

ব্বার্থবৃদ্ধি প্রণোদিত লীগ দলভুক্ত নবাব, ভূ্ধামী ও সরকারী 

চাকুরীয়ার দল তাহাদের অপরিমিত লালসার পরিতৃপ্তির মানসে 

দরিদ্র জনসাধারণের সর্বনাশ সাধনে নিয়োজিত ছিলেন । 
কংগ্রেণী মন্ত্রীসভার জনপ্রিয়তা! 

পরবর্তী প্রায় আড়াই বৎসর সীমান্ত প্রদেশে কংগ্রেসের 
প্রতিপত্তি অক্ষুণ থাকাকালীন মুসলীম লীগের প্রধান চেষ্টা 
ছিল কি করিয়া! পরিষদের ভিতরে ও বাহিরে কংগ্রেসের প্রভাব 
ও প্রতিপত্তি নষ্ট কর! যায়। কিন্তু তাহাদের সমস্ত প্রচেষ্টা 
সত্বেও সীমান্ত প্রদেশে কংগ্রেসের প্রভাব ও প্রতিপত্তি ক্রমশঃ 
প্রসার লাভই করিতেছে । 

১৯৩৯ সালের ৬ই নভেম্বর সীমান্ত প্রাদেশিক ব্যবস্থা 
পরিষদে যুদ্ধ সম্পর্কিত কংগ্রেসের প্রস্তাবটি বিন! বাধায় 
গৃহীত হর। একমাত্র সীমান্ত প্রদেশেই কংগ্রেসের যুদ্ধ 
সম্পর্কিত প্রস্তাব বিন! বিরোধিতার গৃহীত হইয়াছিল। 


ইতিহাসিক পটভূমিকা 

১৯৩৯ সালের ১ল| সেপ্টেম্বর হিটলার পোল্যাণ্ড আক্রমণ 
করে। ইহার ২ দিন পরে বৃটেন ও ফ্রান্স জার্ল্মাণীর বিরুদ্ধে 
যুদ্ধ ঘোষণা করে। গ্রেটবুটেন মহাসমরে লিপ্ত হওয়ার সঙ্গে 
সঙ্গেই ভারতবর্ষকেও সমররত দেশ বলিয়া ভারত সরকার 
ঘোষণা করেন। এই ব্যাপারে কর্তৃপক্ষ কেন্দ্রীয় পরিষদের 
মতামত গ্রহণও আবশ্যক বলিয়া বিবেচনা! করিলেন না৷ উপরন্ত 


সীমান্ত গান্ধী ৬১ 
যুদ্ধ জনিত অবস্থার অজুহাতে বিশেষ বিশেষ ব্যবস্থা ও অ্িনান্দ 
জারী হইতে থাকে। বৃটেন তথা মিত্রশক্তিবর্গ গণতন্ত্রে 
দোহাই দিয়া সমরে অবতীর্ণ হন। কংগ্রেস ওয়াকিং কমিটি 
এই সময় এক বিবৃতির মারফত এই অভিমত ব্যক্ত করেন যে, 
কংগ্রেস গণতন্ত্রের পক্ষপাতী ও নাৎসীবাদের ঘোরতর বিরোধী । 
বৃটিশ গভর্ণমেন্ট গণতন্ত্র রক্ষার উদ্দেশ্যে যুদ্ধে লিপ্ত হইয়াছে। 
সুতরাং ভারতে গণতন্ত্র স্বীকার করিয়া লওয়া বৃটেনের একান্ত 
কর্তব্য। সেইরূপ ক্ষেত্রে কংগ্রেস গণতন্ত্র রক্ষার যুদ্ধে বৃটেনের 
সহিত, পূর্ণ সহযোগিতা করিবে। কমিটি বৃটেনের নিকট 
হইতে এ সম্পর্কে স্পষ্ট বিবৃতির দাবী করে। বড়লাট লর্ড 
লিন্লিথ গো কংগ্রেস, মুসলীম লীগ, হিন্দুমহাসভা প্রভৃতির 
অন্যুন ৫২ জন প্রতিনিধির সহিত ব্বতন্ত্রতীবে সাক্ষাৎ করেন। 
অতঃপর তিনি তাহার শীসন-পরিষদ বদ্ধিত করিয়া গণ- 
প্রতিনিধি গ্রহণের প্রস্তাব করেন; কিন্ত সঙ্গে সঙ্গে এক সর্ত 
জুড়িয়া দেন যে, কংগ্রেসকে এই সমস্ত সংখ্য! ও প্রাদেশিক 
শাসন ব্যবস্থা সম্পর্কে পুরব্াহ্নেই মিঃ জিন্নার সহিত একমত 
হইতে হইবে। ইতিমধ্যে কংগ্রেস ওয়ার্কিং কমিটি ২২শে 
অক্টোবর কর্তৃপক্ষকে কংগ্রেসের উদ্দেণ্ত জানাইয়| মন্ত্রীসভা- 
গুলিকে পদত্যাগ করিতে নির্দেশ দেয়। নভেম্বর মাসের 
মধ্যেই একে একে প্রাদেশিক মন্ত্রীদভাগুলি পদত্যাগ করে । 
সীমান্ত প্রদেশে ডাঃ খান সাহেব ও তাহার, মন্ত্রীমণ্ডলীও 
পদত্যাগ করেন। ইহার পর এটি প্রদেশে গভর্ণর বিশেষ ক্ষমতা 
বলে শীসনভার নিজ হস্তে গ্রহণ করেন। 

মহাত্মা গান্ধী কংগ্রেসের প্রস্তাব অনুযায়ী এবারে পুনরায় 
ব্যক্তিগত সত্যাগ্রহ আন্দোলন আরম্ভ করিলেন বটে, তবে 
এইবারের আন্দোলন নি্দিষ্টসংখ্যক কন্মীর মধ্যে নিবদ্ধ 
রাখিলেন। তাহা সত্বেও এই আন্দোলনে ওয়াকিং কমিটির 
১১জন সদ্য সহ বহু কংগ্রেস নেতা কারারুদ্ধ হইলেন । কংগ্রেস 
১৯৪১ সালের প্রথম দিকে আন্দোলন স্থগিত করে । 


গফুর খানের ঢৃরুদৃষ্ি 

গফুর খান ১৯৩৯ সালে কংগ্রেস ওয়াকিং কমিটির সদস্তপদ 
হইতে ইস্তফা দেন। পুণা-চুক্তি সম্পর্কে সহকন্মী কংগ্রেস 
নেতৃবৃন্দের সহিত মতানৈক্যই তাহার পদত্যাগের কারণ । 
গফুর খান একবার যাহা ন্যায়সঙ্গত ও আদর্শসন্মত বলিয়া 
বিবেচনা করেন তাহ! দৃঢ়তা ও নিষ্ঠার সহিত পালন করিতে 
কখনও পশ্চাদপদ হন না । আদর্শের প্রতি দৃঢ় নিষ্ঠার জন্য 
বাহিরের প্রভাবে তিনি কখনও বিবেকের সহিত আপোষ করিতে 
রাজী নহেন। ইহাই তাহার চরিত্রের বৈশিষ্ট্য। পুনা-চুক্তি 
লইয়৷ নেতৃবৃন্দের মধ্যে নানা বিতর্ক ও আলোচনা চলে। 
অহিংস! ও মানবসেব। গফুর খানের জীবনের আদর্শ। তিনি 
স্পষ্টভাষায় এই চুক্তির বিরোধিতা! করিয়া বলেন, “আমরা 
খোদাই-খিদ্মদ্গার। আমাদের লক্ষ্য স্বাধীনতা অর্জন করা। 
কিন্তু এই সঙ্গে আমরা মানবসেবার জন্যও শপথ গ্রহণ 
করিয়াছি। আমাদের বাঞ্ছিত লক্ষ্যে পৌছিবার জন্য কেনই 
বা আমরা অন্য জাতির যুদ্ধ-প্রচেষ্টায় সাহায্য করিতে যাইব? 


সীমান্ত গান্ধী ৬৩ 


এই উপায়ে অঞ্জিত স্বাধীনতা একটি প্রহসন মাত্র এবং কখনও 
স্থায়ী হইতে পারে না। আমরা যুদ্ধ ও যুদ্ধে অনুচিত বর্বরতার 
নিন্দা করিয়া আসিতেছি। এখন আমাদের আস্তরিকতা 
প্রমাণ করিবার সময় আসিয়াছে এবং যুদ্ধের সহিত আমাদের 
জড়িত করিবার সমস্ত অপকৌশল ব্যাহত করিবার সময় 
সমূপস্থিত।৮ সীমান্তের অধিবাসিগণও গফুর খাঁনের সিদ্ধান্ত 
সম্পূর্ণরূপে সমর্থন করে। ১৯৪০ সালের ৯ই আগষ্ট 
এবোটাবাদে প্রাদেশিক কংগ্রেস কমিটির এক অধিবেশনে 
সর্বসম্মতিক্রমে গফুর খীনের সিদ্ধান্ত অনুমোদিত হয়। 
ঘটনার দ্রুত পরিবর্তন হইতে থাকে এবং পুনা-চুক্তির 
কিছুদিন পরেই কংগ্রেসকে ফিরিয়া পুনরায় পুরাতন পথ 
অবলম্বন করিতে হয়। গফুর খান পূর্বেই যাহ! বুঝিয়াছিলেন 
প্রকারান্তরে তাহার সত্যতা প্রমাণিত হয়। গফুর খান একবার 
যাহা আদর্শ ও কর্মপন্থার পরিপন্থী বলিয়া উপলব্ধি করেন 
তাহা লইয়া মাথা ঘামাইয়া সময় নষ্ট করা মোটেই পছন্দ 


করেন না। 


সংগ্রামের আহ্বান 
ওয়ার্কিং কমিটি হইতে পদত্যাগ করিবার পর বাদশা খান 
খোদাই-ধিদ্মদ্গারদের সংগঠিত করিবার জন্য সর্বশক্তি নিয়োগ 
করেন। চরম সংগ্রাম উপস্থিত হইলে পাঠানরা যাহাতে সেই 
সংগ্রামে যথাযথ অংশ গ্র্ণ করিতে পারে সেজন্য সংগঠন ও 
শক্তি-সঞ্চয় করা প্রয়োজন। এই উদ্দেশ্যে গফুর খান 


-৬৪ সীমান্ত গান্ধী 


'সারদোয়াবে তাহার প্রধান কর্ম্মকেন্দ্র স্থাপন করেন। পরবর্তী 
ছুই বৎসর তিনি গ্রামাঞ্চল পরিদর্শন করিয়া বেড়ান। বাদশা 
খাঁন গ্রামে গ্রামে, ঘরে ঘরে অহিংসা! ও যুক্তির বাণী পৌছাইয়া 
দেন। বাদশা খাঁনের মুখনিস্থত বাণী তাহাদের অন্তরে আশা 
ও উদ্দীপনার সঞ্চার করে। সমস্ত ক্লিবতা দূর করিয়া বাদশা! 
খাঁন তাহাদের মুক্তি-সংগ্রামের জন্য প্রস্তুত হইতে আহ্বান 
‘করেনঃ 

“তোমরা বহুদিন যাবত ‘ইন্‌-ক্লাব জিন্দাবাদ ( বিপ্লব দীর্ঘ- 
জীবি হউক) এই ধ্বনি করিয়া আসিতেছ। এক্ষণে প্রকৃতই 
উহা আমাদের উপর আসিয়া পড়িয়াছে। তোমরা পছন্দ কর 
আর না কর উহার ফলাফল আমাদের উপর ছড়াইয়! পড়িবেই। 
ইংরাজ যে-কোন দিন এদেশ ত্যাগ করিয়া চলিয়া যাইতে পারে । 
কারণ অন্তান্য শক্তি অধিকতর বলশালী বলিয়া প্রমাণিত হইয়াছে 
এবং সর্বত্র তাহাদের কর্তৃত্ব অস্বীকার করিতেছে । তোমরা 
কি করিবে স্থির করিয়াছ? অপর কোন শক্তি আসিয়া এই 
দেশের উপর কর্তৃত্ব করুক তোমরা কি সেই অপেক্ষায় বসিয়া 
থাকিতে চাহ? আমি খোদার নামে তোমাদের এই অন্থুরোধ 
করি যে, প্রত্যহ নূতন স্বামীর অন্ুসন্ধান-রত স্ত্রীলোকের 
মনোবৃত্তি বৰ্জ্জন করিয়া পুরুষের ন্যায় আচরণের অনুশীলনে 
উদ্ভোগী হও । পর-শাসন স্বীকার করিয়া! লওয়া অপেক্ষা মৃত্যু 
বরং শ্রেয়ঃ। যতক্ষণ পর্য্যন্ত আমাদের দেহে প্রাণ থাকিবে 
ততক্ষণ পর্যন্ত আমরা পদ-হস্তক্ষেপ বা পর-আক্রমণ হইতে 
আমাদের স্বদেশ-ভূমিকে মুক্ত রাখিবার জন্য দৃঢ়সঙ্কল্প থাকিব । 

আমর! আর দাস-জীবন বরদাস্ত করিব নী। এই অবস্থা স্বীকার 
করিয়া লওয়াও পাপ। যদি তোমরা শান্তি চাও, খোদাকে সন্তুষ্ট 
ক’রতে চাও তাহা হইলে, উঠ, জাগ, আর না হয় চিরতরে 
অঞ্চপতনের অতলতলে তলাইয়া যাও।» [ ফ্রষটিয়ার স্পীক্দ্‌ ] 


ওঁতিহাসিক পটভূমিকা 
(ক্ৰিপ স্‌ প্রস্তাব ) 

দ্বিতীয় মহাসমর বাধিবার পর মিত্র শক্তিবর্গের পক্ষ হইতে 
যখন ঘোষণা করা হইল যে, গণতন্ত্র ও স্বাধীনতার জন্য এই 
যুদ্ধ করা হইতেছে, তখন সেই ঘোষণার সত্যতা যাচাই 
করিবার জন্য জাতীয় কংগ্রেস ভারতের স্বাধীনতা দাবী করেন 
এবং ভারত সম্পর্কে বৃটেনের কি নীতি হইবে তাহা স্পষ্টভাবে 
জানাইতে অনুরোধ করেন। 


পাকিস্থানের উদ্ভব 

১৯৫২ সালের ২৩শে মার্চ স্তার ষ্টাফোর্ড ক্রিপস্‌ বৃটিশ 
গভর্ণমেন্টের পক্ষ হইতে ভারত শাসন মূলক কতগুলি প্রস্তাব 
লইয়া নয়া দিল্লীতে উপস্থিত হন। ইহার কিছুকাল পূর্বে 
হায়দ্রাবাদের অধ্যাপক আবদুল লতিফ ভারতবর্ষকে হিন্দু ও 
মুসলমান প্রধান অঞ্চলে ভাগ করিয়া একটি ভাবী শাসন তন্ত্রের 
পরিকল্পনা করেন এবং মুসলমান প্রধান অংশের পাকিস্তান নাম 
দেওয়ার প্রস্তাব করেন। মিঃ জিনা অবিরত প্রচার করিতে 
থাকেন যে, বিভিন্ন প্রদেশে কংগ্রেসী মন্ত্রীগণ মুসলমান জন- 

সাধারণের উপর অত্যাচার করিয়াছে এবং এই জন্য ভারতবর্ষকে, 
বিভক্ত করিয়া মুসলমান প্রধান অংশকে সর্ব্ব বিষয়ে সম্পূর্ণ 
অত্তকর্তৃত্ব দিতে হইবে। এই ব্যবস্থাটিকেই মোটামুটি তাহার 
অধীনস্থ লীগ পাকিস্তান বলিয়া প্রচার করিয়াছেন। আশ্চর্য্যের 
বিষয় এই যে, পাকিস্তান কথাটির প্রবর্তক আবদুল লতিফ, 
কিন্ত পরে লীগ মার্কা পাকিস্তানের ব্যাখ্যার ঘোরতর 
বিরোধিতা করিয়াছেন। কংগ্রেস হিন্দু প্রতিষ্ঠান, লীগ একমাত্র 
মুসলমান প্রতিষ্ঠান, আর পাকিস্তানের ভিত্তিতে আলোচনা 
চালাইতে হইবে, অগ্রে পাকিস্তান স্বীকার করিয়া না লইলে 
হিন্দুদের সহিত চরম আপোষরফা হইতে পারে না--মিঃ জিনা 
এই কথাই প্রচার করিতে লাগিলেন। ধাহার৷ ভারতের 
অথগুত্বে বিশ্বাসী এবং ভারতের ভাগ্যকে ৪০ কোটি নরনারীর 
ভাগ্য বলিয়া বিবেচনা করেন, মুসলমান সম্প্রদায়ের সেরূপ 
একটি বিরাট অংশ এই পাকিস্তান প্রস্তাবের তীত্র বিরোধিতা 
করেন। সীমান্ত প্রদেশে খোদাই-খিদ্মদ্গার-রা আজ পর্য্যন্ত 
পাকিস্তান পরিকল্পনার তীব্র প্রতিবাদ করিয়া আসিতেছে । 
ইসলাম বিপন্নের” ধুয়া তুলিয়া ধর্ম্মের ভিত্তিতে ভারতবর্ষকে 
দ্বিধাবিভক্ত করা হইলে, যে বিষময় ফল দেখা দিবে গফুর খান 
বহুবার বহু বক্তৃতা, আলোচনা ও লেখার ভিতর দিয়া ্ষ্টভাষায় 
তাহা ব্যক্ত করিয়াছেন। 

পাকিস্তান সম্পর্কে গফুর খাঁন 

একবার লুই ফিসার মিঃ জিন্নার পাকিস্তান ও পাকিস্তান 
পন্থীদের সম্পর্কে গফুর খাঁনের মতামত জানিতে চাহিলে তিনি 
স্পষ্টভাষায় পাকিস্তানীপন্থীদের স্বরূপ উদ্বাটন করিয়া বলেন, 
“ধনী খান-গণ, এরশবর্্যশালী নবাবের দল ও প্রতিক্রিয়াশীল 
মোল্লারাই পাকিস্তান সমর্থন করেন। যাহারা আমার দরিদ্র 
কৃষক জনসাধারণের উপর নির্ধ্যাতন করেন পাকিস্তান তাহাদেরই 
শক্তিবৃদ্ধি করিবে”। পাকিস্তান ইস্লামের শক্তি বৃদ্ধি করিবে 
কিনা জিজ্ঞাসা করিলে গফুর খাঁন রাগিয়া বলেন, “জিনা 
একজন নিকৃষ্ট মুসলমান । তিনি পয়গন্থরের প্রকৃত নিষ্ঠাবান 
অন্ুশরণকারী নহেন ।৮% 

ক্রিপ স্‌ প্রস্তাবে ভারতবর্ধকে খণ্ডিত করিবার চেষ্টা ও 
সামরিক নীতির পরিচালনায় ভারতের কর্তৃত্ব অস্বীকার করায় 
কংগ্রেস ক্রিপস্‌ প্রস্তাব গ্রহণযোগ্য বলিয়া বিবেচনা করিলেন 
না। মিঃজিনা ক্রিপ স্‌ প্রস্তাবে পাকিস্তান সম্পর্কে কোনরূপ 
নিষ্পত্তি না দেখিয়া ক্রিপ স্‌ প্রস্তাবে অসম্মত হইলেন। ভারতের 
কোন দল কর্তৃকই ক্রিপ স্‌ প্রস্তাব গ্রহণযোগ্য বলিয়া বিবেচিত 
হইল না৷. 

“ভারত ত্যাগ কর” 

ভারতের আসল দাবী বৃটেন তথা মিত্রশক্তিবর্গ এই ভাবে 
এড়াইয়া চলে এবং তাহার ফলে সমগ্র ভারত নৈরাশ্ঠ 

* হিনুস্থান ষ্ট্যাপ্তর্ড ৭ই এপ্রিল ১৯৪৬, 'স্বাধীনতা ও এক্যবদ্ধ 
ভারত’ লুই ফিসার। 

৬ 

ও বেদনা পুণ্জীভূত হইয়া! উঠে। এই সময় মহাত্মাজীর কণ্ঠে 
ভারতের মর্ন্নবাণী ঘোষিত হয় ।' তিনি তাহার হরিজন পত্রিকায় 
বুটিশ কর্তৃপক্ষকে ভারত ত্যাগ করিতে বলেন। মহাত্মাজীর 
‘সেই বাণী তখন সমগ্র ভারতে প্রতিধ্বনিত হইরা উঠে। ১৯১২ 
সালের ৮ই আগস্ট নিখিল ভারত রাষ্ট্রীয় সমিতির বোম্বাই 
অধিবেশনে বিখ্যাত “ভারত ত্যাগ কর” প্রস্তাব গৃহীত হয়। 
উহাতে ভারতের স্বাধীনতা ও বৃটিশ সামরিক শক্তির অপসারণ, 
সাময়িক গভর্নমেন্ট গঠন, সন্মিলিত জাতিসমূহের সহিত পর-রাজ্য 
আক্রমণ প্রতিরোধের অভিপ্রায় এবং আবেদনের ব্যর্থতায় 
মৃহাত্ম| গান্ধীর নেতৃত্বে গণ-আন্দোলন আর্তের ইন্দিত ব্যক্ত হয়। 
সঙ্গে সঙ্গে গভর্ণমেন্ট মহাত্মা গান্ধী ও নেতৃস্থানীয় সমস্ত কংগ্রেস 
কম্মীদের গ্রেপ্তার ও কারারুদ্ধ করিলেন। নেতৃবৃন্দের 
আকস্মিক গ্রেপ্তারের প্রতিবাদে আসমুদ্র হিমাচল ভারতের জন- 
গনের মধ্যে এক নিদারুন বিক্ষোভের সুচনা হইল। গভর্ণমেন্ট 
কঠোর হস্তে আন্দোলন দমনে উদ্যোগী হইলেন । স্বাধীনতার 
যজ্ঞবেদীতে বহু নরনারী আত্মোৎসর্গ করিল। এই সংগ্রামে 
নেতৃত্বের প্রয়োজন হয় নাই_-এই আন্দোলন পরাধীন শৃঙ্খলিত 
জাতির মুক্তি-আকাজ্কার স্বতঃস্ূর্ত 'অভিব্যক্তি। 

১৯৪২ সালের আগষ্ট সংগ্রামের গৌরবোজ্জল ইতিহাস এখন 
পর্য্যন্ত রচিত হয় নাই। বিভিন্ন কংগ্রেস কমিটির রিপোর্ট ও 
নেতৃবৃন্দের বিবৃতি ও বক্তৃতার মারফত যখন যেটুকু জানা গিয়াছে 
সমস্ত একত্রিত করিলেও আন্দোলনের ব্যাঁপকতার তুলনায় 
তাহা নিতান্তই সামান্য হইবে। তাহা! ছাড়া সমস্ত কংগ্রেস 


সীমান্ত গান্ধী ৬৯ 


কসিটিগুলির পক্ষ হইতেও এখন পর্যন্ত রিপোর্ট প্রকাশিত হয় 
নাই। সীমান্ত প্রদেশের ১৯৪২ সালের খোদাই-খিদ্মদ্গার 
আন্দোলন সম্পর্কে বিস্তারিত কিছুই জানা যায় নাই। 


সীমান্তে আগঃ আন্দোলন 


আগষ্ট আন্দোলনের প্রথম ভাগে সীমান্তের অধিবাসিগণ 
বাদশা খীনের সুযোগ্য নেতৃত্ব পাইয়াছিল বলিয়াই আন্দোলন 
পরিচালনে সীমান্তের কংগ্রেস কল্মিগণ প্রথম হইতেই সম্পূর্ণ 
অহিংস ছিল। নেতৃবৃন্দের গ্রেপ্তারের প্রতিবাদে প্রথমতঃ 
পেশোয়ার জেলায় আন্দোলনের সুচনা হয় এবং ক্রমে ক্রমে 
সমগ্র প্রদেশে আন্দোলন ব্যাপক ভাবে ছড়াইয়া পড়ে। 
প্রদেশের সর্বত্র বিপুল সংখ্যক সভা ও শোভাযাত্রার অন্ুষ্ঠান 
করিয়া কংগ্রেস কম্মিগণ নিখিল ভারত রাষ্ট্রীয় সমিতির “ভারত 
ত্যাগ কর’ প্রস্তাবের আদর্শ প্রচার করিতে থাকেন এবং ভারতের 
মুক্তি সংগ্রামে পাঠান জনসাধারণকে সমস্ত অহিংস শক্তি সংহত 
করিয়া চরম আত্মোৎসর্গের জন্য অগ্রসর হইয়া আসিতে 
আহ্বান জানান । 

১৯৩০ সালের আন্দোলনের ন্যায় ১৯৪৩ সালেও আন্দোলন 
পরিচালনে খোদাই-বিদ্মদ্গাররা সম্পূর্ণ অহিংস থাকে। 
শত গ্ররোচনামূলক অবস্থার মধ্যেও অহিংসার প্রতি তাহাদের 
অবিচলিত নিষ্ঠার পরিচয় লাভ করিয়া সীমান্ত কর্তৃপক্ষের 
খোদাই-খিদ্মদ্গারের অন্দোলন দমনে ২১টি তৃষ্টান্ত ছাড়া 
কোন সময়েই বেপরোয়া হইয়া উঠিতে পারেন নাই। অক্টোবর 

মাসের দ্বিতীয় সপ্তাহে মার্দান জেলায় আন্দোলন তীব্রতর 
হইয়া উঠে। এই সময় ১১ই অক্টোবর পুলিশের গুলীতে ওজন 
খোদাই-খিদ্মদ্গার নিহত হয় ও আরও কয়েক জন' লোক 
আহত হয়। ইহা সত্বেও খোদাই-খিদ্মদ্গাররা সম্পূর্ণরূপে 
অহিংস থাকে । গফুর খানের নিকট এই শোচনীয় ঘটনার 
সংবাদ পৌছিলে তিনি তৎক্ষণাৎ মৰ্দান জেলায় যাইবার জন্য 
প্রস্তুত হন। কিন্তু সীমান্ত গভর্ণমেন্ট গফুর খানের মর্দোন জেলা 
প্রবেশ নিষিদ্ধ করিয়া এক আদেশ জারী করিলেন । বাদশা খান 
তাহার সংকল্পে অটল । তিনি সীমান্ত কর্তপক্ষের সেই আদেশ 
অগ্রাহ্য করিয়া মর্দান জেলায় প্রবেশ করিলেন। সীমান্ত 
কর্তৃপক্ষের নিষেধাজ্ঞা অমান্য করিবার অভিযোগে গফুর খানকে 
গ্রেপ্তার ও কারারুদ্ধ করা হইল । 

আগষ্ট আন্দোলনের সময় যখন অন্যান্য প্রদেশে প্রাদেশিক 
কংগ্রেস কমিটিগুলি বে-আইনী ঘোষিত এবং এ সকল স্থানে 
সভা ও শোভাযাত্রার উপর নিষেধাজ্ঞা আরোপিত হইয়াছিল 
তখন একমাত্র সীমান্ত প্রদেশেই কংগ্রেস নিয়মিত কাজ চালাইয়া 
যাইতেছিল; কারণ সে স্থানের অধিবাসিগণ সম্পূর্ণরূপে অহিংস 
ছিল। অহিংস নীতিতে অবিচলিত থাকিবার জন্যই সীমান্ত 
কর্তৃপক্ষ তাহাদের কাধ্যাঁবলী নিষিদ্ধ করিতে পারেন নাই। 

আগ আন্দোলন সম্পর্কে গফুর খাঁন 

১৯৪৫ সালে ডিসেম্বর মাসে কলিকাতায় এক জনসভায় 
বন্তৃতাকালে খান আবদুল গফুর খান ১৯৪২ সালে সীমান্ত 
প্রদেশে খোদাই-খিদ্মদ্গার আন্দোলন সম্পর্কে যে বিবরণ 

প্রকাশ করেন তাহাঁও বিশেষভাবে প্রণিধানযোগ্য । অহিংসার 
প্রতি পাঠানদের অবিচলিত নিষ্ঠার কথা উল্লেখ করিয়া তিনি 
বলেন--১৯৪২ সালের আন্দোলনে ভারতের অন্যান্য সকল 
প্রদেশে হিংস উপায়াদি অবলম্বিত হইয়াছিল, তখন একমাত্র 
সীমান্ত প্রদেশই সম্পূর্ণরূপে অহিংস ছিল। সে সময় যখন 
অন্যান্য প্রদেশে প্রাদেশিক কংগ্রেস কমিটিগুলি বে-আইনী 
ঘোবিত হয় এবং সভা ও শোভাযাত্রার উপর নিষেধাজ্ঞা 
আরোপিত হয়, তখন একমাত্র সীমান্ত প্রদেশেই কংগ্রেস 
নিয়মিত ভাবে কাজ করিয়া যাইতেছিল। কারণ সেখানে 
সকলেই সম্পূর্ণ অহিংস ছিল। তাহারা সকলে সেখানে অহিংস 
নীতিতে এরূপ অবিচলিত ছিল যে, সীমান্তের তদানীন্তন 
গবর্ণমেন্ট তাহাদের কার্য্যাবলী নিষিদ্ধ করিতে পারেন নাই। 
গভর্ণমেন্ট অবশ্য যে কোন কারণেই হউক সীমান্ত প্রদেশকে 
পাঞ্জাব হইতে বিভক্ত করিয়াছেন; কিন্তু তৎসত্বেও গভর্ণমেন্ট 
সীমান্ত প্রদেশের জনগণের অদম্য মুক্তি-ম্পৃহা দমন করিতে 
পারেন নাই। কারণ তাহার! সকলেই অহিংস নীতি অনুসরণ 
করিয়া চলিয়াছে। ইহা হইতেই প্রমাণিত হয় যে, অহিংস 
অক্তরটি ভীরুদের জন্য নহে, বীরদের জন্যই, এবং সীমান্ত 
প্রদেশের অধিবাসিগণ ইহ! নিঃসন্দেহে প্রমাণ করিয়াছে যে, 
তাহার! কৃতকার্য্যের সহিত গভর্ণমেন্টের দমনমূলক কার্ধ্যাবলীর, 
বিরুদ্ধে দাড়াইতে সক্ষম । 

১৯৪২ সালের অক্টোবর মাসে মর্দান জেলায় প্রবেশ 
সম্পর্কিত নিষেধাজ্ঞা অমান্য করিবার অভিযোগে গফুর খান 

জীমান্ত গভর্ণমেন্ট কর্তৃক গ্রেপ্তার ও কারারদ্ধ হন। সুদীর্ঘ 
আড়াই বৎসর বিভিন্ন কারাগারে বন্দী জীবন অতিবাহিত 
করিবার পর ১৯৪৫ সালের ১৭ই মার্চ তিনি হরিপুরা জেল 
হইতে মুক্তিলাভ করেন ।* 


গফুর খাঁনের মুক্তি প্সঙ্. 
‘কুখ্যাত’ আওরঙ্গজেব মন্ত্রীসভা 

* বহু কংগ্রেসী মন্ত্রিসভার পদত্যাগের পর সীমান্ত প্রদেশে বহুকাল 
পর্য্যন্ত অন্য কোন দলীয় মন্ত্রীসভা গঠন করা সম্ভব হয় নাই। কিন্ত 
গছুর খাঁনের গ্রেপ্তারের পর সীমান্ত মন্ত্রীসভার প্রায় ১০ জন কংগ্রেস 
স্স্তকে একে একে গ্রেপ্তারের ফলে পরিষদে মুগ্লিম লীগ দলের একপ্রকার 
কুত্তিম সংখ্যাধিক্য হয়। সুযোগ বুৰিয়া সীমান্তের কংগ্রেস প্রভাঁবকে 
বিলুপ্ত করিবার অভিপ্রায়ে সীমান্ত গভর্ণর লীগ দলের নেতা৷ সর্দার 
আওরঙ্গজেব খানকে মন্ত্রীসভা গঠন করিতে বলেন। শীঘ্রই প্রতিক্রিয়াশীল 
লীগ দল এবং বৃটিশ সরকারের গোপন আলোচনা ফলপ্রস্থ হইয়া উঠে এবং 
“কুখ্যাত” আওরঙ্গজেব মন্ত্রীসভা সীমান্তে কায়েম হয়। বৃটিশ সরকারের 
ক্রীড়নক রূপে এই মন্ত্রীসভা মাসের পর মাস সীমান্তে যে অনাচার 
চাঁলাইয়াছিলেন এবং মন্ত্রীসভার সম্ভাব্য বিপদের আশঙ্কা করিঘ্ পরিষদের 
কংগ্রেসী সদস্যগণ এবং জনপ্রিয় নেতৃবৃন্দকে কারারুদ্ধ করিয়া রাখিয়াছিলেন 
তাহাতে এই মন্ত্রীসভার প্রতি সীমান্তবাসীদের ক্ষোভ ক্রমশঃ বদ্ধিত 
হইতে থাকে । অবশেষে ১৯৪৪ সালের শেষভাগে সীমান্ত পরিষদের 
কগ্রেসী সদস্তগণ একে একে মুক্তিলাভ করিলে ডাঃ খান সাহেব প্রকাশ্য 
জনসভায় এই প্রতিক্রিয়াশীল মন্ত্রীসভাকে চ্যালেঞ্জ করেন এবং সীমান্ত 
গভর্ণরকে অবিলম্বে পরিষদের অধিবেশন আহ্বান করিতে বলেন। 
গভর্ণর নানা অছিলায় ডাঃ খান সাহেবের এবং সীমান্ত জনগণের এই 

গফুর খানের নূতন পরিকল্পনা 

মুক্তিলাভের পর গফুর খান উটামানজাই-এ স্বগৃছে কিছুদিন 
বিশ্রাম গ্রহণ করেন। কারাগারে তিনি অসুস্থ হইয়া 
পড়িয়াছিলেন এবং দীর্ঘ কারানিগীড়নে তাহার স্বাস্থ্য ভাঙ্গিয়া 
পড়িরাছিল। তথাপি জেল হইতে মুক্তিলাভের পরই কর্মের 
ডাকে তাহার প্রাণ চঞ্চল হইয়া উঠিয়াছিল। বেশীদিন চুপ চাপ, 
বসিয়া থাকাও তাহার স্বভাববিরুদ্ধ। গফুর খান সীমান্তের 
সৰ্ব্বত্ৰ খোদাই-খিদ্মদ্গারদের সংগঠন ও সংগ্রামের উপযোগী 
করিয়া তুলিবার উদ্দেশ্যে একটি নূতন পরিকল্পন! গঠন করিলেন। 
এই উপলক্ষে তিনি জুন মাসের প্রথমার্ধে সীমান্ত প্রদেশের 
সমস্ত জেলা পরিদর্শনের উদ্ভোগ-আয়োজন আরম্ভ করেন। 
দীর্ঘকারাবাসে তাহার স্বাস্থ্য নষ্ট হওয়ায় চিকিৎসকগণ তাহাকে 
আরও কিছুকাল বিশ্রাম গ্রহণের জন্য পরামর্শ দেন। কিন্ত 
কর্মের আহ্বান উপেক্ষা করা তাহার পক্ষে অসম্ভব হইয়া 


আবেদন উপেক্ষা, করিয়া লীগ মন্ত্রীসভাকে বাচাইয়া রাখিবার জন্য 
কিছুকাল ব্যর্থ প্ররাস করিয়া অবশেষে ১৯৪৫ সালের ফেব্রুয়ারী মাসে 
পরিষদের অধিবেশন আহ্বান করেন। এইভাবে আওরজেব মন্ত্রীনভার 
বিপুল ভোটাধিক্যে পরাজয় হয় এবং ডাঃ খান সাহেবের নেতৃত্বে সীমান্ত 
প্রদেশে পুনরায় কংগ্রেণী মন্ত্রীসভা গঠিত হয়। কংগ্রেণী মন্ত্রীসভা গঠন 
করিবার সময়ই ডাঃ খান সাহেব জনসাধারণের নিকট ঘোষণা করেন 
যে, তিনি অবিলঙ্গে তাহাদের অবিদদ্ধাদী নেতা গন্ধুর খানকে মুক্তি 
দিবেন এবং এই প্রতিশ্রুতি দেওয়ার ২৪ ঘণ্টার মধ্যেই গফৃর খান 


মুক্তিলাভ করেন। 

উঠে। ডাক্তারের পরামর্শ ও আত্মীয় বন্ধুবান্ধবের অন্ুরোধও 
তাঁহাকে গৃহে আটকাইয়া রাখিতে পারিল না । 


তাহার কর্ম্মপ্রণালী 


গফুর খাঁন জুন মাসের মাঝামাঝি সফরে বাহির হন। 
চার্সাদ্দাতে সারধারী গ্রামে খোঁদাই-খিদ্মদ্গারদের এক বিরাট 
সভায় গফুর খান তাহার গঠনমূলক পরিকল্পনা ও সফরের উদ্দেশ্য 
সাধারণে প্রকাশ করেন । এই পরিকল্পনা অনুযায়ী তিনি 
সীমান্তের সর্ব্বত্র খোদাই-খিদ্মদ্গারদের গঠনমূলক কার্যে 
উদ্ধ দ্ধ করিয়! তুলিবার জন্য প্রত্যেক জেলার কয়েকটি নির্দিষ্ট 
গ্রামে শিক্ষাকেন্দ্র স্থাপনের উদ্দেশ্য ব্যক্ত করেন। পল্লীশিক্ষা- 
কেন্দ্রগুলির আবার একটি জেলা-সদর-কেন্দ্র থাকিবে এবং 
পল্লীকেন্দ্রগুলিকে এই সদর কেন্দ্রের নির্দেশ ও পরামর্শ মানিয়া 
চলিতে হইবে। এই উদ্দেশ্যে বাদশা খান সারদোয়াবে 
প্রাদেশিক শিক্ষাকেন্দ্র স্থাপন করেন। পলীশিক্ষাকেন্দ্রে গঠন- 
মূলক কাধ্যাবলীর প্রাথমিক পদ্ধতিসমূহ আয়ত্ব করিবার পর 
চূড়ান্ত শিক্ষা গ্রহণের জন্য কম্মিগণকে প্রাদেশিক শিক্ষাকেন্দে 
প্রেরণের ব্যবস্থা করা হইবে । প্রাদেশিক শিকাকেন্দ্রে ত্যাগ 
ও সেবাব্রতী নেতৃবৃন্দের তত্বাবধানে তাহাদের ত্যাগ, পরম 
সহিষ্ণুতা, ক্ষমা, সেবা ও সর্বোপরি শূঙ্খলারক্ষার; অনুশীলনে 
উৎসাহিত ও অনুপ্রাণিত করা হইবে। 


/ 

পল্লীঅঞ্চল সফরে বাধা__গফুর খাঁনের গ্রেপ্তার প্রসঙ্গ 
সীমান্তের পল্লীতে পল্লীতে তাহার এই পরিকল্পনা জনপ্রিয় 


করিয়া তুলিবার উদ্দেশ্যে তিনি সফরে বাহির হন। বাদশা খান 


ঘরে ঘরে তাহার “সেবার মহৎ বাণী’ প্রচার করিতে থাকেন। 
কয়েকটি স্থান পরিদর্শন করিবার পর জুলাই মাসের শেষদিকে 
হাজরা জেলা যাইবার পথে আটক ত্রীজের নিকট পুলিশ 
তাহাকে আটক করে। জেলা ম্যাজিপ্ট্রেটের বিনা অন্থুমতিতে 
আটক জেলায় প্রবেশ ও জনসভায় বক্তৃতা নিষিদ্ধ করিয়া 
আটকের ডেপুটি কমিশনার গফুর খানের উপর এক আদেশ 
জারী করেন। প্রস্তাবিত কর্মনুচী অনুযায়ী গফুর খানের 
পাঞ্জাবের আটক জেলার চাঁচা অঞ্চলে দুইদিন থাকিবার কথা 
ছিল। গফুর খাঁন জেলা ম্যাজিষ্ট্েটকে এই মর্মে এক পত্র দেন 

যে, তাহার জনসভায় বক্তৃতা দেওয়ার কোন ইচ্ছা নাই। তবে 
হাজরা জেলা যাইবার পথে এ অঞ্চল দিয়া তিনি যাইতেছিলেন 
বলিয়াই তাঁহার পুরাতন বন্ধুদের সহিত কেবলমাত্র সাক্ষাৎ 
করিতে চাহিয়াছিলেন। 

চীফ পাঁলবমেন্টারী সেক্রেটারী খাঁন আমীর মহম্মদ খান ও 
সীমান্ত প্রাদেশিক কংগ্রেস কমিটির সভাপতি খান আলিগুল 
খানও গফুর - খানের সহিত হাজরা জেলা অভিমুখে 
যাইতেছিলেন। আটক ত্রীজের নিকট পুলিশ তাহাদের বাধা 
দিলে গফুর খাঁন গাড়ী হইতে নামিয়া পদত্রজে পাঞ্জাব এলাকায় 
প্রবেশ করেন। গফুর খান পুলিশকে বলেন যে, তাহাকে 
যখন গ্রেপ্তার করা হইয়াছে তখন তাহাকে হাজতে লইয়া 

যাওয়া হউক। ইহাতে পুলিশ তাহাকে জানায় যে, তাহাকে 
গ্রেপ্তার করা হয় নাই। তিনি এবোটাবাদে যাইতে পারেন 
অথবা, পেশোয়ারেও ফিরিয়া যাইতে পারেন। কিন্তু গফুর খাঁন 
পুলিশের কোন প্রস্তাবেই রাজী হন না । 


গ্রেপ্তারের প্রতিবাদ 


বাদশ! খানের গ্রেপ্তারের সংবাদে খোদাই-খিদ্মদ্গারদের 
মধ্যে বিশেষ চাঞ্চল্যের সৃষ্টি হয়। নিকটবন্তাঁ অঞ্চল হইতে 
দলে দলে খোদাই-খিদ্মদ্গার আটক ত্রীজের অভিমুখে যাত্রা 
করে। কংগ্রেসের উদ্োগে পেশোয়ারে খোদাই-খিদ্মদ্গারদের 
এক সভায় গফুর খানকে গ্রেপ্তার করিবার জন্য পাঞ্জাব 
সরকারের কার্য্ের তীব্র নিন্দা করা হয়। কি অবস্থায় গফুর 
খানকে গ্রেপ্তার করা হয়, খাঁন আলিগুল খা সভায় তাহ! বর্ণনা 
করেন। সভায় সমবেত জনমণ্ডলী দৃঢ়তার সহিত জানায় যে, 
সীমান্তের অধিবাসিগণ বাদশা খাঁনের পশ্চাতে রহিয়াছে এবং 
বাদশা খানের জন্য তাহারা যে কোন সময়ে যে কোনপ্রকার 
ত্যাগন্বীকারে প্রস্তুত রাছে। 

পরে পাঞ্জাব পুলিশ গফুর খানকে ক্যান্বেলপুরে লইয়া যায় 
এবং অতঃপর তাহাকে সীমান্তপ্রদেশের কোহাট জেলার 
খুসাবগর নামক স্থানে লইয়া গিয়া ছাড়িয়া দেয়। পাঞ্জাব 
সরকার নাকি গফুর খানের গ্রেপ্তারের সম্পর্কে কোন আদেশ 
জারী করেন নাই। এমন কি তাহার গ্রেপ্তার অথবা পরে 
তাহার যুক্তি সম্বন্ধে সরকারী সুত্রে কোন সংবাদ পাওয়ার কথাও 

পাঞ্জাব সরকার সরাসরি অস্বীকার করেন। ২৭শে জুলাই গফুর 
খাঁন এবোটাবাদে পৌছেন। 
লালা সাচারের প্রতিবাদ 

গফুর খাঁনের প্রতি সরকারের অযৌক্তিক মনোভাবের তীব্র 
নিন্দা করিয়! পাঞ্জাব পরিষদের কংগ্রেস দলের নেতা লালা 
ভীমসেন সাচার এক বিবৃতির মারফত বলেন যে, স্বাধীনতার 
জন্য পাঞ্জাবের অগ্রগতি কেহ রোধ করিতে পারিবে না। 
লালা সাচার এই নিষেধাজ্ঞাকে মূর্খতা ও দৃরদৃষ্টির অভাবের 
পরিচয় বলিয়া অভিহিত করেন। তিনি এই অভিমত ব্যক্ত 
করেন যে, এই আদেশের জন্য যদি জেলা ম্যাজিষ্ট্রেট দায়ী হন 
উহার দ্বার! জেলার কর্তৃত্ব গ্রহণের মত উচ্চ পদের যোগ্যতা 
যে তাহার নাই তাহাই প্রমাণিত হইয়াছে। বাদশা খাঁন 
শান্তি ও শুভেচ্ছারই অগ্রদূত। তাহার প্রতি জেলা ম্যাজিষ্ট্রেটের 
আদেশ ক্ষমারও অযোগ্য । এই আদেশ দ্বারা জেলা ম্যাজিষ্টেট 
গভর্ণমেন্টের প্রতিও অন্যায় করিয়াছেন। আর যদি জেলা 
ম্যাজিষ্ট্রেট গভর্ণমেন্টকে জানাইয়া এই কাজ করিয়া থাকেন 
তাহা হইলে এই ব্যাপারে গভর্ণমেন্টের নিন্দা ভাষায় ব্যক্ত করা 
যায় না। 

পাঞ্জাব পুলিশের আপত্তিকর ব্যবহার 

গফুর খান সংবাদপত্রে এক বিবৃতিতে তাহার গ্রেপ্তার 
ও যুক্তির কাহিনী বর্ণনাপ্রস্গে আটকের জেলা ম্যাজিষ্ট্রেট ও 
পুলিশ ঝুপারিন্টেণ্েন্টকে দায়ী করেন। তিনি বলেন যে, যে 

সমস্ত ঘটনা ঘটিয়াছে তজ্ন্ত তিনি আটকের জেলা৷ ম্যাজিষ্ট্রেট ও 
সুপারিন্টেণ্ডন্টকে দায়ী করিতেছেন । তিনি বলেন যে, পাঞ্জাব 
সরকারের ইচ্ছার বিরুদ্ধে জনসভায় বক্তৃতা দেওয়ার ইচ্ছা 
তাহার ছিল না। তাহার উপর ম্যাজিষ্ট্রেট যে নোটিশ জারী 
করিয়াছিলেন তাহার উত্তরেই তিনি একথা স্পষ্ট করিয়া 
জানাইয়াছিলেন, তবে তাহার উপর যদি -এরূপ কোন আদেশ 
জারী করা হয়, যাহার ফলে বন্ধুবান্ধবের সহিত তাহার সাক্ষাৎ 
নিষিদ্ধ করা হয় তাহা হইলে তিনি সে আদেশ পালন করিতে 
পারেন না, কারণ উহা দ্বারা শান্তিপূর্ণ নাগরিকের সাধারণ 
অধিকার হইতে তাহাকে বঞ্চিত কর। হইবে। পাঞ্জাব পুলিশ 
তাহার প্রতি আপত্তিকর ব্যবহার করিয়াছেন বলিয়। গফুর খাঁন 
অভিযোগ করেন। 


কাশ্মীরে গোফুর।খাঁন 
ওরা আগষ্ট গফুর খাঁন শ্রীনগর গমন করেন। সেখানে পণ্ডিত 
জওহরলালের সহিত তাহার সাক্ষাৎ হয়। তাঁহাদের মুক্তিলাভের 
পর গফুর খান ও পণ্ডিত নেহেরুর মধ্যে ইহাই প্রথম সাক্ষাৎ । 
সীমান্তের তদানীন্তন পরিস্থিতি লইয়া নেতৃদ্বয়ের মধ্যে দীর্ঘ 
আলোচনা হয়। সেইদিনই কাশ্মীর জাতীয় সম্মেলনে যোগদানের 
জন্য গফুর খাঁন সোপুরে রওনা হইয়া যান। 


বিশ্রাম গ্রহণ 
এই সময় চিকিৎসকগণ গফুর খাঁনের স্বাস্থ্য পরীক্ষা করিয়া 
কিছুদিনের জন্য তাহাকে পূর্ণ বিশ্রাম গ্রহণের পরামর্শ দেন। 

ইহার পর গফুর খাঁন রমজানের ৩০ দিন ভজাগলির নিজ্জন 
পার্ব্বত্য প্রদেশে উপবাস, প্রার্থনায় ও আত্মচরিত রচনায় 
অতিবাহিত করেন। এই সময়ে তিনি বিশেষ প্রয়োজন ছাড়া 
কাহারও সহিত দেখা করিতেন না। প্রয়োজন হইলে তিনি 
পত্রের সাহায্যে তাঁহার বন্ধুবান্ধব ও সহকর্মীদের পরামর্শ 
দিতেন। 


বাঙ্গলীদেশে গফুর খান 
ওয়ার্কিং কমিটির অধিবেশনে যোগদান 


১৯৪৫ সালের ডিসেম্বর মাসে কংগ্রেস ওয়াকিং কমিটির 
কলিকাতা অধিবেশনে যোগদানের জন্য গফুর খাঁন কলিকাতা! 
আগমন করেন। তিনি ৬ই ডিসেম্বর কলিকাতা পৌছেন 
এবং ওয়ার্কিং কমিটির বৈঠকসমূহে যোগদানের পর ১৫ই 
ডিসেম্বর কলিকাতা! ত্যাগ করেন। ৭ই ডিসেম্বর রাষ্ট্রপতি 
আবুল কালাম আজাদের বাসভবনে ওয়াকিং কমিটির অধিবেশন 
আরম্ভ হয় । এই অধিবেশন ৫ দিন ধরিয়া চলে । অধিবেশনকালে 
সর্ব্বসমেত ৯টি বৈঠক হয় ; তন্মধ্যে ৭টি আজাদ-ভবনে এবং 
"২টি সোদপুরে গান্ধীজীর কক্ষে অস্থ্ঠিত হয়। গফুর খাঁন ২টি 
বৈঠক ছাড়া আর সমস্ত বৈঠকেই যোগদান করিয়াছিলেন। 
গফুর খাঁন প্রায়ই সোদপুরে গান্ধীজীর সহিত সান্ধাযপ্রার্থনায় 
যোগদান করিতেন। গান্ধীজীর পার্শ্বে উপবিষ্ট সীমান্ত গান্ধীকে 
একজন অতিকায় মানব বলিয়া মনে হয়। দীড়াইলে মহাত্মা 

গান্ধী গফুর খানের স্বন্ধদেশ পর্য্যন্ত পৌছেন কিনা সন্দেহ। 
তাহাদের মিলন অন্তরে । 

গফুর খান সভায় যাওয়া বা বতুতা করা কোনটাই পছন্দ 
করেন না। তাহার বাণী কর্মের বাণী, সেবার বাণী। ১০ দিন 
কলিকাতা থাকাকালীন গফুর খান মাত্র একটি জনসভায় 
বক্তৃতা করেন। পণ্ডিত নেহেরুর সহিত আর একদিন ছাত্রদের 
বিশেষ অনুরোধে তিনি বিশ্ববিদ্যালয় সিনেট হলে একটি 
ছাত্রসভায় যোগদান করেন। ১২ই ডিসেম্বর কলিকাতায় 
একটি জনসভায় বক্তৃতাকালে ইহার কারণ বিশ্লেষণ প্রসঙ্গে তিনি 
বলেন যে, সহরের লোকেরা সাধারণতঃ রেডিও ও সংবাদপত্রাদির 
মারফত রাজনৈতিক মতবাদ ও ঘটনাবলী সম্পর্কে জ্ঞানলাভের 
সুযোগ পায় এবং তাহাদের একটা না একটা! রাজনৈতিক 
মতবাদে স্পষ্ট ধারণা জন্মিয়া যার। কিন্তু অজ্ঞ অগণিত পল্লী 
নরনারী এই সুযোগলাভ হইতে বঞ্চিত। বিশ্বের রাজনৈতিক 
মতবাদসমূহের সহিত তাহাদের পরিচয় নাই। তাহারা অত্যন্ত 
সরলপ্রকৃতির হইয়া থাকে । এইজন্যই তিনি সেই সরল গ্রাম- 
বাসীদের নিকট তাহার বক্তব্য বলা বেশী পছন্দ করেন। 


বাঙ্গলার উদ্দেশ্টে গফুর খানের বাণী 
বাঙলা ত্যাগ করিবার প্রাক্কালে বাঙ্গলার উদ্দেশ্যে তাহার 
নিকট একটি বাণী চাহিলে গফুর খান বিনয়ের সহিত বলেন যে, 
তিনি তে| একজন অসামান্য নেতা নহেন। তিনি লক্ষ লক্ষ 
মানুষেরই একজন। তাহার কি বাণী দেওয়ার মত যোগ্যতা 

আছে? তাহা! সত্বেও বাঙলা যদি তাহার নিকট বাণী চাহে 
তবে তিনি বাঙ্গলার অধিবাসিগণের জন্য “সেবার বানীই” রাখিয়া 
যাইবেন। অতঃপর গফুর খান বলেন_ “আমি খোদাই- 
খিদ্মদ্গার। এই দেশের 'যে লক্ষ লক্ষ দরিদ্র গ্রামের মানুষ 
আছে তাহাদের মধ্য গিয়া কাজ করা, তাহাদের সেবা করাতেই 
আমি বিশ্বাস করি। আমি জানি দরিদ্র, পদদলিত দুর্ববল ও 
অন্পৃশ্তদের সেবা করিতে, মানুষের সেবা করিতেই আমি 
খোদাই-খিদ্মদ্গারদের শিখাইয়াছি। এই লক্ষ লক্ষ মানুষের 
সেবার মধ্যেই আমি স্বাধীনতার আলোকরশ্মি দেখিতে 
পাইতেছি। বাঙ্গলার অধিবাসিগণের নিকটে আমার সেবার 
' বাণীই আমি রাখিয়া যাইতেছি। যদি বাঙ্গলাদেশ আমার 
নিকট হইতে বাণী চাহে, তবে তাহাকে এই বাণী দিয়া যাইতেছি, 
__ আমার দরিদ্রসেবার ব্রতই সে গ্রহণ করুক এবং গ্রামে গ্রামে 
গিয়া প্রয়োজনীয় কাৰ্য্যাদি সাধন করুক 1”7-"*" 
“আমরা বৃটিশদের অপেক্ষা উন্নততর না হইতে পারিলে 
স্বাধীনত।লাভ করিতে পারিব না । যতদিন তাহাদের অপেক্ষা 
নিকৃষ্ট হইয়া থাকিব ততদিন আমাদের. পক্ষে স্বাধীনতার দাবী 
করা উচিত নহে। বুটিশদের অপেক্ষা আমাদের উন্নত হইতে 
হইলে চরিত্রের দিক দিয়া আমাদের খাঁটি হইতে হইবে। 
কেবলমাত্র প্রার্থনায় যোগদান অথবা নেতৃবৃন্দের সন্মুখে মাথা 
নত করিলেই আমাদের প্রাকৃত চরিত্রলাভ হইবে না। এই 
চরিত্রলাভ কাহাকেও শিখান যায় নাঁ। মানুষের কাজের মধ্য- 
দিয়াই তাহার প্রকাশ। আমাদের স্বার্থান্বেষণ, অর্থলোভ, 

নজ সহোদরদের সহিত বিরোধ জগতের নিকট আমাদের হেয় 
করিয়া তুলিয়াছে। 

সাম্প্রদায়িক বিরোধে দুঃখপ্রকাশ করিয়া গফুর খাঁন বলেন, 
“একই মাটিতে লালিত-পালিত ছুই সন্তান হিন্দু-মুসলমান 
পাশাপাশি বাস করিতেছে। পৃথিবীর আর কোথাও কি 
আপনারা শুনিয়াছেন, “হিন্দু জল, “মুসলমান জল’ বলিয়া 
লোকে চেঁচাইতেছে। যতদিন পর্য্যন্ত না এই বালাই শেষ 
হয় ততদিন আমরা "মানুষ নামেরও অযোগ্য । 

“একবার একজন বুটিশের দিকে দৃষ্টি নিবদ্ধ করুন। 
কোনদিনই সে কর্তব্য হইতে বিচলিত হইবে ন|। অর্থলোভ 
তাহার হৃদয় অধিকার করিতে পারে না ; মৃত্যুতেও সে পরাজয় 
স্বীকার করে না। পরমাণু বোমার মত ভয়ঙ্কর বস্তুও তাহাকে 
পথভ্রষ্ট করিতে পারে না। কিন্তু ভারতের এমন অনেকের 
দেখা মিলিবে যাহারা পরস্পরকে বঞ্চনা করিতেছে। আমাদের 
বহুলোকের মধ্যে অকপটতা নাই। 

“কংগ্রেস এতদিন ধরিয়া উদ্দে্লাভ ও এক্যপ্রতিষ্ঠার 
জন্য চেষ্টা করিয়া আসিতেছে। জাতির মুক্তির জন্য গান্ধীজী 
তাহার যথাসৰ্বস্ব ত্যাগ করিয়াছেন। কিন্ত সকলের মধ্যে 
প্রকৃত ও অকট ভালবাসা ও ভ্রাতৃত্বের সন্বন্ধ স্থাপিত না হইলে 
কিছুই লাভ হইবে না । 

“আমি গ্রামে গ্রামে গিয়া গ্রামের মানুষের মধ্যে কাজ 
করিতে ভালবাসি। ওয়াকিং কমিটির অধিবেশনে যোগদানের 
জন্যই আমি বাঙ্গলায় আসিয়াছি। বাঙ্গলার গ্রামগুলিতে 

যাইতে পারিতেছি না। আমার এই গ্রামগুলিতে ঘুরিবার 
বড় ইচ্ছা, কিন্তু হাতে সময় নাই ।” 

গফুর খান ১৯৪৬ সালের জানুয়ারী মাসে বাঙ্গলাদেশ হইতে 
প্রত্যাবর্তন করিবার পর প্রাদেশিক নির্বাচন সংক্রান্ত কাজে 
আত্মনিয়োগ করেন। সীমান্ত প্রদেশে নির্বাচনে সরকারী 
কর্মচারিগণ ও লীগ সমর্থকেরা প্রকাশ্যে যে ছুনীতির প্রশ্রয় দেন 
গফুর খান সর্বত্র তাহার তীত্র প্রতিবাদ করেন। ফেব্রুয়ারী 
মাসের প্রথম দিকে গফুর খান নিব্বাচনী প্রচার কার্য্যের জন্য 
প্রদেশ সফরে বাহির হন এবং প্রদেশ পরিভ্রমণ কালে মুসলীম 
লীগ ও সরকার পক্ষের দুর্নীতি ও অপকৌশল সম্পর্কে জন- 
সাধারণকে বিশেষ সতর্কতা অবলম্বন করিয়া চলিতে বলেন । 

খোদাই-খিদ্মদ্গারগণ যাহাতে নিবর্বাচনে জয়লাভ করিতে 
না পারে তজ্জন্ত সরকার পক্ষ সর্ববপ্রকারে সচেষ্ট হয়। গফুর 
খান প্রথমে মনে করিয়াছিলেন যে, কংগ্রেস-বিরোধী প্রচার 
কার্ষ্যের দ্বারা কংগ্রেসকে দুর্বল করাই সরকার পক্ষের উদ্দেশ্য 
কিন্তু পরবর্তী কতকগুলি ঘটনা হইতে তাহার মনে সুস্পষ্ট ধারণা 
জন্মে যে, খোদাই-খিদ্মদ্গার_ প্রার্থীদের বিরুদ্ধে তলে তলে 
একটা উদ্দেগ্যমূলক ও সুসংবদ্ধ ষড়যন্ত্র চালান হইয়াছে । গফুর 
খান ২৫শে ফেব্রুয়ারী সীমান্ত পরিষদের কংগ্রেসী সদস্তদের এক 
সভায় স্পষ্ট ভাষায় ইহ! ব্যক্ত করেন। রাষ্ট্রপতি মৌলানা 
আবুল কালাম আজাদও এই সভায় উপস্থিত ছিলেন। গফুর 

খাঁন সরকার পক্ষের এই ষড়যন্ত্রের কথা উল্লেখ করিয়া বলেন, 
«প্রদেশ সফর শেষ করিয়া ফিরিবার পর সরকারী শাসনযন্ত 
কিভাবে আমাদের প্রতিষ্ঠানের বিরুদ্ধে কাজ চালাইয়া যাইতেছে 
সে সম্পর্কে আমি মন্ত্রীমণ্ডলীকে জানাইয়াছিলাম। গোড়ার 
দিকে আমার মনে এইরূপ ধারণ! হইয়াছিল যে, ইহ! হয়ত 
কেবলমাত্র কংগ্রেস বিরোধী প্রচার কাৰ্য্য; কিন্ত পরবস্তী 
ঘটনাসমূহ হইতে সুস্পষ্ট প্রমাণ পাওয়া যায় যে, আমাদের 
বিরুদ্ধে একটা সুসংবদ্ধ ষড়যন্ত্র চালান হইয়াছে” 

নির্বাচনের চূড়ান্ত ফলাফল প্রকাশিত হইল দেখা গেল, 
সরকার পক্ষের সমস্ত অপকৌশল সত্বেও সীমান্ত প্রদেশে 
কংগ্রেস বিপুল সংখ্যাধিক্যে জয়লাভ করিয়াছে। সীমান্ত 
পরিষদে মোট ৫০টি আসনের মধ্যে ৩০টি আসনেই কংগ্রেস 
প্রার্থিণ বিপুল ভোটাধিক্যে জয়লাভ করে। মুসলীম লীগ 
প্রার্থীর মাত্র ১৭টি আসন পায়। অন্যান্য দলের মধ্যে 
জাতীয়তাবাদী মুসলমান ২টি ও অকালীদল ১টি আসন 
লাভ করে। 

নির্বাচনের পর যখন দেখা গেল সীমান্ত ব্যবস্থা পরিষদে 
কংগ্রেসই সংখ্যাগরিষ্ঠতা লাভ করিয়াছে তখন সীমান্ত প্রদেশে 
কংগ্রেসী মন্ত্রীসভা গঠন সম্পর্কে পরামর্শের জন্য কংগ্রেসের 
তরফ হইতে রাষ্ট্রপতি মৌলানা আবুল কালাম আজাদ সীমান্ত 
প্রদেশে গমন করেন। ফেব্রুয়ারী মাসের শেষ সপ্তাহে মৌলানা 
আজাদ পেশোয়ারে পৌছেন। সেখানে খা আবছুল গফুর খন 
ও ডাঃ খান সাহেবের সহিত সুদীর্ঘ আলোচনার পর তিনি 

সীমান্তে কংগ্রেসী মন্ত্রীসভা, গঠনে পরামর্শ দেন। সীমান্ত 
প্রদেশে নানারূপ প্রতিকূল অবস্থার স্থটি হওয়া সত্বেও একমাত্র 
জনসাধারণের কল্যাণের প্রতি দৃষ্টি রাখিয়াই মৌলানা আজাদ 
সীমান্ত প্রদেশের কংগ্রেমী নেতৃগণকে মন্ত্রীসভা গঠনে পরামর্শ 
দেন। অতঃপর মার্চ মাসের দ্বিতীয় সপ্তাহে ডাঃ খান সাহেবের 
নেতৃত্বে সীমান্ত প্রদেশে কংগ্রেসী মন্ত্রীভা গঠিত হয়। 

১৯৪২ সালে ষ্ট্যাফোর্ড ক্রিপস্‌ ভারত শাসনমূলক প্রস্তাব 
লইয়! ভারতবর্ষে পদার্পণ করিবার ঠিক ৪ বৎসর পর বৃটিশ 
মনত্রীমিশন বৃটিশ গভর্ণমেন্টের অনুমোদন ক্রমে এবং পার্লামেন্টের 
অনুরোধে ভারতের সহিত একটা বোঝাপড়া ও ভারতীয়দের 
হাতে ক্ষমতা হস্তান্তরের অভিপ্রায় লইয়া ১৯৪৬ সালের ২৩শে 
মার্চ করাচীতে পদার্পণ করেন। ক্রিপ স্‌ সাহেবও গতবার ১৯৪২ 
সালের ঠিক ২৩শে মার্চেই ভারতবর্ষে পদার্পণ করিয়াছিলেন । 
মন্ত্রীমিশন ভারতে আসিয়াই কংগ্রেস, মুসলীম লীগ ও অন্যান্য 
দলের নেতৃবৃন্দের আলাপ আলোচনার জন্য আমন্ত্রণ করেন। 
দিলীতে নেতৃবৃন্দ ও মন্ত্রীমিশনের মধ্যে আলাপ-আলোচনা 
চলিতে থাকে । লীগ দলপতি মিঃ জিন্নার একগুয়েমির জন্য 
আপোষ আলোচন! অধিকদূর অগ্রসর হইতে পারে না। তিনি 
পাকিস্তানের দাবী ছাড়িতে প্রস্তুত হইলেন না । একটি মাত্র 
যুক্তরাষ্ট্র বা একটি মাত্র শাসনতন্ত্র প্রণয়নকারী প্রতিষ্ঠান গঠনের 
প্রস্তাবে মিঃ জিন্না কিছুতেই সম্মতি দিলেন না। তিনি ভারত- 
বর্ধকে সার্বভৌম দুইটি রাষ্ট্রে বিভক্ত করিবার দাবী জানাইলেন 
_ একটি হিন্বস্থান এব অপরটি পাকিস্তান। অপর পক্ষে 

কংগ্রেস পূর্ণ স্বাধীনতা, অখণ্ড ভারত ও স্বয়ং শাসিত প্রদেশ- 
গুলির সমবায়ে একটি যুক্তরাষ্ট্র গঠনের দাবী জানান । 

অতঃপর মন্ত্রীমিশনের প্রস্তাবের ভিত্তিতে আপোষ- 
আলোচনা চালাইবার জন্য ৬ই মে সিমলায় ত্রিদলীয় বৈঠক 
আরম্ভ হইল। কংগ্রেসের পক্ষ হইতে রাষ্ট্রপতি মৌলানা 
আজাদ, খা আবদুল গফুর খাঁন, পণ্ডিত জওহরলাল নেহেরু 
সর্দার প্যাটেল ও মুসলিম লীগের পক্ষ হইতে মিঃ জিন্নার 
নেতৃত্বে সমসংখ্যক প্রতিনিধি ও মন্ত্রীমিশনের মধ্যে যুক্ত বৈঠক 
বসে। কিন্তু সন্তাহকাল অধিবেশনের পর সিমল! সম্মেলনের 
উদ্দেশ্য ব্যর্থতায় পর্যবসিত হয় । লীগ সমস্ত ব্যাপারটি মীমাংসার 
জন্য আন্তর্জাতিক সালিসের প্রস্তাবেও রাজী হন না । 

সিমলা সম্মেলন ব্যর্থ হওয়ার ৪ দিন পর ১৬ই মে 
বৃহস্পতিবার সন্ধ্যায় যুগপৎ বিলাতে প্রধান মন্ত্রী মিঃ এটিলী 
ও ভারতে বড়লাট ও মন্ত্রীমিশন ভারতের ভবিষ্যত শাসনতন্ত্র 
৬টি মূল প্রস্তাব সহ এক নয়া পরিকল্পনা প্রকাশ করেন। 

দেশী ও বিদেশী প্রায় সমস্ত সংবাদ পত্রে সম্পাদকীয় 
মন্তব্যে ভারতের শাসনতন্ত্র সম্পর্কে মন্ত্রীমিশনের সুপারিশ 
বর্তমান অবস্থায় এক কথায় “গ্রহণযোগ্য” বলিয়া মত প্রকাশ 
করে। মহাত্মা গান্ধীও তাহার হরিজন পত্রিকায় মন্ত্রীমিশনের 
সুপারিশ সম্পর্কে বলিলেন, “বর্তমান অবস্থায় বৃটিশ গভর্ণমেন্ট 
ইহা হইতে উৎকৃষ্টতর কোন দলিল রচনা করিতে পারিতেন 
না।” অবশ্য পরে তিনি এই দলিলে যে গুরুতর দোষক্রুটি 
আছে তৎপ্রতিও সকলের দৃষ্টি আকর্ষণ করিয়াছেন । 

সন্ত্রীমিশনের সুপারিশে যে ভাবে গৃ.প (মণ্ডল ) ভাগের 
প্রস্তাব করা হইয়াছে তাহাতে কংগ্রেস মহলে গভীর 
অসন্তোষের স্থষ্টি হয়। সীমান্ত প্রদেশ ও আসামকে যে ভাবে 
এক একটি মণ্ডলে জুড়িয়! দেওয়ার প্রস্তাব করা হইয়াছে সেরূপ 
করা হইলে এই দুইটি প্রদেশের প্রতি ঘোরতর অন্যায় করা 
হইবে । আসামের প্রধান মন্ত্রী মিঃ বরছুলুই ও সীমান্ত প্রদেশের 
প্রধান মন্ত্রী ডাঃ খান সাহেব ও গফুর খীন এই বাধ্যতামূলক 
মণ্ডল ভাগের তীত্র বিরোধিতা করেন। কিন্তু কোন্‌ প্রদেশ কোন্‌ 
মণ্ডলে যোগ দিতে চাহে কি না চাহে তাহা ন! দেখিয়া 
কতকগুলি প্রদেশকে প্রাদেশিক মণ্ডলে যোগ দেওয়ার জন্ বাধ্য 
করিতে মুসলীম লীগ গীড়াগীড়ি করিতে থাকে । 


খা আবদুল গফুর খান ২২শে মে নয়৷ দিল্লী হইতে এ 
সম্পর্কে লীগের মনোভাব বিশ্লেষণ প্রসঙ্গে এক বিবৃতিতে বলেন 
“মুসলীম লীগ আত্মনিযন্ত্রণ ও স্থায়তশাসনের উপর জোর 
দিয়াছিলেন, কংগ্রেসকে দিয়া উহ! স্বীকার 
বহুলোক আমার উপর চাপ দিয়াছিলেন। কংগ্রেস পূর্ণ 
স্বায়ত্বশাসন এবং এমন কি আত্মনিয়ন্ত্রণের সমস্ত দাবীই স্বীকার 
করিয়াছে! এক্ষণে কোন্‌ প্রদেশ কোন মণ্ডলে যোগ দিতে 
চাহে কি-না চাহে তাহা না দেখিয়াই কতগুলি প্রদেশকে 
প্রাদেশিক মণ্ডলে যোগ দেওয়ার জন্য বাধ্য করিতে মুসলীম 
লীগ জিদ ধরিয়াছেন। ইহাতে আত্মনিয়ন্ত্রণের নীতিকে 
অস্বীকার কর! হইতেছে । প্রদেশ সমূহ অবশ্যই পরস্পরের 


৮৮ সীমান্ত গান্ধী 


সহিত সহযোগিতা করিবে, কিন্তু প্রদেশ সমূহকে স্বাধীনভাবে 
ও শুভেচ্ছার মনোভাব লইয়াই তাহা করিতে হইবে ৷” 
ভারতের স্বাধীনত| ও সর্ববাঙ্গীন মঙ্গলের জন্য হিন্দুমুশ্রীম 
সহযোগিতার প্রয়োজনের কথা উল্লেখ করিয়া তিনি বলেন, 
“আমি একজন খোদাই-খিদ্মদ্গার। মানবতার সেবাকেই 
আমি খোদার সেবা বলিয়া মনে করি। আমি ইসলামের কাছ 
হইতে সকল মানবের সেবা করিবার শিক্ষাই পাইয়াছি। 
স্বাধীনতার অভাবে ধর্ম্ম কিংবা অন্ত কল্যাণকর কিছুই করা 
যায় না। কুতরাং ভারতের স্বাধীনতা আমার পক্ষে 
অত্যাবশ্যক এবং ইহার অর্থ_এই মহান দেশে যাহারা বাস 
করে তাহাদের প্রত্যেকেরই স্বাধীনতা ও আত্মবিকাশের 
সুযোগ লাভ করা। আমার মনে হয় সকল সম্প্রদায়ের প্রীতি 
ও সহযোগিতার ভিত্তিতেই ভারতের স্বাধীনতা বিকাশ লাভ 
করিতে পারে। আমি এই উদ্দেশ্য লইয়াই কাজ করিতেছি 
এবং এইভাবে কাজ করিয়া যাইব। ঘৃণা ও বিদ্বেষের পথে 
ভারত অথবা ভারতের কোন সম্প্রদায় বিকাশ লাভ করিতে 
পারিবে না। আমাদের সকলকে একসঙ্গে বাস করিতে 
হইবে এবং এক সঙ্গে চলিতে হইবে ৷” 
মানিয়া চলিবার জন্য আবেদন জানাইয়া বাদশা খান আরও 
বলেন, “আমি আশা করি, সময় আসিতেছে যখন অন্ন 
সকলেই সন্বীরণ দৃষ্টির উদ্ধে” উঠিয়া সমগ্রভাবে স্বাধীনতার 
চিত্রপটে দৃষ্টিপাত করিব। আমরা ব্যর্থ সংঘর্ষে প্রচুর সমর € 

সামর্থ্য ব্যয় করিয়াছি । ইহাতে আমাদের শক্রই লাভবান 
হইয়াছে । মুসলমানদের কাছে আমার একটা বিশেষ অনুরোধ 
আছে। আমি তাহাদিগকে তাহাদের মহান ধর্মের নির্দেশ 
অনুযায়ী চলিতে অনুরোধ করিতেছি এবং এই দেশের সকল 
শ্রেণীর লোকের সহযোগিতায় ভারতের স্বাধীনতা ও 
বিকাশ লাভের জন্য অপরাপর সকলের নেতৃত্ব আহ্বান 
করিতেছি ৷” 

মে মাসের শেষ সপ্তাহে গফুর খাঁন পেশোয়ার প্রত্যাবর্তন 
করেন। ২৭ শে মে কোহাটে সীমান্ত প্রাদেশিক কংগ্রেস 
কমিটি ও কংগ্রেস পার্লামেন্টারী বোর্ডের এক সভায় গফুর খান 
দিল্লীর শাসনতান্ত্রিক আলোচনা ও মন্ত্রীমিশনের প্রস্তাব সম্পর্কে 
বিশদ বিবরণ দেন। এই সম্মেলনে মন্ত্রীমিশনের সুপারিশে 
প্রদেশ সমূহকে প্রাদেশিক মণ্ডলে যোগদানে বাধ্য করা হইয়াছে 
বলিয়৷ উহার তীব্র প্রতিবাদ করিয়া একটি প্রস্তাবও গৃহীত 
হয়। 

জুন মাসের প্রথমে গফুর খান মনত্রীমিশনের সুপারিশ সম্পকে 
জনমত জানিবার জন্য প্রদেশ সফরে বাহির .হন। সফরের 
সময় খোদাই-খিদ্মদ্গারদের সহিত আলাপ-আলোচনায় গন্ধর 
খাঁন দেখেন যে, সকলেই বাধ্যতামূলক প্রাদেশিক মণ্ডলে যোগ- 
দানের বিরুদ্ধে মত পোষণ করে। গফুর খাঁন সফর হইতে 
ফিরিবার পর সংবাদ পত্রে এক বিবৃতি মারফত তাহার সফরের 
অভিজ্ঞতা সম্পর্কে বলেন যে, সীমান্ত প্রদেশে পুশতো৷ ভাষাভাষী 
সমজ্জ লোকই বাধ্যতামূলক প্রাদেশিক মণ্ডলে যোগদানের 

বিরুদ্ধে। সীমান্তের পাঠানগণ স্বভাবতই স্বাধীনতা প্রিয় 
এবং তাহাদের স্বাধীনতা ক্ষুপ্ন করে এরূপ কোন প্রস্তাবেই 
পাঠানগণ কখনও সম্মতি দিতে পারে না । 


চি. উনি... নট 


বঙ্কিমসন্দ্রের ভাষা, প্রকাশভঙ্গী ও গল্লাংশ 
অক্ষুণ্ন রেখে ছোটদের জন্য সহজ 
.. সরল সচিত্র সংস্করণ 


॥ ক্রমশঃ প্রকাশিত হইতেছে ॥ 
* ছোটদের আনন্দমঠ 
* ছোটদের কপালকুণ্ডলা 
+ ছোটদের দেবীচৌধুরাণী 
J ছোটদের বিষবৃক্ষ 
০ ছোটদের রাজসিংহ 
»₹ ছোটদের সীতারাম 
9₹ ছোটদের চন্দ্রশেখর 
শখ ছোটদের ছুর্গেশনন্দিনী 
স্₹ ছোটদের মৃণালিনী 
» ছোটদের রজনী 
ফ ছোটদের ইন্দিরা 
ও. ৯ ছোটদের রাধারাণী ও যুগলান্গুরীয়া * 


